മസ്‌നവി: അനുരാഗത്തിന്റെ റൂമീ സ്പര്‍ഷം|Love your prophet|SeerahOnWeb\nഹിജ്‌റ 604 റബീഉല് അവ്വല് മാസത്തില് ഇന്നത്തെ അഫ്ഗാനിസ്താനില് സ്ഥിതി ചെയ്യുന്ന ‘ഖല്‍ബ്’ എന്ന പ്രദേശത്ത് ജനിച്ച് പിതാവിന്റെ കൂടെയുള്ള നിരന്തര യാത്രകള്‍ക്കു ശേഷം തുര്‍ക്കിയിലെ ‘ഖൂനിയ’യില് എത്തുകയും ശിഷ്ടകാലം അവിടെ കഴിച്ചുകൂട്ടുകയും ചെയ്ത പേര്‍ഷ്യന് ദാര്‍ശനിക കവിയാണ് മൗലാനാ റൂം എന്നു പ്രസിദ്ധനായ മുഹമ്മദ് ജലാലുദ്ദീന് റൂമി(റ). ഹി. 672 ജമാദുല് ഉഖ്‌റാ 5ന് 68ാം വയസ്സിലാണ് അദ്ദേഹത്തിന്റെ ദേഹവിയോഗം നടക്കുന്നത്. ആറു പതിറ്റാണ്ടു കാലത്തെ ജീവിതത്തിനിടയില് ‘ഇശ്ഖി’നെ നിര്‍വചിക്കാനും ദൈവാനുരാഗത്തിന്റെ തീവ്രതയിലേക്കു ജനങ്ങളെ വഴിനടത്താനും അദ്ദേഹം ശ്രദ്ധിച്ചു. ദൈവാനുരാഗം അദ്ദേഹത്തെ അസ്വസ്ഥനാക്കി. അതൊരു തീജ്വാലയായി ഓരോ ഞരമ്പുകളിലും കത്തിപ്പടര്‍ന്നു. ശംസ് തിബ്‌രീസിയെന്ന ഗുരുവിന്റെ ശിക്ഷണത്തില് ആത്മീയ പടവുകള് ഓരോന്നായി അദ്ദേഹം കയറിയിറങ്ങി. അവസാന നിമിഷം മരണത്തെ മുഖാമുഖം കാണുമ്പോള് ജീവിത സന്ദേശത്തിന്റെ ആകെത്തുകയെന്നോണം റൂമി പാടി:\n‘ഗര് മൂമിനീ വശീരീന് ഹം മൂമിനസ്ത് മര്‍ഗത്ത്\nഗര് കാഫിരീ വ തല്‍ഖീ ഹം കാഫിറസ്ത് മുര്‍ദന്’\n‘നീ മുഅ്മിനെങ്കില് നിന്റെ മരണവും മുഅ്മിന്, നീ കാഫിറെങ്കില് നിന്റെ മരണവും അപ്രകാരം.’\nഇരുപത്തിയെണ്ണായിരത്തോളം വരികളുള്‍ക്കൊള്ളുന്ന അദ്ദേഹത്തിന്റെ ‘മസ്‌നവി’ പേര്‍ഷ്യന് സാഹിത്യത്തില് വേറിട്ടു നില്‍ക്കുന്ന കൃതിയാണ്. കഴിഞ്ഞ ഏഴു നൂറ്റാണ്ടുകളിലായി വിവിധ ശൈലിയിലും ഭാവത്തിലും മസ്‌നവിയെ വ്യാഖ്യാനിക്കാനും അതിന്റെ സന്ദേശം സമൂഹത്തിനു പകര്‍ന്നു നല്‍കാനും സാഹിത്യകാരന്മാരും ബുദ്ധിജീവികളും വിദ്വാന്മാരും പരിശ്രമങ്ങള് നടത്തിക്കൊണ്ടിരിക്കുന്നു. അബുല് ഹസന് നദ്‌വി സാഹിബ് മസ്‌നവിയെ ഇങ്ങനെ നിരൂപിക്കുന്നു:\n‘ഇരുപതാം നൂറ്റാണ്ടില് ആഗോള മുസ്‌ലിംകള്‍ക്കിടയിലുണ്ടായിരുന്ന ഭൗതികതയുടെ അതിപ്രസരവും യൂറോപ്യന് തത്ത്വചിന്തയുടെയും ശാസ്ത്രത്തിന്റെയും കടന്നു കയറ്റവും മുസ്‌ലിം ഹൃദയങ്ങളില് സംശയത്തിന്റെ വിത്തുകള് പാകി. ക്രമേണ മനുഷ്യ ബുദ്ധിക്കതീതമായത് ഒന്നും വിശ്വസിക്കാന് പറ്റില്ലെന്ന തനി ഭൗതിക വാദത്തിലേക്കു മുസ്‌ലിംകള് ആപതിച്ചു തുടങ്ങി. പഴയ കാലത്ത് വിരചിതമായ വിശ്വാസശാസ്ത്ര ഗ്രന്ഥങ്ങള് ഈ അവസ്ഥ നേരിടാന് പോന്നതായിരുന്നില്ല. തിരമാലകള് കണക്കെ അടിച്ചുയരുന്ന ഭൗതികതയെ നേരിടാനും തടുത്തു നിര്‍ത്താനും മസ്‌നവിക്കു സാധിച്ചു. ഹൃദയങ്ങളില് വീണ്ടും ഈമാനികാവേശം തിരിച്ചു കൊണ്ടുവരാനും വഹ്‌യിന്റെയും അതീന്ദ്രിയ ലോകത്തിന്റെയുമൊക്കെ മഹത്വങ്ങള് മനസ്സിലാക്കിക്കൊടുക്കാനും അതിനു കഴിഞ്ഞു. നിരീശ്വര നിര്‍മത വാദങ്ങളിലേക്കു ആപതിച്ചു പോയ നൂറുകണക്കിനു ജനങ്ങളെ ഇസ്‌ലാമിന്റെ തീരത്തേക്ക് തിരിച്ചു വിളിച്ചു മസ്‌നവി. ഇരുപതാം നൂറ്റാണ്ടിലെ പ്രസിദ്ധ ചിന്തകനും തത്ത്വജ്ഞാനിയുമായ മുഹമ്മദ് ഇഖ്ബാല് സ്വന്തം സ്ഥാനത്തെത്തിയത് മസ്‌നവി വായിച്ചതു കൊണ്ടായിരുന്നു’.\nഇശ്ഖിന്റെ അനന്തമായ അര്‍ത്ഥ തലങ്ങളാണ് മസ്‌നവി അന്വേഷിക്കുന്നത്. റൂമിയെ സംബന്ധിച്ചിടത്തോളം ‘ഇശ്ഖ്’ ആത്മാവു പോലെയാണ്. അത് ഇല്ലാത്ത ജീവിതം സങ്കല്‍പിക്കുക വയ്യ. ഇശ്ഖിനെ മനോഹരമായി അദ്ദേഹം നിര്‍വചിച്ചു:\n‘ഇശ്ഖ് ഒരു പൊരി തീയാണ്\nഇശ്ഖുണ്ടെങ്കില് കയ്പ്പുകള് മധുരങ്ങളായിരിക്കും. മണ്‍കട്ടയെ സ്വര്‍ണക്കട്ടിയാക്കാനുള്ള കഴിവ് അതിനുണ്ട്. ഇശ്ഖുണ്ടെങ്കില് മുള്ളുകള് പോലും പൂക്കളായി മാറുന്നു. കഴുമരത്തിനു പോലും കട്ടിലിന്റെ പ്രതീതിയായിരിക്കും. ജയിറലയെ മണിയറയാക്കാനുള്ള മാസ്മരിക ശക്തി ഇശ്ഖിനുണ്ട്. ഇശ്ഖില്ലത്ത പൂവാടിക്ക് ഒരു സൗരഭ്യവുമില്ല. ഇശ്ഖുണ്ടെങ്കില് വേദനകള് സന്തോഷങ്ങളായും കല്ലുകള് പോലും മെഴുകുകളായും മാറുന്നു. ഇശ്ഖില്ലെങ്കില് മെഴുകുകളത്രയും ഇരുമ്പായി ഉറച്ചിരിക്കും. ഇശ്ഖുണ്ടെങ്കില് വിഷത്തിനു പോലും തേനിന്റെ മാധുര്യമായിരിക്കും. രോഗങ്ങള് ആരോഗ്യങ്ങളായി മാറും. ഇശ്ഖുണ്ടെങ്കില് മൃതര് പോലും ജീവിച്ചിരിക്കും. ഇശ്ഖിനു മുമ്പില് രാജാവ് അടിമയായി പരിണമിക്കും….. ഇങ്ങനെ ഇശ്ഖിന്റെ അനന്തതകളെക്കുറിച്ച്, അത്ഭുതങ്ങളെക്കുറിച്ച് റൂമി പാടിക്കൊണ്ടിരിക്കുന്നു:\n‘ദര് ന ഗന്‍ജദ് ഇശ്ഖ് ദര് ഗുഫ്‌തോ ശുനീദ്\nഇശ്ഖ് ദര്‍യായസ്ത് ഖഅ്‌റശ് നാ പദീദ്’\n‘ഇശ്ഖിനെക്കുറിച്ച് പറഞ്ഞു തീരില്ല\n‘ഖത്വ്‌റഹായെ ബഹ്‌റ് റാ ന തുവാന് ശിമുര്‍ദ്\nഹഫ്ത് ദര്‍യാ പേശെ ആ ബഹ്‌റസ്ത് ഖൂര്‍ദ്’\n‘സമുദ്രത്തിലെ ജലകണങ്ങള് എണ്ണിത്തീരുമോ?\nഏഴു കടലുകളും ഒരു തുള്ളി വെള്ളം’\n‘മുല്‍കെ ദുന്‍യാ തന് പറസ്താന്റാ ഹലാല്\nമാ ഗുലാമെ മുല്‍കെ ഇശ്‌ഖെ ബേ സവാല്’\n‘ഭൗതിക ലോകം ഭൗതികവാദികളുടേത്\n‘എല്ലാ രോഗികളും രോഗം മാറണമെന്നാണ് ആഗ്രഹിക്കാറ്. പക്ഷേ, ഇശ്ഖ് രോഗം പിടിപെട്ടവര് അത് ഇരട്ടിക്കണമെന്നാഗ്രഹിക്കുന്നു. ഈ വിഷത്തെക്കാളും മധുരമുള്ള പാനീയം ഞാന് കണ്ടിട്ടില്ല. ഈ രോഗാവസ്ഥയോളം നല്ല ആരോഗ്യം കണ്ടിട്ടില്ല. ഇശ്ഖ് തന്നെയാണ് എല്ലാ രോഗങ്ങള്‍ക്കുമുള്ള ചികിത്സ. അത് തന്നെയാണ് പ്ലാറ്റോ. അത് തന്നെ ഗാലനും. ഇശ്ഖിനെ കുറിച്ച് ഞാന് പറഞ്ഞു തുടങ്ങിയാല് നൂറു കണക്കിന് ഖിയാമത്തുകള് വന്നാലും പറച്ചിലവസാനിക്കില്ല. കാരണം, ഖിയാമത്തിന് ഒരു നിശ്ചിത സമയവും പരിധിയും ഉണ്ട്; ഇശ്ഖിന് പരിധിയില്ല.’\n‘ബാ മുഹമ്മദ് ബൂദ് ഇശ്‌ഖെ പാക് ഖുഫ്ത്\nബഹ്‌റെ ഇശ്ഖ് ഊറാ ഖുദാ ലൗലാക് ഗുഫ്ത്.’\n‘മുഹമ്മദ് നബിയില് ഇശ്ഖ് നിറവായിരിക്കുന്നു\nഎന്ന് അല്ലാഹു മൊഴിഞ്ഞിരിക്കുന്നു.’\n‘കാഫിറുകള് അഹ്മദിനെ മനുഷ്യനായാണ് കാണുന്നത്.\nഅവിടന്ന് കാണിച്ച മുഅ്ജിസത്തുകള് പോലും കണ്ടില്ലെന്ന് നടിക്കുന്നു അവര്.’\n‘അല്ലാഹുവിന്റെ ദിവ്യപ്രകാശം പൂര്‍ണാര്‍ത്ഥത്തില് പ്രകടമായ ശരീരമാണ് നബി(സ്വ) തങ്ങളുടേത്. അല്ലാഹുവിന്റെ പ്രകാശത്തില് നിന്ന് ഒരംശമെങ്കിലും ആരുടെയെങ്കിലും ശരീരത്തില് പ്രകടമായാല് സൂര്യന് പോലും അവന്റെ മുന്നില് ലജ്ജിച്ചുപോകും. അങ്ങനെയെങ്കില് നബി(സ്വ)യുടെ മഹത്വത്തിന്റെ വലിപ്പം പറയേണ്ടതുണ്ടോ?’\nആത്മജ്ഞാനത്തിന്റെ അങ്ങേയറ്റത്താണ് നബി(സ്വ)യുടെ സ്ഥാനം. മിഅ് റാജിന്റെ രാത്രി ഏഴാകാശങ്ങളുടെയും ഖജാനകള് തനിക്കുവേണ്ടി തുറക്കപ്പെട്ടിട്ടും മലക്കുകളും ഹൂറികളും തന്നെ സ്വീകരിക്കാന് വേണ്ടി അണിനിരന്നിട്ടും അല്ലാഹുവിലേക്ക് മാത്രമായിരുന്നു നബി(സ്വ) തങ്ങളുടെ നോട്ടം. ‘തങ്ങളുടെ ദൃഷ്ടി മറ്റെങ്ങോട്ടും തെറ്റിയിട്ടില്ല’ എന്ന സൂക്തം ഇതാണ് സൂചിപ്പിക്കുന്നത്. ദൈവാനുഗ്രഹത്തില് ലയിച്ച ഒരാള്‍ക്ക് അല്ലാഹുവിനെ മാത്രമേ പിന്നെ ഓര്‍മയുണ്ടാകൂ. പ്രസിദ്ധ പേര്‍ഷ്യന് കവി ഹാഫിളിന്റെ വാക്കുകള്:\n‘പല വസ്തുക്കളും കാണണമെന്ന് മനസ്സ് കൊതിക്കാറുണ്ട്. പക്ഷേ, അല്ലാഹുവേ, നിന്നെ കണ്ടപ്പോള് എല്ലാ ആഗ്രഹങ്ങളും മനസ്സില് അസ്തമിച്ചു.’\n‘ഇരുലോകങ്ങളുടെ അഭിമാനമാം മുഹമ്മദ് നബി\nതന് ഒതുക്കിലെ മണ്ണെങ്കിലും അല്ലാത്തവന് നഷ്ടം’ എന്ന് പേര്‍ഷ്യന് കവി പാടിയിട്ടുണ്ട്.\nസമസ്തവും അതിന്റെ തണല്‍പ്പാടില്.’ (ജവാഹിറുല് ബിഹാര്- നബ്ഹാനി)\nഅതിനെക്കാള് മഹത്വം മറ്റെന്ത്?’ (അല് ഖസ്വീദതുര്‍റാഇയ്യ- നബ്ഹാനി)\n‘വഴിയോരങ്ങളില് അവിടത്തെ പ്രതീക്ഷിച്ചു കൊണ്ട് മലക്കുകള് കാത്തിരിപ്പായിരുന്നു. നൂറു കണക്കിന് യൂസുഫുമാര് അവിടത്തെ ദര്‍ശിക്കാന് വേണ്ടി പ്രതീക്ഷിച്ചിരിക്കുകയായിരുന്നു. നബി തിരുമേനി(സ്വ) പൂര്‍ണമായും അല്ലാഹുവിന്റെ ദിവ്യജ്യോതിസില് ലയിച്ചിരുന്നു. അമ്പിയാക്കള്‍ക്കും മലക്കുകള്‍ക്കും എത്തിപ്പെടാന് പറ്റാത്ത ഉന്നതങ്ങളിലാണ് അവിടന്നുള്ളത്.’ (മസ്‌നവി)\n‘അഖ്ല് ചൂന് ജിബ്‌രീല് ഗോയദ് അഹ്മദാ\nഗര് യകേ ഗാമേ സനം സോസദ് മുറാ’\n‘മിഅ്‌റാജ് രാവില് ജിബ്‌രീല്:\nജിബ്‌രീല് പ്രവേശിക്കാത്തിടത്ത് അങ്ങെഴുന്നള്ളി.’\n‘അഹ്മദ് അര് ബി കുശായദ് ആന് പറെ ജിബ്‌രീല്\nതാ അബദ് മദ്ഹൂശ് മാനദ് ജബ്‌റഈല്’\n‘നബി മഹത്വത്തിന്റെ ചിറകുവിരിക്കില്\nജിബ്‌രീലു പോലും ബോധരഹിതനായിടും.’\nനുബുവ്വതിന്റെയും അമ്പിയാക്കളുടെയും മഹത്വം നിരവധി കവിതകളിലൂടെ റൂമി വിവരിക്കുന്നുണ്ട്. അവര് നമ്മുടെ ഹൃദയരോഗങ്ങള് ചികിത്സിക്കുന്ന ഭിഷഗ്വരന്മാരാണ്. അമ്പിയാക്കള് വിളിക്കുമ്പോള് സമുദായം അതിന് ഉത്തരം നല്‍കണം. അവരുടെ കല്‍പനകള് അംഗീകരിച്ചു കൊള്ളണം. അതിന് തെളിവുകള് അന്വേഷിക്കുന്നത് വിഡ്ഢിത്തമാണ്. കാരണം അവരുടെ വാദങ്ങള് തന്നെയാണ് അതിനുള്ള തെളിവുകളും. ചെറിയ ഉദാഹരണങ്ങളിലൂടെ മസ്‌നവി ഇക്കാര്യം നമ്മെ ബോധ്യപ്പെടുത്തുന്നു. ഒരു ഉമ്മ തന്റെ കുട്ടിക്ക് അമ്മിഞ്ഞപ്പാല് വെച്ചുനീട്ടിയാല് കുട്ടി അതിന് തെളിവുകള് തിരഞ്ഞു നടക്കാറുണ്ടോ? ദാഹിച്ചുവലഞ്ഞ ഒരാള്‍ക്ക് ദാഹജലം വെച്ചുനീട്ടിയാല് അത് വെള്ളമാണെന്നതിന് അവന് തെളിവുകള് ചോദിക്കാറുണ്ടോ? ലോകം മുഴുവനും ആത്മീയ ദാഹത്തില് അകപ്പെട്ടപ്പോള് അവര്‍ക്ക് ദാഹമകറ്റാന് ശുദ്ധജലവുമായി വന്നവരത്രേ അമ്പിയാക്കള്. അവരോട് തെളിവുകള് അന്വേഷിക്കുന്നവര് സ്വന്തം ശരീരത്തെയാണ് അക്രമിക്കുന്നത്. ‘അല്ലാഹു അവരോട് അതിക്രമം പ്രവര്‍ത്തിച്ചിട്ടില്ല. അവര് തന്നെയാണ് തങ്ങളുടെ ശരീരങ്ങളോട് അതിക്രമം പ്രവര്‍ത്തിക്കുന്നത്’ എന്ന് ഖുര്‍ആന് പലേടത്തും വിശദമാക്കുന്നുണ്ട്.\n‘ബാലഗല് മുദ്ദാഹു ഫീ ഔസ്വാഫിഹി ഫമാ ബലഗ്\nബാലിഗുന് മിഅ്ശാറ മാ ഊതീ ബിമാഫില് ബാലി ബാല്’\n‘പ്രകീര്‍ത്തകര് എത്ര ശ്രമിച്ചിട്ടും പ്രവാചക മഹത്വത്തിന്റെ\nദശാംശം പോലും പറഞ്ഞെത്താന് അവര്‍ക്കായില്ല.’\n‘ഖുദ് നതാനം ദര് ബി ഗോയം വസ്വ്‌ഫെ ജാന്\nസല്‍സല ഉഫ്തദ് ദരീന് കൗന് ഓ മകാന്’\n‘മുഹമ്മദീ റൂഹിനെ വര്‍ണിക്കാന് എനിക്ക് സാധ്യമല്ല. വര്‍ണിക്കുംതോറും ലോകമൊന്നടങ്കം കിടിലം കൊള്ളും.’\n‘മനുഷ്യര്‍ക്കിടയില് മറഞ്ഞിരിക്കും സൂര്യന് അങ്ങ്\nയിരുന്നാലും അവസാനിക്കില്ല.’അവലംബം:1. താരീഖെ ദഅ്‌വത്ത് വ അസീമത്ത്- അബുല് ഹസന് നദ്‌വി\n(, തെളിച്ചം മാസിക, ഫെബ്രുവരി, 2011, ദാറുല്‍ഹുദാ, ചെമ്മാട്)


ഇന്ത്യയുടെ മൂന്നാം ഇലവനോട് തോറ്റ ഓസ്ട്രേലിയക്ക് നാണമില്ലേയെന്ന് മൈക്കൽ വോൺ, മറുപടിയുമായി ജസ്റ്റിൻ ലാംഗർ | Justin Langer replied to Michael Vaughan when he quipped about Australia's defeat to India's 3XI– News18 Malayalam\nJUSTIN LANGER REPLIED TO MICHAEL VAUGHAN WHEN HE QUIPPED ABOUT AUSTRALIA DEFEAT TO INDIA 3XI MM INT\nഈയിടെ നടന്ന ബോർഡർ- ഗവാസ്‌കർ ട്രോഫിയിൽ ഇന്ത്യയോടുള്ള ഓസ്ട്രേലിയയുടെ തോൽവിയാണ് വിഷയം\nമൈക്കൽ വോൺ, ജസ്റ്റിൻ ലാംഗർ\nക്രിക്കറ്റ് രംഗത്ത് വിവാദ പരാമർശങ്ങൾ നടത്തുന്നതിന്റെ പേരിലും ട്രോളുകളിലൂടെ ടീമുകളെയും, കളിക്കാരെയും പരിഹസിക്കുന്നതിന്റെ കാര്യത്തിലും ഏറെ പ്രസിദ്ധനാണ് ഇംഗ്ലണ്ട് മുൻ നായകൻ മൈക്കൽ വോൺ. അതിനെല്ലാം കൃത്യമായി നല്ല ഉരുളക്കുപ്പേരി പോലുള്ള മറുപടികളും അദ്ദേഹത്തിന് ലഭിക്കാറുണ്ട്. ഈയിടെ ഫോക്സ് ക്രിക്കറ്റിന് നൽകിയ ഒരു അഭിമുഖത്തിൽ വോൺ നടത്തിയ ഒരു പരാമർശം ഇപ്പോൾ ചർച്ചയായിരിക്കുകയാണ്. ഈയിടെ നടന്ന ബോർഡർ- ഗവാസ്‌കർ ട്രോഫിയിൽ ഇന്ത്യയോടുള്ള ഓസ്ട്രേലിയയുടെ തോൽവിയാണ് വിഷയം.\nടെസ്റ്റ് പരമ്പരയിലെ പരാജയം ഓസ്ട്രേലിയയ്ക്ക് ഏറ്റ കനത്ത തിരിച്ചടിയായിരുന്നു. ഇന്ത്യയുടെ പ്രധാന താരങ്ങളാരുമില്ലാതിരുന്നപ്പോഴും ഓസ്ട്രേലിയയ്ക്ക് അവരെ പരാജയപ്പെടുത്തുവാന് സാധിച്ചിരുന്നില്ല. ഇതിനെക്കുറിച്ച് മൈക്കല് വോണ് ഓസ്ട്രേലിയൻ കോച്ച് ജസ്റ്റിൻ ലാംഗറോട് തമാശയായി പറഞ്ഞത് ഇന്ത്യയുടെ മൂന്നാം ഇലവനോടാണ് ഓസ്ട്രേലിയ പരാജയപ്പെട്ടതെന്നാണ്. എന്നാല് അതിന് മറുപടിയുമായി ജസ്റ്റിന് ലാംഗര് എത്തുകയായിരുന്നു.\n"വോണ് ഇത്തരത്തില് ഇന്ത്യയെക്കുറിച്ച് രണ്ടാം നിരയെന്നോ മൂന്നാം നിരയെന്നോ എല്ലാം പറയുമെങ്കിലും സത്യാവസ്ഥ ക്രിക്കറ്റിനെ അത്രമേല് ഇഷ്ടപ്പെടുന്ന ഒരു രാജ്യത്തെ ഒന്നര ബില്യണ് ആളുകളില് നിന്ന് അവസാന ഇലവനില് ഇടം പിടിക്കണമെങ്കില് അവര് അത്രയും മികച്ച കളിക്കാരായിരിക്കണമെന്ന് എല്ലാവർക്കും അറിയാം. ഒരു പറ്റം മികച്ച പ്രതിഭയുള്ള താരങ്ങളെയാണ് ഞങ്ങളന്ന് ഗ്രൗണ്ടില് കണ്ടത്. അവര് അവരുടെ അവസരങ്ങള് കൈക്കലാക്കുവാനായി തീവ്രതയോടെയാണ് മത്സരത്തെ സമീപിച്ചത്. നിര്‍ഭാഗ്യവശാല് തങ്ങളന്ന് എതിര്‍ഭാഗത്തായിരുന്നു," ലാംഗർ പറഞ്ഞു.\nആദ്യ ടെസ്റ്റിൽ ഇന്ത്യ ഓസ്ട്രേലിയയോട് ദയനീയമായാണ് പരാജയപ്പെട്ടത്. രണ്ടാം ഇന്നിങ്സിൽ വെറും 36 റൺസിനാണ് ഇന്ത്യ പുറത്തായത്. അതിനുശേഷം വിരാട് കോഹ്‌ലി നാട്ടിലേക്ക് മടങ്ങി. ശേഷം നായകസ്ഥാനത്തെത്തിയ അജിൻക്യ രഹാനെ യുവനിരയെ മികച്ച രീതിയിൽ മുന്നോട്ട് നയിച്ചുകൊണ്ട് രണ്ടാം ടെസ്റ്റ് കൈക്കലാക്കി. തൊട്ടടുത്ത ടെസ്റ്റ് സമനിലയിൽ ആയതോടെ അവസാന ടെസ്റ്റ് നിർണായകമാവുകയായിരുന്നു. 32 വർഷമായി ഓസ്ട്രേലിയ തോൽവി അറിയാത്ത ഗാബ്ബയിലായിരുന്നു അവസാന ടെസ്റ്റ്.\nഇന്ത്യൻ ടീമിലാണെങ്കിൽ പ്രധാന സീനിയർ താരങ്ങൾ ആരും തന്നെ ഉണ്ടായിരുന്നില്ല. യുവനിരയുടെ തകർപ്പൻ പ്രകടനങ്ങളിലൂടെ ഇന്ത്യ ചരിത്ര വിജയം സ്വന്തമാക്കുകയായിരുന്നു. യുവ വിക്കറ്റ് കീപ്പർ റിഷഭ് പന്തിന്റെ പുറത്താകാതെയുള്ള തകർപ്പൻ ബാറ്റിങ് പ്രകടനമാണ് ഇന്ത്യയെ വിജയത്തിലേക്ക് കൈപിടിച്ചു നടത്തിയത്.\nബൗളിങ്ങിൽ യുവതാരങ്ങളായ മുഹമ്മദ് സിറാജും, നടരാജനും, ഷർദുൽ താക്കൂറും തകർപ്പൻ പ്രകടനങ്ങൾ കാഴ്ചവെച്ചു. ടീമില് മുന്‍നിര ബൗളര്‍മാരുടെ അഭാവത്തില് സിറാജ് ആയിരുന്നു ഇന്ത്യയുടെ ബൗളിങ് ആക്രമണത്തിന് നേതൃത്വം നല്‍കിയത്. ഓസ്‌ട്രേലിയയുടെ ബാറ്റിങ്ങ് നിരയെ തകര്‍ത്തെറിയുകയും രണ്ടാം ഇന്നിങ്ങ്‌സില് അഞ്ച് വിക്കറ്റ് നേട്ടം കൈവരിക്കാനും അദ്ദേഹത്തിന് സാധിച്ചു. അതുവഴി ഓസ്ട്രേലിയയുടെ ഇന്നിങ്ങ്‌സ് 294ന് അവസാനിപ്പിച്ചത് മത്സരത്തില് നിര്‍ണായകമായിരുന്നു. ഇന്ത്യ, ഓസ്ട്രേലിയയുടെ കോട്ടയായ ഗാബയില് അവസാന ദിവസം വിജയലക്ഷ്യമായ 328 റണ്‍സ് മറികടന്നു ചരിത്രം കുറിച്ചു. 32 വര്‍ഷത്തിനിടെ ആദ്യ വിജയമാണ് ഇന്ത്യ ഗാബയില് നേടിയത്.\nEnglish summary: Justin Langer replied to Michael Vaughan when he jokingly asked there was no shame for Australia in losing to India's '3rd XI' during the Test series\nJustin LangerMichael Vaughan


സൗദിയിൽ ലെവി ഇളവ് വിദേശ തൊഴിലാളിക്ക് മാത്രം. ആശ്രിതർക്ക് ഇളവില്ല. – Pravasi Corner\nസൗദിയിൽ ലെവി ഇളവ് വിദേശ തൊഴിലാളിക്ക് മാത്രം. ആശ്രിതർക്ക് ഇളവില്ല.\nറിയാദ്: രാജ്യത്ത് കോവിഡ് ബാധയെ തുടർന്നുണ്ടായ പ്രതിസന്ധിയെ തുടർന്ന് വിദേശികൾക്ക് അനുവദിച്ച ലെവി ഇളവ് ആനുകൂല്യം തൊഴിലാളിക്ക് മാത്രമേ ലഭ്യമാവൂ എന്ന് ജവാസാത്ത് ഡയറക്ടറേറ്റ് വ്യക്തമാക്കി.\nവിദേശ തൊഴിലാളിക്ക് മാത്രമേ ലെവിയില്ലാതെ ഇഖാമ മൂന്ന് മാസത്തേക്ക് പുതുക്കി നൽകൂ. സ്വകാര്യ മേഖലയിലുള്ള വിദേശ തൊഴിലാളികളുടെ സ്പോണ്സർഷിപ്പിലുള്ള ആശ്രിത വിസയിലുള്ളവർക്ക് തൊഴിലാളിക്ക് നൽകിയിട്ടുള്ള ലെവി ആനുകൂല്യം ലഭിക്കില്ല.\nഇപ്പോൾ ആശ്രിത വിസക്കാരുടെയും ഇഖാമകൾ ലെവിയില്ലാതെ പുതുക്കി നൽകുമെങ്കിലും ഈ തുക പിന്നീട് ഈടാക്കും.\nമൂന്നു മാസ കാലാവധി കഴിഞ്ഞതിന് ശേഷം ആശ്രിത വിസക്കാരുടെ ഇഖാമകൾ ഒരു വർഷത്തേക്ക് പുതുക്കുമ്പോഴാണ് 15 മാസത്തെ ലെവി അടക്കേണ്ടി വരിക.\nസൗദിയിലെ സ്വകാര്യ മേഖലയിൽ പിരിച്ചു വിടലോ വേതനം തടഞ്ഞു വെക്കലോ പാടില്ലെന്ന് മന്ത്രാലയം.


| അര്‍ജന്റീനയെ തോല്‍പ്പിച്ച ഇന്ത്യന് കൗമാരപ്പട ഇനി ഫ്രാന്‍സിനെതിരേ ; ചതുര്‍രാഷ്ട്ര ടൂര്‍ണമെന്റില് ക്രൊയേഷ്യയും സ്‌ളോവേനിയയും മറ്റുള്ളവര് | Mangalam\nThursday, March 07, 2019 Last Updated0Min 11 Sec ago English Edition\nWednesday 08 Aug 2018 02.01 PM\nഅര്‍ജന്റീനയെ തോല്‍പ്പിച്ച ഇന്ത്യന് കൗമാരപ്പട ഇനി ഫ്രാന്‍സിനെതിരേ ; ചതുര്‍രാഷ്ട്ര ടൂര്‍ണമെന്റില് ക്രൊയേഷ്യയും സ്‌ളോവേനിയയും മറ്റുള്ളവര്\nമുംബൈ: ഇന്ത്യന് ഫുട്‌ബോളിന് ഇത് മായിക കാഴ്ചകളുടെ കാലം. മറഡോണയുടെയും മെസ്സിയുടെയും സ്വന്തം അര്‍ജന്റീനയുടെ കൗമാരക്കാരെ കെട്ടുകെട്ടിച്ച ഇന്ത്യന് കൗമാരപ്പടയ്ക്ക് വരാനിരിക്കുന്നത് കൂടുതല് കടുപ്പമേറിയ മത്സരങ്ങള്. ഇന്ത്യന് അണ്ടര് 20 ടീം ഇനി കളിക്കാന് പോകുന്നത് ലോകകപ്പ് ജേതാക്കളായ ഫ്രാന്‍സിന്റെയും രണ്ടാം സ്ഥാനക്കാരായ ക്രൊയേഷ്യയുടേയും ജൂനിയര് നിര കളിക്കുന്ന ചതുര്‍രാഷ്ട്ര ടൂര്‍ണമെന്റില് കളിക്കും.\nഅണ്ടര് 20 ടീമുകള് കളിക്കുന്ന ടൂര്‍ണമെന്റില് സ്‌ളോവേനിയയിലെ ടീനേജ് ടീമാണ് ലോകകപ്പ് ഫൈനലിസ്റ്റുകളുടെയും ഇന്ത്യയുടെയും അനുജന്മാരുടെ ടീമുകള്‍ക്ക് പുറമേ കളിക്കുന്ന ടീം. സെപ്തംബര്4മുതല്9വരെയാണ് മത്സരങ്ങള്. ഇന്ത്യ ഇതുവരെ നേരിട്ട ഏറ്റവും കടുപ്പമേറിയ ടൂര്‍ണമെന്റാകും ഇത്. ഫ്രാന്‍സിന്റെയും ക്രൊയേഷ്യയുടെയും സീനിയര് ടീമുകളാണ് ലോകകപ്പ് ഫൈനലില് ഏറ്റുമുട്ടിയത്. ഫ്രാന്‍സ് 4-2 ന് കപ്പുയര്‍ത്തുകയും ചെയ്തു.\nലോകറാങ്കിംഗില് 56 ാം സ്ഥാനത്ത് നില്‍ക്കുന്ന ടീമാണ് സ്‌ളോവേനിയ. ഇതുപോലെയുള്ള എതിരാളികളെ കിട്ടുന്നതിനേക്കാള് മികച്ച അനുഭവ പരിചയം ഇതുവരെ ഇന്ത്യയ്ക്ക് ഉണ്ടായിട്ടില്ല. അടുത്തകാലത്ത് ഇന്ത്യന് ജൂനിയര് ടീമുകള് മികച്ച പ്രകടനമാണ് നടത്തുന്നത്. വലന്‍സിയയില് നടന്ന കോട്ടിഫ് കപ്പില് 10 പേരുമായി കളിച്ചാണ് അര്‍ജന്റീനയെ പോലെയുള്ള പരമ്പരാഗത ഫുട്‌ബോള് ശക്തികളായ ടീമിനെ വീഴ്ത്തിയത്.\nഅന്‍വര് അലിയുടെ ഫ്രീകിക്ക് ആയിരുന്നു ഇന്ത്യയ്ക്ക് അര്‍ജന്റീനയ്ക്ക് എതിരേ മികച്ച വിജയം സമ്മാനിച്ചത്. ഇന്ത്യന് ടീമിന് സ്വപ്ന തുല്യമായ നേട്ടമായിരുന്നു ഇതിലൂടെ കൈവന്നത്. അതേസമയം അണ്ടര് 16 ടീം ഉജ്വല പ്രകടനം നടത്തുകയാണ്. കഴിഞ്ഞ ദിവസം 3-0 ന് യെമനെയും തകര്‍ത്തതോടെ നാലു രാജ്യ ടൂര്‍ണമെന്റില് ടീം ഫൈനലിന് യോഗ്യത നേടിയിരിക്കുകയാണ്. ഇറാനെയും യെമനെയും തോല്‍പ്പിച്ച ഇന്ത്യന് ടീമിന് ജപ്പാനാണ് ഫൈനലില് എതിരാളികള്. ജപ്പാനെതിരേ കളിച്ച മത്സരം മാത്രമാണ് ഇന്ത്യ തോറ്റത്.\nഇംഗ്‌ളീഷ് പ്രീമിയര്‍ലീഗ് ചാമ്പ്യന്മാര് മാഞ്ചസ്റ്റര് സിറ്റി ഇന്ത്യയിലേക്ക് വരുന്നു ; ഈവര്‍ഷം ഇന്ത്യന് ക്‌ളബ്ബ് വാങ്ങും ; കണ്ണു വെച്ചിരിക്കുന്നത് കേരളാ ബ്‌ളാസ്‌റ്റേഴ്‌സിനെ?\nറയല് മാഡ്രിഡിനെ തകര്‍ത്തു ബാഴ്‌സിലോണ ഫൈനലില് ; കിംഗ്‌സ്‌കപ്പിലെ എല് ക്‌ളാസ്സിക്കോയില് സുവാരസിന് ഇരട്ടഗോള്\nസലയ്ക്ക് വേണ്ടിയുള്ള കാത്തിരിപ്പുകള്‍ക്ക് കണ്ണീരോടെ വിരാമം; കിട്ടിയത് താരത്തിന്റെ മൃതദേഹമാണെന്ന് തിരിച്ചറിഞ്ഞു\nസല പോയത് മരണത്തിലേക്ക് തന്നെ ; ഫുട്ബോള് ലോകം വിതുമ്പലോടെ ആ വാര്‍ത്ത ഉറപ്പിച്ചു ; വിമാനഭാഗങ്ങള് കടലിനടിയില് നിന്ന് കിട്ടി\nപോലീസ് അക്വാട്ടിക് ചാമ്പ്യന്‍ഷിപ്പ് : സജന് പ്രകാശിന് റെക്കോഡ്\nജയത്തിനു കാരണം കോഹ്ലിയും ധോണിയും\nചാമ്പ്യന്‍സ് ലീഗ് : റയാല് മാഡ്രിഡ് ക്വാര്‍ട്ടര് ഫൈനല് കാണാതെ പുറത്ത് , അയാക്‌സ് ക്വാര്‍ട്ടറില്\nഓള് ഇംഗ്ലണ്ട് ബാഡ്‌മിന്റണ് , സിന്ധു പുറത്ത്\nഅസ്ലന് ഷാ കപ്പ്: മന്‍പ്രീത് നയിക്കും\nകേരളാ പോലീസിന് ഓവറോള് കിരീടം


ഏകാദശി വ്രതം | ഹൈന്ദവം\nHome » ഏകാദശി വ്രതം\nഏകാദശി വ്രതം അനുഷ്ടിക്കുന്ന സ്ത്രീപുരുഷന്മാര്‍ക്ക് ഇഹലോക സൗഖ്യവും പരലോക മോക്ഷമായ വിഷ്ണുസായൂജ്യവും ആണ് ഫലം . ദശമി , ഏകാദശി , ദ്വാദശി ഈ മൂന്ന് ദിവസങ്ങളും വ്രതാനുഷ്ടാനത്തിനു പ്രാധാന്യമുണ്ട് . ദശമി - ദ്വാദശി നാളുകളില് ഒരു നേരം പകല് ആഹാരമാവാം. പക്ഷേ , ഏകാദശി ദിവസം ഉപവസിക്കുക തന്നെ വേണം , പകലുറക്കം നിഷിദ്ധമാണ്. വ്രതകാലം നെല്ലരിച്ചോര്))) ) വര്‍ജ്യം .\nഉപവാസകാലം തുളസീ തീര്‍ത്ഥം സേവിക്കാം . പാരണയോടുകൂടി വ്രതപൂര്‍ത്തി വരുത്തണം . ഭൂരിപക്ഷമെന്നും\nആനന്ദപക്ഷമെന്നും ഏകാദശി രണ്ടു പ്രകാരമുണ്ട് . ഭൂരിപക്ഷക്കാര്‍ക്ക് സൂര്യോദയം മുതലാണ് ദിനാരംഭം . ദശമി ബന്ധമുള്ള ഏകാദശി ത്യാജ്യമല്ല . ആനന്ദപക്ഷക്കാര്‍ക്ക് അരുണോദയം (സൂര്യോദയത്തിനു മുമ്പ് നാലു നാഴികക്കുള്ളില് ) മുതലാണ് ദിനാരംഭം . ഏകാദശിക്ക് ദശമിസ്പര്‍ശം വന്നാല് ആ ദിവസം വ്രതമനുഷ്ടിക്കുകയില്ല. പ്രോഷ്ടപദശുക്ലൈകാദശി , പരിവര്‍ത്തനൈകാദശി , കാര്‍ത്തികശുക്ലൈകാദശി , ഉത്ഥാനൈകാദശി , ധനുശുക്ലൈകാദശി , സ്വര്‍ഗവാതില് ഏകാദശി , മാഘശുക്ലൈകാദശി , ഭീമൈകാദശി തുടങ്ങിയവ പ്രാധാന്യമുള്ളവയാണ് .\nPermalink On Wed, 04/17/2013 - 16:31\nplease privide the details of സ്വര്‍ഗവാതില് ഏകാദശി , its benefits\nBy smita (not verified)


മന്ത്രി ജലീല് 60ഓളം നിയമനം നടത്തി, വിജിലന്‍സ് പരിശോധിക്കുന്നില്ല; യൂത്ത് ലീഗ് കോടതിയിലേക്ക് - The Newsrupt\nമന്ത്രി ജലീല് 60ഓളം നിയമനം നടത്തി, വിജിലന്‍സ് പരിശോധിക്കുന്നില്ല; യൂത്ത് ലീഗ് കോടതിയിലേക്ക്\nPosted7Nov 2018 at 5:10 AM\nബന്ധു നിയമന വിവാദത്തില് മന്ത്രി കെടി ജലീലിനെതിരെ യൂത്ത് ലീഗ് കോടതിയിലേക്ക്. ജലീല് ഇതുവരെ നടത്തിയ എല്ലാ നിയമനങ്ങളും അന്വേഷിക്കണമെന്നാവശ്യപ്പെട്ടാണ് ഹൈക്കോടതിയെ സമീപിക്കുന്നത്. വിജിലന്‍സിന് പരാതി നല്‍കിയിട്ട് കാര്യമില്ലാത്തതു കൊണ്ടാണ് കോടതിയെ സമീപിക്കുന്നതെന്ന് യൂത്ത് ലീഗ് അറിയിച്ചു.അറുപതോളം നിയമനങ്ങള് കെടി ജലീല് നടത്തിയെന്നാണ് ലീഗിന്റെ ആരോപണം.\nന്യൂനപക്ഷ ധനകാര്യ കോര്‍പ്പറേഷനില് ബന്ധുവിനെ നിയമിച്ചെന്ന ആരോപണം യൂത്ത് ലീഗ് ഉയര്‍ത്തിയപ്പോള് തന്നെ കോടതിയെ സമീപിക്കാന് യൂത്ത് ലീഗിനെ മന്ത്രി വെല്ലുവിളിച്ചിരുന്നു. അഴിമതി നടന്നിട്ടുണ്ടെങ്കില് കോടതിയില് തെളിയിക്കാനായിരുന്നു മന്ത്രിയുടെ വെല്ലുവിളി.\nയോഗ്യതയില് മാറ്റം വരുത്തിയതിന് പിന്നാലെ വിജിലന്‍സ് ക്ലീയറന്‍സും ഇല്ലാതെയാണ് ന്യൂനപക്ഷ ധനകാര്യ വികസന കോര്‍പ്പറേഷന് ജനറല് മാനേജര് പദവിയില് ജലീല് ബന്ധുവിനെ നിയമിച്ചിരിക്കുന്നത് എന്നും ആരോപണമുയര്‍ന്നിരുന്നു.\nഡെപ്യൂട്ടേഷന് നിയമനമായതിനാല് വിജിലന്‍സ് ക്ലിയറന്‍സ് ആവശ്യമില്ലെന്നാണ് മന്ത്രിയുടെ വാദം. സര്‍ക്കാര് അര്‍ധ സര്‍ക്കാര് സ്ഥാപനങ്ങളില് ജോലി ചെയ്തവരുടെ കാര്യത്തിലാണ് ഇത് ബാധകമെന്നിരിക്കെയാണ് മന്ത്രിയുടെ വാദം.


അനിശ്ചിതകാല സ്വകാര്യ ബസ് സമരം; അടുത്ത മാസം9മുതൽ – twenty4news.com\nതിരുവനന്തപുരം: സംസ്ഥാനത്ത് സ്വകാര്യ ബസുകള് അനിശ്ചിതകാല സമരത്തിലേക്ക്. വിവിധ ആവശ്യങ്ങള് ഉന്നയിച്ച് അടുത്ത മാസം ഒന്‍പതാം തീയതി മുതല് അനിശ്ചിതകാലത്തേക്ക് സര്‍വീസ് നിര്‍ത്തിവെയ്ക്കുമെന്നാണ് ബസുടമകള് അറിയിച്ചിരിക്കുന്നത്.\nബസ് ചാര്‍ജ് വര്‍ധിപ്പിക്കുക എന്നത് അടക്കം വിവിധ ആവശ്യങ്ങള് ഉന്നയിച്ച് ബസുടമകള് ഗതാഗതമന്ത്രിക്ക് നോട്ടീസ് നല്‍കി.\nകോവിഡ് , ഇന്ധനവില വര്‍ധന എന്നിവ കാരണം സര്‍വീസ് തുടരാന് കഴിയാത്ത സ്ഥിതികോവിഡ്യിലാണെന്ന് ബസുടമകള് പറയുന്നു. 2018ലാണ് ഇതിന് മുന്‍പ് ബസ് ചാര്‍ജ് പരിഷ്‌കരിച്ചത്. അന്ന് ഡീസലിന് ലിറ്ററിന് 60ന് മുകളിലായിരുന്നു വില. ഇപ്പോള് ഇത് നൂറ് കടന്നു.\nCategories: Breaking News, District, News, Thiruvananthapuram\nTagged as: Diesel price hike, kerala, Latest news, Petrol price hike, Private bus strike


ഭാവനയുടെ വിവാഹം ഈ വര്‍ഷം ഉണ്ടാകില്ലെന്ന് കന്നഡ മാധ്യമങ്ങള്...!! കാരണം.... - FUTURELINE\nനടി ഭാവനയും കന്നട നടനും നിര്‍മ്മാതാവുമായ നവീനും തമ്മില് കഴിഞ്ഞ നാലു വര്‍ഷമായി പ്രണയത്തിലാണ്. ഇരുവരുടെയും വിവാഹനിശ്ചയം വളരെ ലളിതമായാണ് നടന്നത്. ഒക്ടോബറില് വിവാഹം നടത്താനായിരുന്നു തീരുമാനിച്ചിരുന്നത്. എന്നാല് വിവാഹം മാറ്റിവെച്ചുവെന്ന് ചില കന്നട സിനിമ ഓണ്‍ലൈനുകള് റിപ്പോര്‍ട്ട് ചെയ്തതായി പറയുന്നു. ഏറ്റെടുത്ത ചില ചിത്രങ്ങളുമായി ഭാവന തിരക്കിലാണെന്നും അതിനാല് വിവാഹം നീട്ടിവയ്ക്കുകയാണ് എന്നാണ് റിപ്പോര്‍ട്ട്. എന്നാല് ഭാവനയുടെ തിരക്കു കാരണമല്ല മറ്റു ചില കാരണങ്ങള് കൊണ്ടാണു വിവാഹം നീട്ടിവയ്ക്കുന്നത് എന്നു ചിത്രമാല റിപ്പോര്‍ട്ട് ചെയ്യുന്നു.\nവിവാഹ ശേഷവും അഭിനയ രംഗത്ത് തുടരുമെന്ന് ഭാവന ഉറപ്പ് പറയുന്നു. സിനിമയെ അടുത്തറിയാവുന്നവരാണ് നവീന്റെ കുടുംബാഗങ്ങള്. അതുകൊണ്ട് തന്നെ അവര്‍ക്ക് ഇക്കാര്യത്തില് എതിര്‍പ്പ ഇല്ല. പുനീത് രാജ്കുമാറിന് ഒപ്പമുള്ള ഒരു കന്നട ചിത്രം ഭാവന ഇപ്പോള് കമ്മിറ്റ് ചെയ്തിരിക്കുന്നത്.\nഭാവന നായികയായ കന്നട ചിത്രം റോമിയോയുടെ നിര്‍മ്മാതാവായിരുന്നു നവീന്. ഈ ബന്ധമാണ് പിന്നീട് പ്രണയമായതും വിവാഹം എന്ന തീരുമാനത്തിലേക്ക് എത്തിയതും. കഴിഞ്ഞ ജനുവരിയില് തന്നെ ഇവരുടെ വിവാഹം നടക്കേണ്ടതായിരുന്നു. അപ്പോഴാണ് ഭാവനയുടെ അച്ഛന് മരിച്ചത്. പിന്നീട് നിവിന്റെ അമ്മയുടെ വിവാഹം നീട്ടിവച്ചു. ജീവിതത്തിലെ വെല്ലുവിളികളെ നേരിടാന് നവീന് കൂടി ഒപ്പമെത്തുന്ന സന്തോഷം ആസ്വദിക്കുകയാണ് ഭാവനയിപ്പോള്.\nPrevious: മമ്മൂട്ടി ആരാധകര് വാശിയോടെ കാത്തിരുന്ന ‘കുഞ്ഞാലിമരയ്ക്കാര്’ ആയി മോഹന്‍ലാല് എത്തും.! അപ്പോള് മമ്മൂട്ടിയോ..?\nNext: മലയാളത്തെക്കാള് സുഖം തെലുങ്കിലാണെന്ന് പറഞ്ഞ ആക്ഷന് ഹീറോ ബിജു നായികയെ കൊന്ന് കൊലവിളിച്ച് സോഷ്യല് മീഡിയ\nപുസ്തക വിപണിയിലും റെക്കോഡ് സൃഷ്ടിച്ച് ക്രിക്കറ്റ് ദൈവം……


ചില്ലറയില്ല,ബാക്കി പിന്നെ തരാം… – SUNNIVOICE | FORTNIGHTLY\nHome / ലക്കങ്ങള് / 2014 / 2014 MAR 01 / ചില്ലറയില്ല,ബാക്കി പിന്നെ തരാം…\nചില്ലറയില്ല,ബാക്കി പിന്നെ തരാം…\nവലിയ ബഹളം കേട്ടപ്പോഴാണ് ഞെട്ടിയുണര്‍ന്നത്. പരിസരം വീക്ഷിച്ചപ്പോള് കോഴിക്കോട് ബസ്സ്റ്റാന്റ്. തലശ്ശേരിയില് നിന്ന് കയറിയപ്പോള് രാത്രി 1.15-നെത്തുമെന്നായിരുന്നു ജീവനക്കാര് അറിയിച്ചിരുന്നത്. 20 മിനുട്ട് മുമ്പുതന്നെ എത്തിയിരിക്കുന്നു. ബദ്ധപ്പെട്ട് ഇറങ്ങാന് തയ്യാറെടുക്കുമ്പോഴാണ് 445 രൂപ ഓര്‍മയിലെത്തിയത്. 500 രൂപ നല്‍കിയതിന്റെ ബാക്കി, എനിക്കു ലഭിക്കാനുള്ള അവകാശം!\nകുറച്ചു കഴിഞ്ഞു തരാമെന്നു പറഞ്ഞ കണ്ടക്ടറെ തേടി നടന്നു, അയാളുപോയിട്ട്, ബന്ധപ്പെട്ട ആരും തന്നെ അടുത്തൊന്നുമില്ല. പത്തു മിനുട്ട് നീണ്ട അന്വേഷണങ്ങള്‍ക്കൊടുവില് അടുത്തുള്ള ചായക്കടയില് നിന്നാണ് കക്ഷിയെ കണ്ടുകിട്ടിയത്. സ്വാഭാവികമായുണ്ടാകുന്ന വാക്കു ക്ഷോഭങ്ങള്‍ക്കു ശേഷം ബാക്കി വാങ്ങി ഉറക്കച്ചടവോടെ മടങ്ങുമ്പോഴാണ്, തലശ്ശേരിയില് ബസ്സ് കാത്തുനിന്ന സന്ദര്‍ഭത്തില് പരിചയപ്പെട്ട യുവാവ് ചായകുടി കഴിഞ്ഞ് മുന്നിലെത്തുന്നത്.\nഎന്തേ വൈകി? അദ്ദേഹത്തിന്റെ ചോദ്യം. ഞാന് സംഗതി പറഞ്ഞു. അദ്ദേഹം ഷോക്കേറ്റ പോലെ നിന്ന് പറഞ്ഞു: എവിടെ ആ പഹയന്, എനിക്കും കിട്ടാനുണ്ട് 445.\nഇക്കഴിഞ്ഞ 24ാം തിയ്യതി നടന്ന കാര്യമാണ് സൂചിപ്പിച്ചത്. ഇത് ഒറ്റപ്പെട്ട സംഭവമല്ല. ചിലര് അബദ്ധത്താലോ ചിലരെങ്കിലും ബോധപൂര്‍വമോ ഇങ്ങനെ അന്യന്റെ പണം പിടുങ്ങുന്നു. ബാഗില് ആവശ്യത്തിനു ചില്ലറയുണ്ടെങ്കിലും മാറ്റിവെക്കല് അവര്‍ക്ക് നല്ലൊരു വരുമാന മാര്‍ഗമാണ്. സത്യസന്ധതയുള്ള ചില ബസ് ജീവനക്കാര് ബാക്കി ലഭിക്കാനുള്ളവരെ അന്വേഷിച്ചു നടക്കുന്നത് ശ്രദ്ധയില് പെട്ടിട്ടുമുണ്ട്. അതുപക്ഷേ, അപൂര്‍വാനുഭവം. സര്‍വസാധാരണയുള്ളത് പിടുങ്ങല് തന്നെയാണ്.\nമിക്കപ്പോഴും യാത്രികര് ബാക്കിക്കാര്യം മറക്കും. ദീര്‍ഘയാത്രകളില് പ്രത്യേകിച്ചും. ചിലര്‍ക്ക് ഇത് പിന്നീട് തീരെ ഓര്‍മയിലെത്തില്ല. ഓര്‍മ വന്നാല് തന്നെ പല പരിമിതികള് അതു തിരിച്ചു ലഭിക്കാനുണ്ട്. അത്യാവശ്യ കാര്യത്തിനു വന്ന ആള്‍ക്ക് പിറ്റേ ദിവസം പ്രസ്തുത ബസ് വരുന്നതുവരെ കാത്തുനില്‍ക്കാനാവില്ല. അതുകൊണ്ട് അവഗണിക്കാന് നിര്‍ബന്ധിതരാവുന്നു. കാത്തുകെട്ടി നിന്നാലോ അല്ലെങ്കില് ബദല് സംവിധാനമേര്‍പ്പെടുത്തിയാലോ പലപ്പോഴും കിട്ടിക്കൊള്ളണമെന്നുമില്ല. അന്വേഷിച്ചെത്തുന്ന അന്ന് വേറെ ജീവനക്കാരായാല് എന്തു ചെയ്യും? കാര്യം അവതരിപ്പിച്ചാല് തന്നെ കൈമലര്‍ത്താനേ അവര്‍ക്കാവൂ.\nമറ്റു ചിലര് മിനക്കെടാനാവില്ലെന്ന ചിന്തയില് പുകിലുകള്‍ക്കു നില്‍ക്കാതെ ലഭിക്കാനുള്ളത് പിന്നീടവഗണിക്കുന്നു. എന്തായാലും ഒരു വലിയ സംഖ്യ അവിഹിതമായി കൈക്കലാക്കുന്ന മാന്യമായ പിടിച്ചുപറിയായി ഇത് വളര്‍ന്നുവന്നിരിക്കുകയാണ്. 50 പൈസയും ഒരു രൂപയുമായി ദിനംപ്രതി 250 രൂപയോളം (കോഴിക്കോട്ടെ ഒരു സിറ്റി ബസ് ജീവനക്കാരന് പറഞ്ഞത്) രൂപ, ഏകദേശമെല്ലാവരും പൊരുത്തപ്പെട്ട് ദാനം ചെയ്ത് ലഭിക്കുന്നതിനു പുറമെയാണ് ഈ കൊലച്ചതി എന്നുകൂടി ഓര്‍ക്കുക.\nആധുനിക ലോകം തന്നെ തട്ടിപ്പിന്റേതാണ്. ഇവിടെ ധര്‍മം പുലര്‍ത്തുക ബോധപൂര്‍വം ശ്രമിച്ചാലേ നടക്കൂ. സമ്പത്ത് മോഹിപ്പിക്കുന്ന വിഷയമാകയാല് അതു സംബന്ധമായി ഏറെ സൂക്ഷ്മത ആവശ്യമാണ്. പറ്റിക്കപ്പെടാതിരിക്കാനും പറ്റിച്ച് പരലോകം ഇരുളടഞ്ഞതാകാതിരിക്കാനുമാണ് ഇത്രയും കുറിച്ചത്. ചെറുതും വലുതുമായി അനേകായിരം മനുഷ്യരുടെ അവകാശം കൈവശംവന്നാല്, അതുകൊണ്ട് മക്കള്‍ക്ക് ഭക്ഷണമൊരുക്കിയാല് വന്നുചേരുന്ന വിപത്തുകള് എത്രയാണ്, വിശ്വാസികള് ഗൗരവമായി പരിഗണിക്കേണ്ടതാണ് ഇക്കാര്യം.\nമലപ്പുറം-കോട്ടക്കല് ബസ് യാത്രയില് കുറച്ചു മുമ്പുണ്ടായ ഒരനുഭവം കൂടി പറയാം. അമ്പതു പൈസ കണ്ടക്ടര്‍ക്കു നല്‍കാനുള്ള ഒരു യാത്രികന് അദ്ദേഹത്തെ വിളിച്ച് അതു പൊരുത്തപ്പെടണമെന്ന് ആവശ്യപ്പെടുന്നു; അല്ലെങ്കില് എന്റെ കൈയിലുള്ള5രൂപ താങ്കള് എടുത്തോളൂ എന്നും! പിരിവുമായി മുന്നോട്ടുപോയ ജീവനക്കാരന് വൈകാതെ തിരിച്ചുവന്ന് യാത്രക്കാരനോട് പരവശനായി പറയുകയാണ്; “ഞാന് ഇപ്പണി നിര്‍ത്തുകയാണ്, എത്ര ആള്‍ക്ക് ഞാന് അമ്പതും ഒന്നും നല്‍കാനുണ്ടെന്നോ? താങ്കള് എന്റെ കണ്ണുതുറപ്പിച്ചു. അവരെങ്ങാനും വിട്ടുപൊറുത്തു തന്നിട്ടില്ലെങ്കില്…!’ വസ്തുത ഇതു തന്നെയാണ്. തീര്‍ക്കാന് വകുപ്പില്ലാത്ത വിധം കൂടിക്കുഴയുന്ന ഒരു തുടര്‍ബാധ്യത വലിയ ശാപമാണല്ലോ. ഏതു ജോലിയിലും ഇത്തരം തീരാകടങ്ങള് വന്നുചേരാതിരിക്കാന് നിര്‍ബന്ധ ബുദ്ധി കാണിക്കണം. അതിനാവശ്യമായ വിധം ചില്ലറ സൂക്ഷിക്കേണ്ടതുണ്ട്. ചുരുങ്ങിയ പക്ഷം വാക്കാലേ ഇടപാട് തീര്‍ക്കുകയെങ്കിലും വേണം. അല്ലാതെ, പലരും എനിക്കും തരാനുണ്ടെന്നുള്ള ന്യായം മറ്റൊരാളുടേത് നല്‍കാതിരിക്കുന്നിന് കാരണമാവില്ലല്ലോ.\n← Previous Story ഉസ്മാനിയാ ഖിലാഫത്ത് ഓര്മിപ്പിക്കുന്നത്!\nNext Story → മൗനം വാചാലം


cyclone nivar strengthens tamil nadu latest news breaking live updates in malayalam - ചെന്നൈയില് 80 മുതല് 100 കിലോമീറ്റര് വരെ വേഗത്തിലാകും കാറ്റ് വീശുക. | Samayam Malayalam\ncyclone nivar strengthens tamil nadu latest news breaking live updates in malayalam\nLive - Wed, 25 Nov 2020 09:21:27\nബംഗാൾ ഉൾക്കടലിൽ രൂപംകൊണ്ട നിവാർ ചുഴലിക്കാറ്റ് ബുധനാഴ്ച ഉച്ചയ്ക്കുശേഷം കരയിൽ കഎത്തും. കരയിലേക്ക് പ്രവേശിക്കുമ്പോൾ കാറ്റിന് 120മുതൽ 140കിലോമീറ്റർവരെ വേഗയുണ്ടാകും\n12:00 AM, Nov 26 2020\nചെന്നൈയില് 80 മുതല് 100 കിലോമീറ്റര് വരെ വേഗത്തിലാകും കാറ്റ് വീശുക.\n11:59 PM, Nov 25 2020\nചെന്നൈയിൽ പ്രധാന റോഡുകൾ അടച്ചു. താഴ്‌ന്ന ഭാഗങ്ങൾ വെള്ളത്തിലായി.\n11:58 PM, Nov 25 2020\nഅടുത്ത മണിക്കൂറിൽ ജനവാസ കേന്ദ്രങ്ങളിൽ ചുഴലിക്കാറ്റ് അഞ്ഞടിക്കും.\nചുഴലിക്കാറ്റിന്റെ കേന്ദ്രഭാഗം പുതുച്ചേരിയിൽ നിന്നും 50 കിലോമീറ്റർ അകലെയാണ്.\n11:47 PM, Nov 25 2020\n11:46 PM, Nov 25 2020\nപുതുച്ചേരിക്കും മാരക്കാനത്തിനും ഇടയ്ക്കുള്ള തീരത്താണ് നിവാർ ചുഴലിക്കാറ്റ് പ്രവേശിച്ചത്.\nനിവാർ ചുഴലിക്കാറ്റ് തീരം തൊട്ടു.\n10:18 PM, Nov 25 2020\nഫുട്‌ബോള് ഇതിഹാസം ഡീഗോ മാറഡോണ അന്തരിച്ചു.\n09:56 PM, Nov 25 2020\nമുന്നറിയിപ്പുമായി ദേശീയ ദുരന്ത നിവാരണ സേന ഡയറക്ടര്\n09:55 PM, Nov 25 2020\nനിവാര് ചുഴലിക്കാറ്റ് വ്യാഴാഴ്ച പുലര്‍ച്ചെ രണ്ടിന് കരതൊടുമെന്ന് ദേശീയ ദുരന്ത നിവാരണ സേന ഡയറക്ടര് ജനറല് എസ്.എന് പ്രധാന്.\n07:47 PM, Nov 25 2020\nമണിക്കൂറില് 145 കിലോമീറ്റര് വേഗതയിൽ കാറ്റുവീശുമെന്നാണ് കരുതുന്നത്.\n07:46 PM, Nov 25 2020\nവ്യാഴാഴ്ച രാവില ഏഴ് മണിവരെ ചെന്നൈ വിമാനത്താവളത്തില് നിന്നുള്ള എല്ലാ സര്‍വീസുകളും റദ്ദാക്കി.\n07:11 PM, Nov 25 2020\nജര്‍മന് ചാന്‍സിലര് ആംഗേല മെര്‍ക്കലിന്റെ ഓഫീസ് പരിസരത്ത് കാര് ഇടിച്ചുകയറ്റി.\n07:10 PM, Nov 25 2020\nഡിസംബര് ഒന്നുമുതല് സംസ്ഥാനങ്ങള് പാലിക്കേണ്ട കൊവിഡ് മാര്‍ഗനിർദേശങ്ങൾ കേന്ദ്രം പുറപ്പെടുവിച്ചു.\n05:32 PM, Nov 25 2020\nകേരളത്തിൽ ഇന്ന് 6491 പേര്‍ക്ക് കൊവിഡ്-19 സ്ഥിരീകരിച്ചു. 5770 പേര് രോഗമുക്തി നേടി\n05:31 PM, Nov 25 2020\nകാഞ്ചിപുരത്തും ചെന്നൈയിലും കനത്ത മഴ തുടരുന്ന സാഹചര്യത്തില് ചെമ്പരപ്പാക്കം തടാകം തുറന്നു.തടാകം നിറഞ്ഞതിനെ തുടര്‍ന്നാണ് ഷട്ടര് ഉയര്‍ത്തിയത്. സെക്കന്‍ഡില് ആയിരം ഘന അടി വെള്ളമാണ് പുറത്തേക്ക് വിടുന്നത്. വെള്ളം അഡയാര് നദിയിലേക്കാണ് ഒഴുക്കി വിടുന്നത്. 2015ലെ പ്രളയ സമയത്താണ് ചെമ്പരപ്പാക്കം തടാകം ഇതിന് മുന്‍പ് തുറന്നത്. അന്ന് താഴ്ന്ന പ്രദേശങ്ങള് മുഴുവന് വെള്ളത്തിന് അടിയിലായിരുന്നു.\n05:00 PM, Nov 25 2020\nപുതുച്ചേരിയിൽനിന്ന് 120 കിലോമീറ്റർ അകലെയാണ് നിലവിൽ ചുഴലിക്കാറ്റിന്റെ സ്ഥാനം.\n03:42 PM, Nov 25 2020\nലിജോ ജോസ് പെല്ലിശ്ശേരി ചിത്രം ജെല്ലി കെട്ടിന് ഇന്ത്യയിൽനിന്നുള്ള ഔദ്യോഗിക ഓസ്കാർ എൻട്രി ലഭിച്ചു 2011 ശേഷം ഔദ്യോഗിക എൻട്രി ആകുന്ന മലയാളചലച്ചിത്രമാണ് ജെല്ലിക്കെട്ട്.\n03:23 PM, Nov 25 2020\nരാഹുൽ ഗാന്ധി നൽകിയ ഭക്ഷ്യകിറ്റുകൾ നശിച്ച സംഭവം; കർശന നടപടിയെന്ന് കോൺഗ്രസ്\nപ്രളയദുരിതാശ്വാസമായി രാഹുൽ ഗാന്ധി എംപി നൽകിയ ഭക്ഷ്യകിറ്റുകൾ നശിച്ച നിലയിൽ കണ്ടെത്തിയ സംഭവത്തിൽ കർശന നടപടിയെന്ന് കോൺഗ്രസ്.\n02:54 PM, Nov 25 2020\nഡിസംബര് 17 മുതല് അധ്യാപകര് സ്‌കൂളിലെത്തണം: വിദ്യാഭ്യാസ വകുപ്പ്\nസംസ്ഥാനത്ത് ഡിസംബര് 17 മുതല് അധ്യാപകരോട് സ്‌കൂളിലെത്താന് വിദ്യാഭ്യാസ വകുപ്പിന്റെ നിര്‍ദേശം.\n02:37 PM, Nov 25 2020\nതെരഞ്ഞെടുപ്പ്: വോട്ടിങ്ങ് യന്ത്രങ്ങളിലേക്കുളള ബാലറ്റ് പേപ്പറുകളുടെ അച്ചടി ആരംഭിച്ചു\nതദ്ദേശ സ്ഥാപനങ്ങളിലെ പൊതുതിരഞ്ഞെടുപ്പിനുള്ള ഇലക്ട്രോണിക് വോട്ടിങ് യന്ത്രങ്ങളിലേക്കുളള ബാലറ്റ് പേപ്പറുകളുടെ അച്ചടിയാണ് കാക്കനാട് ഗവ പ്രസ്സില് ആരംഭിച്ചത്.\n02:21 PM, Nov 25 2020\nഭൂപതിവ് ചട്ടങ്ങളില് മാറ്റം വരുത്താനൊരുങ്ങി സര്‍ക്കാര്\nഇത് സംബന്ധിച്ച് രണ്ടാഴ്ച്ചയ്ക്കകം റിപ്പോര്‍ട്ട് നല്‍കാന് റവന്യു സെക്രട്ടറിക്ക് മുഖ്യമന്ത്രി നിര്‍ദേശം നല്‍കി. മൂന്നാറില് വാണിജ്യ നിര്‍മാണങ്ങള്‍ക്ക് നിയന്ത്രണം ഏര്‍പ്പെടുത്തിയും പരിസ്ഥിതി സംരക്ഷണം ഉറപ്പാക്കിയുമാകും ചട്ടഭേദഗതി\n02:16 PM, Nov 25 2020\nചെമ്പരമ്പാക്കം തടാകം നിറഞ്ഞു കവിഞ്ഞു\nതമിഴ്നാടിന്‍റെ തീരപ്രദേശങ്ങളിൽ നിവാർ ചുഴലിക്കാറ്റ് ആഞ്ഞടിച്ചേക്കുമെന്ന് കാലാവസ്ഥാനിരീക്ഷണകേന്ദ്രം.\n01:51 PM, Nov 25 2020\nദുരന്ത ബാധിതരായ ബന്ധുക്കളുടെ പേര്, ഫോണ് നമ്പര്, താമസ സ്ഥലം, അടിയന്തര സാഹചര്യം എന്നിവ കേരള സംസ്ഥാന ദുരന്ത നിവാരണ അതോറിറ്റിയുടെ 0471-2364424 എന്ന നമ്പറില് അറിയിച്ചാൽ വിവരങ്ങൾ അന്വേഷിച്ചറിയിക്കും.നിവാര് ചുഴലിക്കാറ്റ്: അടിയന്തിര സഹായത്തിനായി ബന്ധപ്പെടാവുന്ന നമ്പറുകള്\n01:42 PM, Nov 25 2020\nചെന്നൈയില് കനത്ത മഴ\nനിവാര് ചുഴലിക്കാറ്റ് അതിതീവ്ര ചുഴലിക്കാറ്റായി തമിഴ്‌നാടിന്റെ തീരത്തേക്ക് അടുക്കുന്നു.\n01:22 PM, Nov 25 2020\nകോതമംഗലം പള്ളിക്കേസ് ഹൈക്കോടതി പരിഗണിക്കുന്നു\nകോതമംഗലം പള്ളി ഏറ്റെടുക്കാൻ കൂടുതൽ സമയം തേടിയ ആഭ്യന്തര അഡിഷണൽ ചീഫ് സെക്രട്ടറിയുടെ നടപടിയെ വിമർശിച്ച് ഹൈക്കോടതി. കേസിൽ കക്ഷി അല്ലാത്ത വ്യക്തി എങ്ങനെ സത്യവാങ്മൂലം നൽകും എന്ന് കോടതി\n01:21 PM, Nov 25 2020\nഇബ്രാഹിംകുഞ്ഞിനെ ആശുപത്രിയില് നിന്ന് മാറ്റില്ല\nആശുപത്രിയില് നിന്ന് മാറ്റണമെന്ന അപേക്ഷ വിജിലന്‍സ് പിന്‍വലിച്ചു. മൾട്ടിപിൾ മൈലോമയെന്ന ഗുരതര അർബുദത്തിനാണ് ഇബ്രാഹിംകുഞ്ഞ് ചികിത്സയിൽ കഴിയുന്നത്.\n01:09 PM, Nov 25 2020\nമന്ത്രി കെ ടി ജലീലിന്റെ ഡോക്ടറേറ്റ് ചട്ടപ്രകാരം തന്നെ: കേരളാ യൂണിവേഴ്‌സിറ്റി\nസേവ് യൂണിവേഴ്‌സിറ്റി ഫോറമാണ് മന്ത്രി കെ ടി ജലീലിന്റെ ഗവേഷണ ബിരുദത്തിനെതിരെ ഗവർണറെ സമീപിച്ചത്.\n12:34 PM, Nov 25 2020\nശിവശങ്കറിനെ5ദിവസത്തെ കസ്റ്റംസ് കസ്റ്റഡിയിൽ വിട്ടു\nശിവശങ്കറിന്റെ ഔദ്യോഗിക പദവികളെ കുറിച്ചോ പ്രതികളുമായുള്ള ബന്ധത്തെ കുറിച്ചോ കസ്റ്റംസ് വ്യക്തമാക്കുന്നില്ല എന്ന് വിധിയിൽ കോടതി\n12:31 PM, Nov 25 2020\nപത്ത് ദേശീയ സംഘടനയ്‌ക്കൊപ്പം സംസ്ഥാനത്തെ 13 തൊഴിലാളി സംഘടനയും പണിമുടക്കിൽ അണിചേരും


യൂറോയുടെ നഷ്ടങ്ങള് • Suprabhaatham\nJune 9, 2021 | 8:38 am IST\nവിളിപ്പാടകലെ എത്തിനില്‍ക്കുകയാണ് യൂറോകപ്പ്. ഇത്തവണ യൂറോകപ്പിന് പന്തുരുളുമ്പോള് പല പ്രധാന താരങ്ങളേയും ടൂര്‍ണമെന്റില് കാണാന് സാധിക്കില്ല. പരുക്കിനെ തുടര്‍ന്നാണ് പല താരങ്ങള്‍ക്കും യൂറോകപ്പില് കളിക്കാന് കഴിയാത്തത്. പരുക്ക് കാരണം സ്ലാറ്റന് ഇബ്രാഹിമോവിച്ച്, വിര്‍ജില് വാന്‍ഡിക്, സെര്‍ജിയോ റാമോസ് തുടങ്ങിയ പ്രമുഖ താരങ്ങളെല്ലാം ഇത്തവണ ഗാലറിയിരുന്ന് കളി കാണും. പരുക്ക് കാരണം ആരെല്ലാമാണ് ഇത്തവണ യൂറോ കപ്പില് നിന്ന് പുറത്തായതെന്ന് നോക്കാം.\nസീരീ എയിലെ മികച്ച പ്രകടനം കണക്കിലെടുത്തായിരുന്നു സ്വീഡന് താരം 39 കാരനായ സ്‌ലാറ്റന് ഇബ്രാഹീമോവിച്ചിനെ സ്വീഡന് തിരിച്ചുവിളിച്ചത്. അഞ്ച് വര്‍ഷം മുന്‍പ് രാജ്യന്തര ഫുട്‌ബോളില് നിന്ന് താരം വിരമിച്ചിട്ടുണ്ടെങ്കിലും പ്രകടന മികവ് കണക്കിലെടുത്തായിരുന്നു ദേശീയ ടീമിലേക്ക് വീണ്ടും വിളിയെത്തിയത്. ദേശീയ ടീമില് തിരിച്ചെത്തിയ ഇബ്ര രണ്ട് സൗഹൃദ മത്സങ്ങളില് സ്വീഡന് വേണ്ടി ബൂട്ടുകെട്ടിയെങ്കിലും ലീഗ് മത്സരത്തില് പരുക്കേറ്റത് വിനയാവുകയായിരുന്നു. യുവന്റസിനെതിരേയുള്ള മത്സരത്തില് പരുക്കേറ്റ ഇബ്രയുടെ യൂറോ സ്വപ്നങ്ങള് അതോടെ അവസാനിക്കുകയും ചെയ്തു.\nഅവസാന സീസണില് പരുക്കേറ്റ് വിശ്രമത്തില് കഴിയുന്ന നെതര്‍ലന്‍ഡ്‌സ് താരം വിര്‍ജില് വാന്‍ഡിക്കും ഇത്തവണ യൂറോ കപ്പില്‍നിന്ന് പുറത്താണ്. പരുക്ക് തന്നെയാണ് വാന്‍ഡിക്കിന്റെയും യൂറോ കപ്പ് സ്വപ്നത്തെ തകര്‍ത്തത്. പരുക്കിനെ തുടര്‍ന്ന് ഏറെ കാലമായി താരം വിശ്രമത്തിലാണ്. സീസണ് തുടക്കത്തില് പരുക്കേറ്റ വാന്‍ഡികിന് സീസണ് നഷ്ടമായിരുന്നു. വാന്‍ഡിക്ക് പരുക്കേറ്റ് പുറത്തായത് ലിവര്‍പൂളിന്റെ പ്രകടനത്തെ കാര്യമായി ബാധിക്കുകയും ചെയ്തിരുന്നു. പ്രതിരോധത്തില് വാന്‍ഡിക്ക് ഇല്ലാത്തത് ഡച്ച് ടീമിനെ സാരമായി ബാധിക്കുമെന്ന കാര്യത്തില് സംശയമില്ല.\nപരുക്കേറ്റ് വിശ്രമത്തിലായിരുന്ന സ്പാനിഷ് താരം സെര്‍ജിയോ റാമോസ് ഫിറ്റ്‌നസ് വീണ്ടെടുക്കാത്തതാണ് വിനയായിരിക്കുന്നത്. സ്പാനിഷ് ടീം പരിശീലകന് ലൂയീസ് എന്റിക്കെയാണ് താരത്തെ ഫിറ്റ്‌നസ് വീണ്ടെടുക്കാത്തതിനാലാണ് ടീമിലേക്ക് പരിഗണിക്കാത്തതെന്ന് അറിയിച്ചത്. പരുക്കും കൊവിഡും കാരണം റാമോസിന് കൂടുതല് ലീഗ് മത്സരങ്ങള് നഷ്ടമായിരുന്നു. ജനുവരിയില് കാല്‍മുട്ട് ശസ്ത്രക്രിയയ്ക്ക് വിധേയനായ റാമോസിന് കൊവിഡ് ബാധിച്ചതായിരുന്നു തിരിച്ചടിയായത്. പിന്നീട് റയല് മാഡ്രിഡില് തിരിച്ചെത്തിയ റാമോസ് രണ്ട് മത്സരം മാത്രമാണ് കളിച്ചത്. 2004ന് ശേഷം റാമോസ് ഇല്ലാതെ ആദ്യമായാണ് സ്പാനിഷ് സംഘം പ്രധാന ടൂര്‍ണമെന്റിന് ഇറങ്ങുന്നത്.\nസ്പാനിഷ് ടീമിന്റെ മുന്നേറ്റനിരയില് ഉണ്ടായിരിക്കേണ്ട പ്രധാന താരമായിരുന്നു ബാഴ്‌സലോണയുടെ അന്‍സു ഫാത്തി. പരുക്ക് തന്നെയാണ് അന്‍സുവിനും തിരിച്ചടിയായത്. അവസാന സീസണില് ബാഴ്‌സലോണക്ക് വേണ്ടി ചുരുക്കം മത്സരങ്ങള് മാത്രമേ അന്‍സു കളിച്ചിട്ടുള്ളു. കാല്‍മുട്ടിന് പരുക്കേറ്റതിനെ തുടര്‍ന്നാണ് താരത്തിന്റെ യൂറോ കപ്പ് സ്വപ്നങ്ങള് അവതാളത്തിലായത്. പരുക്ക് ഭേദമാകാത്തതിനെ തുടര്‍ന്ന് അന്‍സുവിന് കഴിഞ്ഞ മാസവും ശസ്ത്രക്രിയ നടത്തിയിരുന്നു.\nഇംഗ്ല@ണ്ടിന്റെ യൂറോ കപ്പ് ടീമില് നിന്ന് പുറത്തായ പ്രധാന താരമാണ് ജെസ്സി ലിംഗാര്‍ഡ്. മാഞ്ചസ്റ്റര് യൂനൈറ്റഡിനൊപ്പം അത്ര മികച്ച സീസണ് അല്ലായിരുന്നെങ്കിലും ജനുവരിയില് ലോണില് വെസ്റ്റ് ഹാമില് എത്തിയതോടെ മികച്ച ഫോമിലേക്കുയര്‍ന്നു . 28 കാരന് വെസ്റ്റ് ഹാമിനെ യൂറോപ്പ ലീഗിലെത്തിക്കുന്നതില് നിര്‍ണായക പങ്കു വഹിക്കുകയും ചെയ്തു. 16 പ്രീമിയര് ലീഗ് മത്സരങ്ങളില് ഒന്‍പത് ഗോളുകള് നേടി നാല് അസിസ്റ്റുകള് നല്‍കിയ ലിംഗാര്‍ഡ് പക്ഷെ യൂറോ ടീമില് ഇടം ക@െണ്ടത്താനായില്ല . ഇംഗ്ലണ്ട് ടീമില് കൂടുതല് താരങ്ങളുള്ളതുകൊണ്ടാവാം ലിംഗാര്‍ഡിനെ പരിഗണിക്കാതിരുന്നത്.\nഏറെകാലമായി പരുക്കിന്റെ പിടിയിലുള്ള ബയേണ് മ്യൂണിക് താരം ജെറാം ബോട്ടെങ് ഇത്തവണ ജര്‍മനി സംഘത്തിലുണ്ടാവില്ല. 2019 മുതല് അന്താരാഷ്ട്ര ഫുട്‌ബോള് കളിക്കാത്ത ജെറോം ബോട്ടെങ്ങ് മാത്രമാണ് ജര്‍മന് സംഘത്തില് നിന്ന് പുറത്തായ പ്രമുഖ താരം. അവസാന സീസണില് പരുക്ക് കാരണം ക്ലബ് ഫുട്‌ബോളിലും വേണ്ടത്ര തിളങ്ങാന് ബോട്ടെങ്ങിന് കഴിഞ്ഞിരുന്നില്ല. പരിശീലകന് ജോക്വിം ലോ ബോട്ടെങ്ങിനെ യൂറോ കപ്പിന് പരിഗണിക്കില്ലെന്ന് നേരത്തെ തന്നെ അറിയിച്ചിരുന്നു. മാറ്റ് ഹമ്മല്‍സ്, അന്റോണിയോ റൂഡിഗര്, നിക്ലാസ് സുലെ, മത്തിയാസ് ജിന്റര് എന്നിവരെ മറികടന്ന് ടീമിലിടം സ്വന്തമാക്കാന് ബോട്ടെങ്ങിന് കഴിഞ്ഞില്ല.\nവാന് ഡി ബീക്\nമാഞ്ചസ്റ്റര് യുനൈറ്റഡ് താരമായ വാന് ഡി ബീകിനെ കഴിഞ്ഞ ദിവസമാണ് നെതര്‍ലന്‍ഡ്‌സ് ടീമില് നിന്ന് ഒഴിവാക്കുന്ന കാര്യം അറിയിച്ചത്. പരുക്കിനെ തുടര്‍ന്നാണ് താരത്തെ ടീമില് നിന്ന് ഒഴിവാക്കുന്നതെന്നാണ് ഡച്ച് ഫുട്‌ബോള് അസോസിയേഷന് അറിയിച്ചത്. സ്‌കോട്ട്‌ലന്‍ഡ്, ജോര്‍ജിയ എന്നിവര്‍ക്കെതിരേയുള്ള സൗഹൃദ മത്സരത്തിനുള്ള ടീമില് വാന് ഡീ ബിക് കളിച്ചിരുന്നു. ജോര്‍ജിയക്കെതിരേയുള്ള മത്സരത്തില് പരുക്കേറ്റതായിരുന്നു താരത്തിന് വിനയായത്.\nപരുക്കില്‍നിന്ന് മുക്തനാകാന് സമയം എടുക്കുമെന്നതിലാണ് താരത്തെ ടീമില് നിന്ന് ഒഴിവാക്കിയതെന്ന് ഡച്ച് ഫുട്‌ബോള് അസോസിയേഷന് വാര്‍ത്താകുറിപ്പില് അറിയിച്ചു. പ്രീമിയര് ലീഗില് യുനൈറ്റഡിന്റെ അവസാന മത്സരത്തില് വോള്‍വ്‌സിനെതിരേ 90 മിനുട്ടും താരം കളത്തിലിറങ്ങിയിരുന്നു.


Samastha would not cooperate with the hartal on Tuesday | പൗരത്വ നിയമ ഭേദഗതി; ചൊവ്വാഴ്ച്ചത്തെ ഹര്‍ത്താലുമായി സഹകരിക്കില്ലെന്ന് സമസ്ത - Malayalam Oneindia\nഇകെ-എപി തര്‍ക്കം വീണ്ടും രൂക്ഷം; പിളര്‍ത്തിയത് ലീഗിന്റെ വഹാബിസമെന്ന് കാന്തപുരം വിഭാഗം, ഇകെ ആരോപണം മറ്റൊന്ന്\nഭാവിയടഞ്ഞ് വെല്‍ഫെയര് പാര്‍ട്ടി; നിയമസഭ തിരഞ്ഞെടുപ്പില് ത്രിശങ്കുവില്... അമിതാവേശം വിനയായി\nമുഖ്യമന്ത്രിക്ക് മുന്നറിയിപ്പുമായി കാന്തപുരം, ഇസ്ലാമോഫോബിയ ഒരിക്കലും ആയുധമാക്കി കളിക്കരുത്!!\n11 min ago സ്വന്തം ഭൂമിക്ക് അവകാശരേഖകള്;വയനാട് 2923 പട്ടയങ്ങള് വിതരണം ചെയ്തു..250 പുതിയ പട്ടയങ്ങള് ഉടന്\n11 min ago ഇന്ത്യയുടെ ലോക സഹായം കണ്ട് നേതാജി അഭിമാനിച്ചേനെ, നേട്ടങ്ങള് എണ്ണിപ്പറഞ്ഞ് പ്രധാനമന്ത്രി!!\n25 min ago 'ഹനുമാൻ മൃതസഞ്ജീവനി കൊണ്ടുവന്ന പോലെ'; വാക്സിൻ കയറ്റിയയച്ചതിന് മോദിക്ക് നന്ദി പറഞ്ഞ് ബോൾസനാരോ\nപൗരത്വ നിയമ ഭേദഗതി; ചൊവ്വാഴ്ച്ചത്തെ ഹര്‍ത്താലുമായി സഹകരിക്കില്ലെന്ന് സമസ്ത\nPublished: December 14 2019, 15:41 [IST]\nകൊച്ചി: പൗരത്വ നിമയ ഭേദഗതിക്കെതിരെയായി ഡിസംബര് 17 ന് സംയുക്ത സമിതി പ്രഖ്യാപിച്ച ഹര്‍ത്താലിനോട് സഹകരിക്കില്ലെന്ന് സമസ്ത. ഹര്‍ത്താലുമായി സമസ്തയും കീഴ്ഘടകങ്ങളും സഹകരിക്കില്ലെന്നും സംഘടനാ നേതാവ് നാസര് ഫൈസി കൂടത്തായി അറിയിച്ചു.\nപൗരത്വ നിയമ ഭേദഗതിയില് എതിര്‍പ്പുന്നയിച്ചു; പ്രശാന്ത് കിഷോറിന് ആവശ്യമെങ്കില് പാര്‍ട്ടി വിടാമെന്ന്\nസ്വയം സന്നദ്ധരായി മാത്രം നടത്തുന്ന സമരമാണ് ഹർത്താൽ (ബന്ദല്ല) എങ്കിൽ സഹകരിക്കാമെന്ന് സമസ്ത നേതൃത്വത്തിന്റെ അനുമതി പ്രകാരം സംഘടകരോട് അറിയിച്ചിരുന്നതാണ്. എന്നാൽ സമസ്തയുടേയോ ഒരു ഘടകത്തിന്റേയോ ഔദ്യോഗികത നൽകരുതെന്നും അറിയിച്ചിരുന്നു. ഔദ്യോഗിക പത്രക്കുറിപ്പിൽ അങ്ങിനെ തന്നെയാണെങ്കിലും ചില വാട്സാപ്പ് മെസേജുകളിൽ സമസ്ത കേരള ജംഇയ്യത്തുൽ ഉലമാ എന്ന് ചേർത്തു കാണുന്നത് തെറ്റാണെന്നും നാസര് ഫൈസി ഫെയ്സ്ബുക്ക് കുറിപ്പിലൂടെ വ്യക്തമാക്കുന്നു.\nനാസര് ഫൈസി കൂടത്തായിയൂടെ ഫെയ്സ്ബുക്ക് പോസ്റ്റിന്‍റെ പൂര്‍ണ്ണരൂപം ഇങ്ങനെ..ഹർത്താൽ\nപൗരത്വഭേതഗതി ബില്ലിനെതിരെയുള്ള പ്രതിഷേധം ഭരണകൂടത്തിന്റെ ശ്രദ്ധയിൽ കൊണ്ട് വരുന്നതിന് ഡിസം: 17 ന് ചിലർ നടത്തുന്ന ഹർത്താലിന് ആഹ്വാനം ചെയ്ത വാർത്തയിൽ ചില തെറ്റിദ്ധാരണകൾ തിരുത്തപ്പെടേണ്ടതുണ്ട്. സ്വയം സന്നദ്ധരായി മാത്രം നടത്തുന്ന സമരമാണ് ഹർത്താൽ (ബന്ദല്ല) എങ്കിൽ സഹകരിക്കാമെന്ന് സമസ്ത നേതൃത്വത്തിന്റെ അനുമതി പ്രകാരം സംഘടകരോട് അറിയിച്ചിരുന്നതാണ്. എന്നാൽ സമസ്തയുടേയോ ഒരു ഘടകത്തിന്റേയോ ഔദ്യോഗികത നൽകരുതെന്നും അറിയിച്ചിരുന്നു. ഔദ്യോഗിക പത്രക്കുറിപ്പിൽ അങ്ങിനെ തന്നെയാണെങ്കിലും ചില വാട്സാപ്പ് മെസേജുകളിൽ സമസ്ത കേരള ജംഇയ്യത്തുൽ ഉലമാ എന്ന് ചേർത്തു കാണുന്നത് തെറ്റാണ്.\nഅപ്രകാരം മുഖ്യ മത,രാഷ്ട്രീയ സംഘടനയിലെ വ്യക്തികളൊക്കെ ഉണ്ടാകുമെന്നും അറിയിച്ചിരുന്നു.എന്നാൽ അതും ഇല്ലെന്നറിയുന്നത് രാത്രി 11 മണിക്ക് വാട്സാപ്പ് മെസേജുകളിലൂടെയാണ്. അപ്പോൾ തന്നെ അതിലെ അനൗചിത്യം ബന്ധപ്പെട്ടവരെ അറിയിച്ചിരുന്നു. അതിനാൽ നമ്മുടെ രാജ്യത്തിന്റെ നിലനിൽപ്പിന്റെ വിഷയമാണെന്ന് ഉൾക്കൊണ്ട് വാഹനങ്ങൾ റോഡിലിറക്കാതെയും കടകൾ തുറക്കാതെയും ജോലിക്ക് ഹാജറാവാതെ മറ്റുള്ളവരെ നിർബന്ധിക്കാതെ സ്വയം സന്നദ്ധമാകുന്ന സമരത്തോട് യോജിക്കാമെന്നും സംഘടനയുടെ ഔദ്യോഗിക നിർദേശമായി ഗണിക്കപ്പെടേണ്ടതില്ലെന്നും സവിനയം അറിയിക്കുന്നു.\nനാസർ ഫൈസി കൂടത്തായി\nകൂടുതൽ samastha വാർത്തകൾ\nനിലപാട് പറയാന് ആരെയും ചുമതലപ്പെടുത്തിയിട്ടില്ല, ഉമര് ഫൈസിയെ തള്ളി ജിഫ്രി മുത്തുക്കോയ തങ്ങള്!!\nലീഗിനെതിരെ വീണ്ടും സമസ്ത, കുഞ്ഞാലിക്കുട്ടി ഫാസിസ്റ്റ് വിരുദ്ധ പോരാട്ടം തുടരട്ടെയെന്ന് ഉമര് ഫൈസി!!\nതന്ത്രപരമായ നീക്കത്തിന് മുസ്ലീം ലീഗ്; അധിക സീറ്റുകൾ വേണം, പക്ഷേ മുന്നണിക്ക് ബാധ്യതയാവില്ല... എന്ത് സംഭവിക്കും?\nലീഗിന്റെ നെഞ്ചിടിപ്പ് കൂട്ടി സമസ്ത; പിണറായി സര്‍ക്കാരിന് പൂര്‍ണ പിന്തുണ... ഭരണത്തുടർച്ചയ്ക്ക് വഴിയൊരുങ്ങുന്നു\nചന്ദ്രിക പത്രത്തിനെതിരെ സമസ്ത പ്രസിഡന്റ്; ലീഗ് വിമതരെ തോല്‍പ്പിക്കാന് പറഞ്ഞിട്ടില്ല\nഒവൈസിയുടെ പാര്‍ട്ടിയെ പിന്താങ്ങുന്നില്ല; കോണ്‍ഗ്രസിന്റെ ജാഗ്രത കുറവ് തിരിച്ചടിയായി- സമസ്ത\nമുന്നാക്ക സംവരണത്തിന് എതിരല്ലെന്ന് സമസ്ത; പിന്നാക്കക്കാരുടെ അവകാശങ്ങള് ഹനിക്കരുത്\nയുഡിഎഫ്-വെല്‍ഫെയര് ബന്ധം; സമസ്തയുടെ വിഷയമല്ലെന്ന് തങ്ങള്, അഭിപ്രായം പറയേണ്ട ആവശ്യമില്ല\nപെണ്‍കുട്ടികളുടെ വിവാഹ പ്രായം ഉയര്‍ത്തരുത്; മൂല്യച്യുതിക്ക് കാരണമാകുമെന്ന് സമസ്ത\nമുസ്ലിം ലീഗ്-വെല്‍ഫെയര് പാര്‍ട്ടി ധാരണ; സ്വയം കുളം തോണ്ടുന്നതിന് തുല്യമെന്ന് സമസ്ത\nsamastha harthal citizenship amendment bill citizenship amit shah citizenship bill രാജ്യസഭ നരേന്ദ്ര മോദി ലോകസഭ ഹര്‍ത്താല് പൗരത്വ ഭേദഗതി ബില്\nSamastha would not cooperate with the hartal on Tuesday\nStory first published: Saturday, December 14, 2019, 15:41 [IST]


ഗള്‍ഫില് കൊറോണ മരണസംഖ്യ 250 കവിഞ്ഞു; രോഗികളുടെ എണ്ണം അര ലക്ഷത്തിലേക്ക് | corona death toll in gulf contries rises\nHomeGulfഗള്‍ഫില് കൊറോണ മരണസംഖ്യ 250 കവിഞ്ഞു; രോഗികളുടെ എണ്ണം അര ലക്ഷത്തിലേക്ക്\nApril 26, 2020, 10:45 am\nദോഹ: ഗള്‍ഫില് കൊറോണബാധിച്ചു മരിച്ചവരുടെ എണ്ണം 254 ആയി. ഇന്നലെ മാത്രം 20 പേരാണ് വിവിധ ഗള്‍ഫ് രാജ്യങ്ങളില് മരിച്ചത്. 42,000 പേര്‍ക്കാണ് ഗള്‍ഫില് ഇതുവരെ കോവിഡ് സ്ഥിരീകരിച്ചത്.\nഏറ്റവും കൂടുതല് മരണം സൗദിയിലാണ്. ഏറ്റവുമൊടുവില്9പേര് കൂടി മരിച്ചതോടെ സൗദിയില് കോവിഡ് മരണസംഖ്യ 136 ആയി. കുവൈത്തില് മരിച്ച നാലില് ഒരാള് ഇന്ത്യക്കാരനാണ്. രോഗികളുടെ എണ്ണത്തില് എല്ലാ രാജ്യങ്ങളിലും വന് വര്‍ധനയാണുള്ളത്.\nതുടര്‍ച്ചയായ രണ്ടാം ദിവസമാണ് മൂവായിരത്തിനു മുകളില് രോഗികളുടെ എണ്ണം കൂടുന്നത്. ഇന്ത്യക്കാര് ഉള്‍പ്പെടെയുള്ള പ്രവാസി സമൂഹത്തിലും ഇത് ആശങ്ക ഉയര്‍ത്തുന്നുണ്ട്. കുവൈത്തില് മാത്രം 1500ല് ഏറെ ഇന്ത്യക്കാര്‍ക്കാണ് കോവിഡ് ബാധ. അതേ സമയം, രോഗം ഭേദമാകുന്നവരുടെ എണ്ണവും ഗണ്യമായി ഉയര്‍ന്നു. റമദാന് തീരും വരെ കര്‍ഫ്യു തുടരുമെന്ന് കുവൈത്ത് വ്യക്തമാക്കി.\nആളുകളുടെ ഒത്തുചേരല് ചടങ്ങുകള്‍ക്ക് ഏര്‍പ്പെടുത്തിയ വിലക്ക് എല്ലാ രാജ്യങ്ങളിലും തുടരും. എന്നാല് ദുബയിലെ നിയന്ത്രണങ്ങളില് ഭാഗിക ഇളവുകള് അനുവദിച്ചു. ഇന്നു മുതല് കര്‍ശന ഉപാധികളോടെ പൊതുഗതാഗതം പുനരാരംഭിച്ചു. ദുബയ് മാള് 28ന് തുറക്കും. ഉച്ചയ്ക്ക് 12 മുതല് രാത്രി 10 വരെയാണ് പ്രവേശനം. അജ്മാന് ഉള്‍പ്പെടെ മറ്റ് എമിറേറ്റുകളിലും ഉപാധികളോടെ മാളുകളും മറ്റും തുറന്നു.\nസൗദി അറേബ്യയില് 24 മണിക്കൂര് കര്‍ഫ്യൂ സമയം മക്കയിലും നേരത്തെ ഐസൊലേറ്റ് ചെയ്ത മേഖലകളിലും മാത്രമാക്കി ചുരുക്കി. മക്കയൊഴികെ രാജ്യത്തെ എല്ലാ ഭാഗങ്ങളിലും രാവിലെ ഒമ്പത് മുതല് വൈകീട്ട് അഞ്ച് വരെ കര്‍ഫ്യൂ ഉണ്ടാകില്ല. റമദാന്റെ ഭാഗമായുള്ള ഉത്തരവ് ഇന്ന് മുതല് പ്രാബല്യത്തിലായി.\nDoha: CoronaVirus death toll rises to 254, 20 people died in different Gulf countries yesterday. Covid has so far confirmed about 42,000 people in the Gulf.\nPrevious articleഖത്തറില് ഇന്ന് മുതല് മാസ്‌ക്ക് നിര്‍ബന്ധം; ലംഘിച്ചാല് മൂന്ന് വര്‍ഷംവരെ തടവും രണ്ട് ലക്ഷം റിയാല് പിഴയും\nNext articleഖത്തറില് കൊറോണ രോഗികളുടെ എണ്ണം 10,000 കവിഞ്ഞു; ഇന്ന് രോഗബാധ കണ്ടെത്തിയത് 929 പേര്‍ക്ക്


തിരുവനന്തപുരം: തുലാവര്‍ഷം വരവറിയിച്ചതിന് പിന്നാലെ സംസ്ഥാനത്ത് ചിലയിടങ്ങളില് ശക്തമായ മഴ. തലസ്ഥാന നഗരിയിലും കനത്ത മഴ തുടരുകയാണ്. അഗസ്ത്യ വനമേഖലയില് കനത്ത മഴ തുടരുന്നതിനാല് നെയ്യാര് ഡാമിന്റെ നാലുഷട്ടറുകളള് ഒരടിവീതം തുറന്നു. പേപ്പാറ ഡാമിന്റെയും ഷട്ടര് ഉയര്‍ത്തിയിട്ടുണ്ട്. നെയ്യാറിന്റെയും കരമനയാറിന്റെയും തീരത്തുതാമസിക്കുന്നവര്‍ക്ക് ജലസേചന അധികൃതര് ജാഗ്രത നിര്‍ദേശം നല്‍കിയിട്ടുണ്ട്.\nവരുന്ന ആറ് ദിവസം സംസ്ഥാനത്ത് ഇടിയോടുകൂടിയ ശക്തമായ മഴ തുടരുമെന്ന കാലാവസ്ഥ നിരീക്ഷണ കേന്ദ്രം അറിയിച്ചു. സാധാരണ ഒക്ടോബര് പകുതിയോടെ എത്തേണ്ട തുലാവര്‍ഷം പതിനഞ്ച് ദിവസത്തോളം വൈകിയാണ് എത്തിയത്. അറബിക്കടലിലും ബംഗാള് ഉള്‍ക്കടലിലും രൂപംകൊണ്ട ചുഴലിക്കാറ്റുകളും ആവര്‍ത്തിച്ചുള്ള ന്യൂനമര്‍ദ്ദവുമാണ് തുലാമഴ വൈകാന് കാരണമായത്.\nഒക്ടോബര് ഒന്നുമുതല് ഡിസംബര് 31 വരെയാണ് കേരളത്തില് തുലാവര്‍ഷക്കാലം. ഇത്തവണ ബംഗാള് ഉള്‍ക്കടലില് രൂപംകൊണ്ട ചുഴലിക്കാറ്റ് കാരണം തുലാവര്‍ഷം വൈകി. ഒക്ടോബറില് കേരളത്തില് 292.4 മില്ലിമീറ്റര് മഴയാണ് ലഭിക്കേണ്ടതെങ്കിലും 306.1 മില്ലിമീറ്റര് മഴ കിട്ടി.


'നിങ്ങള് ആര്‍എസ്എസ് പ്രസ്ഥാനത്തെ കേട്ടിട്ടുണ്ടോ..? കളിയ്ക്കാന് നിക്കല്ലേ...!' മുഖ്യമന്ത്രിയെ കേട്ടാലറയ്ക്കുന്ന തെറിവിളി നടത്തി യുവാക്കള്, മരിച്ചു പോയ പിതാവിനെതിരെയും ആക്ഷേപം! - BIGNEWSLIVE | Latest Malayalam News\nശബരിമല യുവതീപ്രവേശ വിഷയത്തില് സര്‍ക്കാര് നിലപാടുകളെ വിമര്‍ശിക്കുന്നു എന്ന നിലയിലാണ് പ്രതിഷേധം\nകൊച്ചി: ശബരിമല വിഷയം ആയുധമാക്കി മുഖ്യമന്ത്രി പിണറായി വിജയനെതിരെ അസഭ്യവര്‍ഷവുമായി രണ്ട് യുവാക്കള്. സമൂഹമാധ്യമങ്ങളിലൂടെയാണ് തെറിയഭിഷേകം നടത്തി വീഡിയോ പങ്കുവെച്ചത്. സംഭവം വൈറലായതോടെ രൂക്ഷ വിമര്‍ശനമാണ് ഇവര്‍ക്കെതിരെ ഉയരുന്നത്. കേസെടുക്കണമെന്നാണ് ആവശ്യം.\nശബരിമല യുവതീപ്രവേശ വിഷയത്തില് സര്‍ക്കാര് നിലപാടുകളെ വിമര്‍ശിക്കുന്നു എന്ന നിലയിലാണ് പ്രതിഷേധം. മുഖ്യമന്ത്രിയെയും അദ്ദേഹത്തിന്റെ മരിച്ചുപോയ പിതാവിനെ വരെയും ആക്ഷേപിക്കുന്നുണ്ട്. കേട്ടാലറയ്ക്കുന്ന തെറിയാണ് ഇവര് പറയുന്നത്. മുഖ്യമന്ത്രി വിചാരിക്കുന്ന പോലെ ഒരു യുവതിയും ശബരിമലയില് കയറില്ലെന്നും ആര്‍എസ്എസ് എന്ന പ്രസ്ഥാനത്തെ കുറിച്ച് കേട്ടിട്ടുണ്ടോയെന്നും ഇവര് ചോദിക്കുന്നു.\nപിണറായി വിജയന് മീശ വച്ചിട്ട് വര്‍ത്താനം പറയണം. ആര്‍എസ്എസിനോട് കളിക്കാന് നില്‍ക്കരുതെന്നും ഇവര് പറയുന്നു. ശബരിമല ഭക്തരാണെണ് ഇരുവരും അവകാശപ്പെടുന്നത്. പിണറായിക്കൊപ്പം കോടിയേരിയെയും പി.ജയരാജനെയും ഇവര് പേരെടുത്ത് ആക്ഷേപിക്കുന്നുണ്ട്. ശബരിമല ആണ്‍കുട്ടികള്‍ക്കുള്ളതാണെന്നും യുവതികള്‍ക്കുള്ള സ്ഥലം വേറെയാണെന്നും ഇവര് ആക്ഷേപിക്കുന്നു.\nTags: AbusingUsing abusing words


തമിഴ്‌നാട്ടില് നിന്ന് കടത്തിക്കൊണ്ടുവന്ന 6,500 കിലോ വ്യാജശര്‍ക്കര മറയൂരില് നിന്ന് പിടികൂടി - www.keralanewz.com-Malayalam News Portal\nJuly 20, 2019 July 20, 2019 Editor\tcheat case\nഇടുക്കി: മറയൂരില് നിന്ന് 6,500 കിലോ വ്യാജശര്‍ക്കര പിടികൂടി. തമിഴ്‌നാട്ടില് നിന്ന് കടത്തിക്കൊണ്ടുവന്ന ശര്‍ക്കര കര്‍ഷകരാണ് പിടികൂടി പൊലീസില് ഏല്‍പ്പിച്ചത്. ശര്‍ക്കര കടത്തിയ വാഹനങ്ങള് പൊലീസ് കസ്റ്റഡിയിലെടുത്തു.\nമറയൂര് ശര്‍ക്കരയെന്ന പേരില് വ്യാജശര്‍ക്കര വിപണിയിലെത്തിക്കുന്നവര്‍ക്കെതിരെ ക്രിമിനല് കേസെടുക്കുമെന്ന് ഭൗമസൂചിക പദവി വിളംബര ചടങ്ങില് കൃഷിമന്ത്രി അറിയിച്ചിരുന്നു. ഇതിന് പിന്നാലെ കര്‍ഷകര് നടത്തിയ പരിശോധനയിലാണ് സ്വകാര്യ വ്യക്തിയുടെ ഗോഡൗണില് നിന്ന് 130 ചാക്ക് വ്യാജ മറയൂര് ശര്‍ക്കര പിടിച്ചെടുത്തത്.\n← ഖരമാലിന്യങ്ങള് ശേഖരിക്കാന് പുതിയ4ഹബ്ബുകള് കൂടി\n11 -)൦ തീയതി 7.11 ന് ജനനം. കുട്ടിയുടെ ഭാരം7പൗണ്ടും 11 ഔണ്‍സും – മാന്ത്രിക സംഖ്യയില് ജനിച്ച അത്ഭുത ശിശു →\nAugust 22, 2019 Editor Comments Off on തുഷാര് അറസ്റ്റിലായത് പത്തൊമ്ബതര കോടിയുടെ വണ്ടിചെക്കു കേസില്: തവണകളായി കാശ് നല്‍കാമെന്നേറ്റങ്കിലും നല്‍കിയില്ല, സ്വാധീനം ഉപയോഗിച്ച് ഒഴിഞ്ഞുമാറി, തുഷാര് കുരുങ്ങിയതിന്റെ കഥയിങ്ങനെ\nലോട്ടറി വില്‍പ്പനക്കാരെ കബളിപ്പിച്ച് യുവാക്കളുടെ തട്ടിപ്പ്; നമ്ബര് തിരുത്തി യുവാക്കള് തട്ടിയെടുത്ത ടിക്കറ്റുകള്‍ക്കും സമ്മാനമടിച്ചു!\nJune 21, 2019 Editor Comments Off on ലോട്ടറി വില്‍പ്പനക്കാരെ കബളിപ്പിച്ച് യുവാക്കളുടെ തട്ടിപ്പ്; നമ്ബര് തിരുത്തി യുവാക്കള് തട്ടിയെടുത്ത ടിക്കറ്റുകള്‍ക്കും സമ്മാനമടിച്ചു!\nഅന്ധനായ ലോട്ടറി വില്‍പ്പനക്കാരനെ കബളിപ്പിച്ച് ലോട്ടറി തട്ടിയെടുത്ത സംഭവം; എറണാകുളം സ്വദേശി പിടിയില്\nJune 22, 2019 Editor Comments Off on അന്ധനായ ലോട്ടറി വില്‍പ്പനക്കാരനെ കബളിപ്പിച്ച് ലോട്ടറി തട്ടിയെടുത്ത സംഭവം; എറണാകുളം സ്വദേശി പിടിയില്


ഇല്ല, കേരളം നമ്പർ ഒൺ അല്ല ! (ഈ കുറിപ്പ് നിങ്ങൾ വായിച്ചിരിക്കണം ) - Boolokam\nHome Columns Criticism ഇല്ല, കേരളം നമ്പർ ഒൺ അല്ല ! (ഈ കുറിപ്പ് നിങ്ങൾ വായിച്ചിരിക്കണം )\nReji Dev എഴുതുന്നു\nഇല്ല, കേരളം നമ്പർ ഒൺ അല്ല !\nഎൽ ഡി എഫ് ഉം യുഡിഫ് ഉം ഭരിക്കുന്ന കാലത്തു എം ബി ബി എസ് പഠിച്ച വ്യക്തിയാണ് ഞാൻ. അന്ന് ഞാൻ പഠിച്ച പുസ്തകങ്ങളിലെ പല താരതമ്യങ്ങളിലും കേരളത്തിന്റെ ആരോഗ്യരംഗത്തിന്റെ സൂചികകളും വിദേശ രാജ്യങ്ങളുമായി തുലനം ചെയ്യാവുന്നതാണെന്ന് പഠിച്ചിരുന്നു. ശിശു മരണ നിരക്കു പോലെയുള്ള ആരോഗ്യ സൂചികകൾ. അന്നതിനെപ്പറ്റി ഒരുപാടു പുകഴ്ത്തലുകൾ ക്ലാസ്സിലെ മറ്റു സുഹൃത്തുക്കൾ പറയുന്നതും കേൾക്കാറുണ്ടായിരുന്നു. അടിസ്ഥാന വർഗ്ഗ വിഭാഗത്തിൽ നിന്ന്\nഉയർന്നു വന്ന ഒരാളുടെ മകൻ എന്ന നിലയ്ക്ക് ആ വീമ്പ് പറച്ചിലിൽ എവിടെയോ ഒരു പ്രശ്നമുള്ളതായി തോന്നിയിരുന്നു.\nവിശദീകരിക്കുന്നതിനു മുന്നേ കുറച്ചു ചരിത്രം എഴുതാം.\nപക്ഷെ, പഠിത്ത കാലം മുതൽ നേരിടേണ്ടി വന്ന പ്രശ്നം മറ്റൊന്നാണ്. ഗവണ്മെന്റ് സെർവിസിൽ ജോലി ഉണ്ടായിരുന്ന മാതാപിതാക്കൾ ഉണ്ടായിരുന്നത് കൊണ്ട് നിനക്ക് റിസർവേഷൻ ആവശ്യമില്ല, നീയൊരു ബൂർഷ്വാ ആണെന്നുള്ള സ്ഥിരം കളിയാക്കലുകൾ ഹൈ സ്കൂൾ കാലഘട്ടം മുതൽ ഈ 31 ആം വയസ്സ് വരെ കേരളത്തിന്റെ പല ഭാഗങ്ങളിലെ കൂട്ടുകാർ ചോദിച്ചത് എന്നോടാണ്. കേരളത്തിൽ ജാതിയെ പറ്റിയുള്ള അടിസ്ഥാന ബോധ്യം എത്ര പൊള്ളയാണെന്ന് എന്നെ പോലെയുള്ള ഒരു ദളിതന് മനസ്സിലാകാൻ ഇതിൽ കൂടുതൽ ഒന്നും ആവശ്യമില്ല. കുഞ്ഞിലേ മുതൽ വീട്ടിൽ കാണുന്ന അംബേദ്‌കർ ആരാണെന്ന് മനസ്സിലാക്കാൻ ബന്ധുമിത്രാദികൾ പറയുന്ന അനുഭവങ്ങൾ ധാരാളമായിരുന്നു, ചുറ്റും കാണുന്ന അനുഭവങ്ങൾ ധാരാളമായിരുന്നു. ഇന്നും എന്റെ നാട്ടിൽ മെയിൻ റോഡിനു വശത്ത് വീടുള്ള ഒരേയൊരു ദളിത് കുടുംബം എന്റേതാണ്. പക്ഷെ, ആ അവസ്ഥ കാണാതെ ഇതിനെല്ലാം ഞാൻ ആണ് കാരണക്കാരൻ എന്ന തോന്നൽ വരുന്നതിന്റെ പിന്നിൽ ഇന്നാട്ടിലെ യാഥാർഥ്യമായ ജാതീയതയെ അവഗണിച്ചു വർഗ്ഗ സിദ്ധാന്തത്തിലൂന്നിയുള്ള ചിന്താഗതിയാണെന്ന് മനസ്സിലാക്കാൻ എനിക്ക് കാലം ഒരുപാടു വേണ്ടി വന്നു. പക്ഷെ ആ യാത്രയെ ഞാൻ എന്നിലെ ആതീയതയുമായും എന്റെ അപ്പൂപ്പന്മാരും അമ്മൂമ്മമാരും സ്വർഗത്തിലിരുന്ന് എനിക്ക് കാണിച്ചു തരുന്ന വഴികളായും ചേർത്ത് വെക്കുന്നത് കൊണ്ട് അതൊരു രസമാണ്.\nപത്താം ക്ലാസ്സിൽ 600 ഇൽ 576 മാർക്ക് നേടി സംസ്ഥാന തലത്തിൽ പതിനാറാം റാങ്കോടെ പാസ്സായ വ്യക്തിയാണ് ഞാൻ. എന്റെ നാട്ടിലെ ഏറ്റവും മാർക്ക് നേടിയ കുട്ടിക്ക്, എല്ലാ വർഷത്തേയും പോലെ നമ്മുടെ നാട്ടിലെ വായനശാല അവാർഡ് നൽകുകയുണ്ടായി. ആ വര്ഷം പതിവ് തെറ്റിച്ചു എന്നേക്കാൾ കുറഞ്ഞ മാർക്ക് വാങ്ങിയ ഒബിസി സമുദായത്തിൽപ്പെട്ട കുട്ടിക്ക് അവാർഡ് കിട്ടി. ചോദിക്കുമ്പോൾ അവർ പറഞ്ഞത് എന്റെ അച്ഛനും അമ്മയ്ക്കും മെമ്പർഷിപ് ഇല്ല എന്നുള്ളതാണ്. വായനശാലയിൽ നിന്ന് ചെറുപ്പം മുതൽ പുസ്തകങ്ങൾ എടുക്കുന്ന ആളാണ് ഞാൻ എന്നോർക്കണം. ബാലസംഘത്തിൽ ഒക്കെ പോയിട്ടുള്ള വ്യക്തി. അന്ന് നാട്ടിലെ എന്റെയും ചേട്ടന്മാരുടെയും കൂട്ടുകാർ യുവാക്കളുടെ ക്ലബ് വഴി എനിക്ക് ഒരു അവാർഡ് നൽകുകയുണ്ടായി. സൗഹൃദങ്ങളുടെ വില മനസ്സിലായ ദിവസങ്ങൾ.\nഇടതുപക്ഷത്തിനു, പ്രത്യേകിച്ച് സിപിഐഎം നു ഭൂരിപക്ഷമുള്ള വായനശാലയാണ് അതെന്ന് പറയേണ്ടതില്ലല്ലോ.\nനീണ്ട ഇരുപത്തൊന്ന് വർഷമാണ് എന്റെ അച്ഛൻ നാട്ടിലെ ഒരു പ്രധാന സഖാവിനെതിരെ കുടികിടപ്പ് കേസ് നടത്തിയത്. ഒരു കുടികിടപ്പ് കേസിൽ ദളിത് കുടുംബത്തിന്റെ ഭാഗത്തു ന്യായമുണ്ടോ ഇല്ലയോ എന്നുള്ളത് ചിന്തിക്കാൻ ഞാൻ നിങ്ങൾക്ക് വിടുന്നു. നമുക്ക് കയ്യിൽ ഭൂമിയുണ്ടല്ലോ അച്ഛാ പിന്നെന്തിനാ കേസ് നടത്തുന്നെ എന്ന് അച്ഛനോട് ചോദിച്ച എന്നോട് അച്ഛൻ പറഞ്ഞ കാര്യങ്ങളുണ്ട്. നിന്റെ അപ്പൂപ്പന്മാർ എന്നെ ഏല്പിച്ചിട്ട് പോയ പണിയാണ് അതെന്ന്. നൂറ്റാണ്ടുകളുടെ പോരാട്ടമാണ് അതെന്ന്. ഇന്നലെ എന്നെ കേരളത്തിലെ സഖാക്കൾ സൈബർ മൊബ് ലിഞ്ചിങ് ചെയ്ത കൂട്ടത്തിൽ ആ കുടുംബത്തിലെ പയ്യനുമുണ്ടായിരുന്നു. ദളിതൻ നടത്തിയ കുടികിടപ്പ് കേസ് ഭൂമിയുള്ള ദളിതൻ ആയത് കൊണ്ട് കള്ളക്കേസാണെന്ന് പറയുന്ന കമ്മ്യൂണിസ്റ്റ് സഖാക്കൾ.\nഇത് രണ്ടേ രണ്ട് അനുഭവങ്ങൾ മാത്രമാണ്. ജാതിയിൽ കെട്ടുറപ്പിക്കപ്പെട്ട ഈ രാജ്യത്തെ യാഥാർഥ്യങ്ങൾ പത്ത് വയസ്സ് മുതൽ മനസ്സിലാകുന്ന ഒരു ജനതയുടെ അനുഭവങ്ങൾ. ഇനിയുമെത്രയോ ചുട്ടുപൊള്ളുന്ന അനുഭവങ്ങൾ എനിക്ക് പറയാൻ കഴിയും. എന്നേക്കാൾ കൂടുതൽ കഷ്ടപ്പാടുകൾ അനുഭവിക്കുന്ന ജനതയെ സഹായിക്കാൻ ഒന്നുമില്ലല്ലോ എന്നാലോചിച്ചു ദിനംപ്രതി ഉരുകുന്ന എന്നെപോലെയുള്ളവർക്കുള്ള ഒരേ ഒരാശ്രയം സർവ ശക്തനായ ദൈവത്തോടുള്ള പ്രാർത്ഥന മാത്രമാണ്.\nപ്ലസ് ടു വിനു പഠിക്കുമ്പോൾ ഇംഗ്ലീഷ് ട്യൂഷൻ എടുത്ത അശോക് സാറുണ്ട്. സഖാവാണ്. ജീവിതത്തിൽ ബഹുമാനിക്കുന്ന വളരെ വളരെ ചുരുക്കം സഖാക്കളിൽ ഒരാൾ. എനിക്ക് സംവരണത്തിന്റെ ആവശ്യമുണ്ടോ സർ? ഞാൻ അത് വേണ്ടെന്ന് വയ്ക്കട്ടെ എന്ന ചോദ്യത്തിന് ലളിതമായ ഉത്തരത്തിലൂടെ ഒരിക്കലും അങ്ങനെ ചെയ്യരുത് എന്ന് പറഞ്ഞ അശോകൻ സർ. കോളേജ് വരെ ഇടതുപക്ഷ രാഷ്ട്രീയം പിന്തുടരാൻ വഴികാട്ടിയായ സഖാവ്. പക്ഷെ, അത് ചുരുക്കം ചില നല്ല മനസ്സുകളിൽ ഒന്ന് മാത്രമാണെന്നും, അവരും വളരെ ചെറിയൊരു അധികാര രഹിത ന്യുനപക്ഷം മാത്രമാണെന്നും, ഒരു ഓർഗനൈസ്ഡ് ശക്തി എന്ന നിലയ്ക്ക് വർഗ്ഗ സിദ്ധാന്തം ഈ സമുദായത്തെ വളരെ ദോഷകരമായി ബാധിക്കുന്നു എന്ന തിരിച്ചറിവ് വന്നത് പിന്നീടാണ്.\nനിങ്ങൾക്ക് വളരെയെളുപ്പം മനസ്സിലാകുന്ന മറ്റൊരുദാഹരണം പറയാം. ഇലെക്ഷനിൽ സ്ഥാനാർഥികളായി അതിസമ്പന്നരായ സ്ഥാനാർത്ഥികൾ പോലും എല്ലാ സമുദായങ്ങളിൽ നിന്നും തൊഴിലാള വർഗ്ഗ പാർട്ടിക്ക് വേണ്ടി നിൽക്കാറുണ്ട്, ദളിതരിൽ ഒഴിച്ച്. ഇന്നലെപോലും പല ഇടതുപക്ഷ സൈബർ ഗുണ്ടകളും എന്നെ വിളിച്ചത് വരേണ്യ ദളിത് എന്നാണ്. അവരോടു പറയാനുള്ളത് അതെ വരേണ്യ ദളിത് തന്നെയാണ്. നിങ്ങളെക്കൊണ്ട് ചെയ്യാൻ കഴിയാവുന്നത് ചെയ്, എന്റെ കൂടെ സർവശക്തൻ ഉണ്ടെന്ന് മാത്രമാണ്.\nഅവരോടു പറയാൻ ഉള്ളത്, നിങ്ങളിലെ ന്യുനപക്ഷമായ അശോകൻ സാർ പോലുള്ള സഖാക്കൾ കൂടെ വളമിട്ട് വളർന്ന മനസ്സാണ്. രണ്ടു തവണ മരണത്തെ മുഖാമുഖം കണ്ട വ്യക്തിയാണ് ഞാൻ. നിങ്ങളുടെ സഖാവ് പിണറായി വിജയൻ സാറിന് വന്നത് പോലൊരു അസുഖം ചെറുപ്പത്തിലേ വന്ന് പോയതുമാണ്. അത് നൽകുന്ന ധൈര്യം എന്താണെന്ന് ഒരുപക്ഷെ സഖാവിനു നിങ്ങൾക്ക് പറഞ്ഞു തരാൻ കഴിയും. നിങ്ങൾ പതിനായിരം പേർ വന്നാലും തളരില്ല എന്ന് തന്നെയാണ്.\nമറ്റെല്ലാ യുവാക്കളെയും പോലെ ടീനേജ് പ്രായത്തിൽ ഞാൻ ചെയ്ത തെറ്റുകൾക്ക് ഞാൻ ഇന്നും മറുപടി പറയേണ്ടി വരുന്നത് എന്റെ ജാതി കൊണ്ടാണെന്ന് എനിക്ക് മനസ്സിലാകും. ഇന്നലെ കൂടെ എന്നെ പുളിച്ച തെറി വിളിച്ച സൈബർ ഗുണ്ടയോട് മാസങ്ങൾക്ക് മുന്നേ അയാളുടെ അതെ ഭാഷയിൽ പ്രതികരിച്ചതിനെ ചൊല്ലി സ്ത്രീകൾ വരെ ഇന്നലെ എന്നെ ചോദ്യം ചെയ്തു .അതിനടിയിൽ പ്രസ്തുത വ്യക്തി പിന്നിടും അറപ്പുളവാക്കുന്ന തെറികൾ വിളിച്ചിട്ടും ഞാൻ സഭ്യത വിട്ട് പെരുമാറിയിട്ടില്ല. അതു പേടി കൊണ്ടല്ല. അയാൾ എത്ര വിളിച്ചാലും അങ്ങനെ തിരിച്ചു വിളിക്കുന്നത് തെറ്റാണെന്ന ബോധ്യം വന്നതിനാലാണ്. പക്ഷെ ഒരു സ്ക്രീൻഷോട്ടിന്റെ പേരിൽ എന്നെ സ്ത്രീ വിരുദ്ധനാക്കിയ സ്ത്രീകൾ ഇന്നലെ അതയാളുടെ പുളിച്ച തെറികൾക്ക് മുന്നിൽ കണ്ണടക്കുന്നതും ഞാൻ കണ്ടു .പൊളിറ്റിക്കൽ കറക്ട്നെസും, ഇസങ്ങളും ഒക്കെ എന്നെപ്പോലെയുള്ള ദളിതർക്ക് നേരെ എങ്ങനെയാണു ഉപയോഗിക്കപ്പെടുന്നത് എന്ന് മനസ്സിലാക്കാൻ ഇനിയൊരു തെറിയും വായിക്കേണ്ട ആവശ്യം എനിക്കില്ല. ഇക്കണ്ടത് തന്നെ ധാരാളം. അത് ചിരിച്ചുകളയാൻ ഉള്ള ശക്തി എനിക്ക് തരുന്നത് എന്റെ വിശ്വാസം ഒന്ന് മാത്രമാണ്.\nഇത്രയും പറഞ്ഞത് നിങ്ങൾ നമ്പർ ഒൺ എന്ന് പറയുകയും, നിങ്ങളുടെ ആക്ടിവിസ്റ് സിർക്കിളുകൾ അങ് വാഷിംഗ്‌ടൺ പോസ്റ്റിൽ വരെ കള്ളങ്ങൾ എഴുതി നിറയ്ക്കുകയും ചെയ്യുന്നതിനെ എതിർക്കാൻ എനിക്ക് ന്യായമായ വശം ഉണ്ടെന്നുള്ളതാണ്. ഞാനും കൂടെയുൾപ്പെടുന്ന ഈ സമൂഹത്തെ പറ്റി ലോകത്തിനു മുന്നിൽ കള്ളങ്ങൾ പടച്ചു വിടുന്ന ആളുകളെ എതിർക്കുക എന്നത് ഈ ജനാധിപത്യം എനിക്കു നൽകുന്ന അവകാശമാണ്.\nകേരളത്തിൽ 2500 ദിവസങ്ങളായി നടക്കുന്ന അരിപ്പ ഭൂസമരം, ചെങ്ങറ, മുത്തങ്ങ, ഹാരിസൺ ഭൂസമരങ്ങൾ, ഇവിടെയുള്ള 26000ഇൽ പരം ദളിത് ആദിവാസി കോളനികൾ, പട്ടിണി കാരണം മരിച്ച ആദിവാസികൾ. ദിനംപ്രതി ഈ രാജ്യത്ത് കൊല്ലപ്പെടുന്ന ദളിതർ, മധു, വിനായകൻ, കെവിൻ അങ്ങനെ എന്റെ ജനതയെ പറ്റിയുള്ള സകലതും നിങ്ങൾക്ക് ചായ കുടിക്കുമ്പോൾ വായിക്കാനുള്ള വാർത്ത മാത്രമാണ് . അതിലുപരി നിങ്ങളെ പോലെ സ്നേഹവും, ദേഷ്യവും, പ്രണയവും, കാമവും ഒക്കെയുള്ള മനുഷ്യ ജീവിതങ്ങളാണ് അവരെന്ന് നിങ്ങൾ തിരിച്ചറിഞ്ഞിട്ടുണ്ടോ? അടിസ്ഥാന വർഗ്ഗം തങ്ങളുടെ അവകാശങ്ങൾക്ക് വേണ്ടി തെരുവിലിറങ്ങിയതിനെ ഗൂഢാലോചന എന്നാരോപിച്ച ആരെക്കാളും ഉറച്ചതാണ് എന്റെ ഹിന്ദുത്വ വിരുദ്ധ തൊഴിലാളി വർഗ്ഗ രാഷ്ട്രീയ ബോധം എന്നു ഞാൻ ഉറച്ചു വിശ്വസിക്കുന്നു. അതിനാൽ തന്നെ എത്ര സൈബർ അറ്റാക്കുകളെയും അത് നേരിടുക തന്നെ ചെയ്യും.\nഈ പ്രശ്നങ്ങൾ ഇടതുപക്ഷവും വലതുപക്ഷവും ഭരിക്കുമ്പോൾ ഉള്ളത് തന്നെയാണ്. പക്ഷെ കോൺഗ്രസിനെ അവരുടെ നേതാക്കളെയൊക്കെ ദിനംപ്രതി ആക്ഷേപിക്കുന്ന നിങ്ങൾ എന്തുകൊണ്ട് നിങ്ങളുടെ പോളിറ്റ് ബ്യുറോയിൽ സവർണ്ണരല്ലാതെ ആരും ഇതുവരെ വന്നിട്ടില്ല എന്ന് ചോദിക്കാഞ്ഞത് എന്തുകൊണ്ടാണ്? ഒരു സ്ത്രീയെ മുഖ്യമന്ത്രി ആക്കാത്തത്, സംവരണ മണ്ഡലത്തിൽ അല്ലാതെ ദളിത് സ്ഥാനാർത്ഥികളെ നിർത്താത്തത്, പ്രധാന വകുപ്പുകൾ അവർക്ക് നൽകാത്തത്, ഒക്കെ നിങ്ങളും ചെയ്യുന്ന കാര്യങ്ങൾ തന്നെയാണ്. കേരളത്തിലെ ദളിത് വിദ്യാർത്ഥികൾക്ക് ഈ വര്ഷം ലംസം ഗ്രാന്റ് നിർത്തിയത് നിങ്ങളുടെ സർക്കാരല്ലേ?\nഇനി നമ്പർ ഒൺ സ്ഥാനം.\nഅങ്ങനെ പറയരുത്, അത് മേൽപ്പറഞ്ഞ ജനവിഭാഗങ്ങളുടെ പോരാട്ടത്തെ ഇല്ലാതാക്കലാണ് എന്ന് പറയുന്നതിനോട് നിങ്ങൾക്ക് അസഹിഷ്ണുത എന്താണ്? പിണറായി വിജയൻ കേരളം കണ്ട ഏറ്റവും നല്ല മുഖ്യമന്ത്രിയല്ല എന്ന് പറയാനുള്ള അവകാശം എനിക്കുണ്ട്. അത് വീണ്ടും വീണ്ടും ഞാൻ പറയും. വിനായകനും, കെവിനും, ബഷീറും, സവർണ്ണ സംവരണവും ഒക്കെ അതിനു കാരണങ്ങളായി പറയാനുള്ള രാഷ്ട്രീയ അവകാശം എനിക്കുണ്ട്. ഞാനും എന്റെ രാഷ്ട്രീയ ബോധ്യങ്ങളും വിശ്വാസങ്ങളും ഉൾപ്പെടുന്നതാണ് ഈ നാട്. അതിനെ നിങ്ങൾ എത്ര സൈബർ ഗുണ്ടകളെ ഇറക്കി പ്രതിരോധിച്ചാലും ഞാൻ ആവർത്തിക്കും.\nസ്ത്രീപക്ഷ രാഷ്ട്രീയം പറയുന്ന നിങ്ങളുടെ നേതാക്കളോട് ലോകത്തിനു തന്നെ മാതൃകയായ ഇടുക്കിയിലെ തൊഴിലാളി വർഗ്ഗ പോരാട്ടമായ പെന്പിളൈ ഒരുമൈയെ പറ്റി ഓർമ്മിപ്പിക്കുന്നതിൽ എവിടെയാണ് തെറ്റ്? മുഖ്യമന്ത്രിക്കെതിരെയുള്ള ജാതി പരാമർശത്തിൽ രോഷം കൊള്ളുന്ന നിങ്ങളോടു ചിത്രലേഖ എന്ന ദളിത് സ്ത്രീ ഇന്നാട്ടിൽ അനുഭവിച്ച ക്രൂരതകൾ ഓർമിപ്പിക്കുന്നത് എങ്ങനെയാണു തെറ്റാകുന്നത്? കിർത്താഡ്‌സ് എന്ന സ്ഥാപനത്തിന് നേരെ ഉയർന്ന ആരോപണങ്ങൾ ഉയർത്തിക്കാട്ടുന്നത് എങ്ങനെയാണു തെറ്റാകുന്നത്. എല്ലാം പോട്ടെ ഞാൻ ദളിതനാണ്, എന്റെ അനുഭവങ്ങൾ അവിടെ നിന്നാണ് വരുന്നത് എന്ന് വിശദീകരിച്ചിട്ടും എന്നെ കൂട്ടമായി ആക്രമിച്ച നിങ്ങളാണോ ജാതിവിരുദ്ധ പോരാട്ടത്തിന്റെ ക്ലാസ് എടുക്കാൻ വരുന്നത്? രോഹിത് വെമുല കൊല്ലപ്പെടുന്നതിന് മുൻപ് വരെ നിങ്ങളുടെ ഇരട്ട താപ്പുകൾ തുറന്നു വിമർശിച്ച വ്യക്തിയാണ്. അക്കാര്യങ്ങളെല്ലാം മറച്ചു വെച്ചു അദ്ദേഹത്തെ ഏറ്റെടുക്കാൻ നടത്തുന്ന ശ്രമങ്ങളോട് എതിര് നിൽക്കുന്നതാണോ ഞാൻ ചെയ്‌ത തെറ്റ്?\nരാഹുൽ ഗാന്ധിക്ക് എതിരെ മോദി തുടങ്ങിയത് രാഹുലിനെ പപ്പു എന്ന് അധിക്ഷേപിച്ചുകൊണ്ടാണ്. വ്യാപകമായി രാഹുൽ ഗാന്ധിയെ ട്രോള് ചെയ്യുകയും മോഡി 56 ഇഞ്ചുള്ള സർവ്വസമ്മതനായ നേതാവായി ഉയരുകയും ചെയ്തു. അതിലെ കാലികളറിയാതെ രാഹുലിനെ പപ്പു എന്ന് വിളിക്കാൻ നമ്മൾ ഓരോരുത്തരും ഉണ്ടായിരുന്നു. ഇന്ന് രമേശ് ചെന്നിത്തലയ്‌ക്കെതിരെ നിങ്ങൾ ചെയ്യുന്നതും അത് തന്നെയല്ലേ. ഉമ്മൻ ചാണ്ടി എന്ന സീനിയർ നേതാവിനെക്കുറിച്ചു കൈരളി TV യിൽ തികച്ചും അശ്ലീലമായ വാർത്തകൾ നൽകിയത് ആരാണ്. ഞാൻ ആയിരക്കണക്കിന് സഖാക്കളാൽ സൈബർ മൊബ് ലിഞ്ചിങ് നേരിടുന്നതിന് തലേ ദിവസമാണ് സീനിയർ കോൺഗ്രസ് നേതാക്കളെ വേട്ടവാളിയാൻ എന്നാക്ഷേപിച്ച സഖാവിനോട് അത് തെറ്റാണെന്ന് പറഞ്ഞത്. രമേശ് ചെന്നിത്തലയെ ഫോൺ വിളിയുടെ പേരിൽ വ്യാപകമായി കളിയാക്കുന്ന നിങ്ങൾ നിങ്ങളുടെ നേതാക്കളെ യേശുക്രിസ്തുവിനോടൊപ്പം ചേർത്ത് നിർത്തിയ ഫോട്ടോകൾക്ക് നേരെ പോലും കണ്ണടക്കുന്നു. അതും, ബിംബവത്കരണം അരുതെന്ന് ദലിതർക്കും ആദിവാസികൾക്കും ദശാബ്ദങ്ങളായി ക്ലാസ്സെടുക്കുന്ന ഇടതുപക്ഷ ബുദ്ധിജീവികൾ ഉള്ള ഈ നാട്ടിൽ. രമേശ് ചെന്നിത്തലയെ പരസ്യമായി വിമർശിച്ചിട്ടും ഇന്നാട്ടിലെ ഒരു അംബേദ്കറൈറ്റിനും ഇതുപോലെ സൈബർ മൊബ് ലിഞ്ചിങ് നേരിടേണ്ടി വന്നിട്ടില്ല. പക്ഷെ എന്റെ പോസ്റ്റിൽ പിണറായിയെ കുറ്റം പറഞ്ഞു എന്നതിന് എതിരേയായിരുന്നു തെറികൾ കുറെ. വിമർശനത്തിന് അതീതനായി നിങ്ങൾ പ്രതിഷ്ഠിക്കുന്ന പിണറായിയെക്കാളും ഈ ജനാധിപത്യത്തിൽ എനിക്കിഷ്ടം രമേശ് ചെന്നിത്തലയെപോലും കളിയാക്കാൻ സ്വാതന്ത്ര്യമുള്ള കോൺഗ്രസിലെ ജനാതിപത്യ ബോധത്തെയാണ് എന്ന് ഈ ജനാധിപത്യ രാജ്യത്തിരുന്ന് ഞാൻ ഉറക്കെയുറക്കെ വിളിച്ചു പറയും.\nകേരളം നമ്പർ ഒന്നല്ല, നിങ്ങളുടെ നേതാക്കൾ കോൺഗ്രെസ്സിനെക്കാളോ, ലീഗിനേക്കാളോ, വെൽഫെയർ പാർട്ടിയേക്കാളോ, ബി എസ് പി യെ ക്കാളോ, എസ് ഡി പി ഐ യെ ക്കാളോ, ഡി എഛ് ആർ എം നെ ക്കാളോ, കേരള കോൺഗ്രസിനെക്കാളോ മുകളിൽ ആണെന്ന് ഒരു ദളിതനായ എനിക്ക് ഒരിക്കലും പറയാൻ കഴിയില്ല. ഇന്നാട്ടിലെ ചുട്ടു പൊള്ളുന്ന യാഥാർഥ്യങ്ങളുടെ പുറത്തു നിന്നാണ് ഞാൻ സംസാരിക്കുന്നത്. അത് നിങ്ങളുടെ ഇടതുപക്ഷ കണ്ണടകളിലൂടെ കാണാൻ സാധിക്കാത്തത് എന്റെ തെറ്റാണോ? ശ്രീറാം വെങ്കിട്ടരാമനെ പോലെ റെട്രോഗ്രേഡ് അംനേഷ്യ, അതായത് മുന്നേയുള്ള കാര്യങ്ങൾ മറന്നു പോകുന്ന അസുഖം ഉള്ളത് നിങ്ങൾക്ക് കൂടെയാണെന്ന് ഞാൻ പറയുന്നത് എന്റെ സാമൂഹിക പരിസരത്തു നിന്നാണ്.\nആരോഗ്യ രംഗത്തു കേരളം നേട്ടങ്ങൾ ഉണ്ടാക്കിയിട്ടില്ലെന്നല്. അതിന്നും അടിസ്ഥാന ജനവിഭാഗങ്ങൾക്ക് എത്രകണ്ട് ഉപയോഗപ്രദമാകുന്നു എന്നതിലാണ് പ്രസക്തി എന്നാണ് ഞാൻ വിശ്വസിക്കുന്നത്. RCC പോലൊരു സ്ഥാപനത്തിൽ വരുന്ന രോഗികളുടെ തിക്കും തിരക്കും അതിനു ഒരു ഉദാഹരണം മാത്രമാണ്. മുൻപത്തെ പോസ്റ്റിൽ പറഞ്ഞതുപോലെ ഞാൻ ഒരുവർഷത്തോളം ജോലി ചെയ്തിരുന്നത് ട്രൈബൽ ഡോക്ടർ ആയിട്ടാണ്. ആഴ്ചയിൽ മൂന്ന് ദിവസം കാടിനകത്ത് പത്തു പതിനഞ്ചു കിലോമീറ്റര് യാത്ര ചെയ്തു ആദിവാസികളെ ചികിൽസിച്ച ഞാൻ ആരോഗ്യരംഗത്തെ പരിമിതികൾ ഒരു ദളിത് സമൂഹത്തിൽ നിന്ന് വരുന്ന വ്യക്തി എന്ന നിലയ്ക്ക് മനസ്സിലാക്കിയിട്ടുണ്ടാകില്ലേ? ഇവിടെ കേരളം ആരോഗ്യരംഗത്ത് വളരെ പിന്നിലുള്ള ഒരു സംസ്ഥാനം എന്നല്ല പറയുന്നത്. ഇനിയും മുന്നേറാൻ ഉണ്ടെന്നുള്ള ക്രിയാത്മക വിമർശനം മാത്രമാണ്. ഒരു ഡോക്ടർക്ക് നമ്മുടെ PHCകളിൽ രോഗിയുമായി ഇടപെടാൻ കഴിയുന്ന സമയം എത്ര കുറവാണ് എന്നറിയാമോ? കേരളത്തിലെ നഴ്സിംഗ് വിഭാഗം പ്രൈവറ്റ് ആശുപത്രികളിൽ എത്ര കുറഞ്ഞ വേതനത്തിനാണ് ജോലി ചെയ്യുന്നത് എന്ന് നിങ്ങൾ അന്വേഷിച്ചിട്ടുണ്ടോ? 5000 രൂപ മാസവേതനത്തിൽ ജോലി ചെയ്യുന്ന നഴ്സുമാർ ഉള്ള നാടാണിത്. ലിനി സിസ്റ്ററുടെ മരണത്തിനു ശേഷവും അതിനു ഒരു മാറ്റവും വന്നിട്ടില്ല. ആശാ വർക്കർമാർ തുടങ്ങി മെഡിക്കൽ കോളേജുകൾ വരെയുള്ള സൗകര്യങ്ങൾ കൂട്ടുക എന്ന് പറയുന്നത് എങ്ങനെയാണു നിങ്ങൾ എതിർക്കുന്നത്. അതും, അടിസ്ഥാന വർഗ്ഗ വിഭാഗത്തിൽ നിന്നുയർന്നുവന്നു ഡോക്ടറായ ഞാൻ വിമര്ശിക്കുന്നതിനെ. കേരളത്തിൽ ഞാൻ പഠിച്ച തിരുവനന്തപുരം മെഡിക്കൽ കോളേജിൽ എത്ര വെന്റിലേറ്ററുകൾ ഉണ്ടെന്ന് നിങ്ങൾ അന്വേഷിക്കണം. എത്ര സ്കാനിംഗ് സെന്ററുകൾ ഉണ്ടെന്ന് നിങ്ങൾ അന്വേഷിക്കണം. അവിടെ ദിനംപ്രതി വരുന്ന രോഗികളുടെ കണക്കനുസരിച്ചു അത് പര്യാപ്തമാണോ എന്ന് നിങ്ങൾ അന്വേഷിക്കണം. ഇല്ലെങ്കിൽ അത് സാധാരണക്കാരെ എങ്ങനെയാണു ബാധിക്കുന്നത് എന്ന് നിങ്ങൾ ചിന്തിക്കണം.\nഞാൻ ജോലി ചെയ്യുന്ന രംഗത്തെ വമ്പൻ ഡോക്ടർ മാർ മുതൽ ക്ലീനിങ് ജോലിക്കാർ, ആംബുലൻസ് ഡ്രൈവർമാർ. നഴ്സുമാർ അങ്ങനെ എല്ലാ വിഭാഗങ്ങളുടെയും പ്രവർത്തന ഫലമാണ് നമ്മുടെ കൊറോണ പോരാട്ട വിജയ. ഇവരിൽ കമ്മ്യൂണിസ്റ്റുകാർ മാത്രമല്ല, അംബേദ്കറൈറ്റുകളും, കോൺഗ്രെസ്സുകാരും, ലീഗുകാരും, DHRMകാരും ഒക്കെയുണ്ട്. അവരുടെയെലാം കൂട്ടായ പ്രവർത്തനത്തിലൂടെയാണ് നമ്മുടെ സംസ്ഥാനം കൊറോണ വിരുദ്ധ പോരാട്ടം വിജയകരമായി മുന്നോട്ട് കൊണ്ടുപോകുന്നത്. അതിനെ ഒരു പാർട്ടിയുടെ മാത്രം, ഒരാളിന്റെ മാത്രം വിജയമായി ചിത്രീകരിക്കുന്നത് അനീതിയല്ലേ? അനീതിയാണെന്ന് തന്നെ ഞാൻ വിശ്വസിക്കുന്നു.\nഇതിന്റെ താഴെയും എന്നെ തെറിവിളിച്ച ആളെ തിരിച്ചു തെറി വിളിച്ച സ്ക്രീന്ഷോട് കൊണ്ടുവരുന്നവരോട്. നിങ്ങൾക്ക് ഞാൻ പറയുന്നത് മനസ്സിലാകുന്ന, നമ്മൾ ഒരുമിച്ചു ഈ സമൂഹത്തിന്റെ നന്മയ്ക്കായി പോരാടുന്ന ഒരു നാളെക്കായി ഞാൻ പ്രാർത്ഥിക്കാം എന്ന മാത്രം പറയുന്നു. ഹിന്ദുത്വ വിരുദ്ധ പോരാട്ടത്തിൽ സംഘപരിവാർ ഇന്ന് അറസ്റ്റ് ചെയ്ത സഫൂറ സർഗാറിനെ പോലെയുള്ള അനേകം പേർക്ക് വേണ്ടി ഒരുമിച്ചു പോരാടാൻ. ഇന്നാട്ടിൽ പരസ്യമായി വംശഹത്യ ചെയ്യപ്പെടുന്ന മുസ്ലിങ്ങൾക്കു വേണ്ടി, ദിനംപ്രതി കൊല്ലപ്പെടുന്ന ദളിത് ആദിവാസികൾക്ക് വേണ്ടി പോരാടാൻ നമുക്ക് കഴിയട്ടെ.ഇത് എന്റെ ജനമാണ് .അവർക്ക് വേണ്ടി നിങ്ങൾ എത്ര തളർത്താൻ ശ്രമിച്ചാലും ഞാൻ ശബ്ദിച്ചു കൊണ്ടേയിരിക്കും .\np:s : പോസ്റ്റ് എഡിറ്റ് ചെയ്യപ്പെടാൻ സാധ്യതയുണ്ട് .അതിനുള്ള സ്വാതന്ത്ര്യം എങ്കിലും അനുവദിച്ചു തരിക\nഎൽ ഡി എഫ് ഉം യുഡിഫ് ഉം ഭരിക്കുന്ന കാലത്തു എം ബി ബി എസ് പഠിച്ച വ്യക്തിയാണ് ഞാൻ. അന്ന് ഞാൻ പഠിച്ച പുസ്തകങ്ങളിലെ പല താരതമ്യങ്ങളിലും കേരളത്തിന്റെ ആരോഗ്യരംഗത്തിന്റെ സൂചികകളും വിദേശ രാജ്യങ്ങളുമായി തുലനം ചെയ്യാവുന്നതാണെന്ന് പഠിച്ചിരുന്നു. ശിശു മരണ നിരക്കു പോലെയുള്ള ആരോഗ്യ സൂചികകൾ. അന്നതിനെപ്പറ്റി ഒരുപാടു പുകഴ്ത്തലുകൾ ക്ലാസ്സിലെ മറ്റു സുഹൃത്തുക്കൾ പറയുന്നതും കേൾക്കാറുണ്ടായിരുന്നു. അടിസ്ഥാന വർഗ്ഗ വിഭാഗത്തിൽ നിന്ന് ഉയർന്നു വന്ന ഒരാളുടെ മകൻ എന്ന നിലയ്ക്ക് ആ വീമ്പ് പറച്ചിലിൽ എവിടെയോ ഒരു പ്രശ്നമുള്ളതായി തോന്നിയിരുന്നു. വിശദീകരിക്കുന്നതിനു മുന്നേ കുറച്ചു ചരിത്രം എഴുതാം.\nPrevious articleസംഘികളോട് ജനാധിപത്യത്തിനെപ്പറ്റി ക്ലാസ്സെടുക്കുന്നത് മണ്ടത്തരമാണ്, എന്നാൽ സഖാക്കൾ ജനാധിപത്യത്തിൽ പുതിയ ചക്രവാളങ്ങൾ തേടേണ്ടവരാണ്\nNext articleഹൈഡ്രോക്സിക്ലോറോക്വിൻ മരുന്നും സിപ്ല കമ്പനിയുടെ ചരിത്രവും


INTERNATIONAL NEWS | 'നാട്ടിലേക്ക് വരാൻകഴിഞ്ഞെങ്കിൽ എന്ന്അത്രമേൽ ആഗ്രഹിച്ചു പോവുന്നു'; സാമൂഹിക വ്യാപനമായി പ്രഖ്യാപിച്ചിട്ടുണ്ട്, യുവാക്കളോ ചെറിയ ലക്ഷണങ്ങൾ ഉള്ളവരോ ആണെങ്കിൽ ആശുപത്രികൾ ചെല്ലേണ്ട; ആയിരങ്ങള് മരിച്ചു വീണിട്ടും യാതൊരു നിയന്ത്രണങ്ങളുമില്ലാതെ പഴയപടി തുടരുന്ന സ്വീഡനില് നിന്ന് മലയാളി യുവതിയുടെ കണ്ണ് നനയിക്കും കുറിപ്പ് - Malayalivartha.com Widgets Magazine\n31 MARCH 2020 01:51 PM IST\nനാട്ടിലേക്ക് വരാൻ കഴിഞ്ഞെങ്കിൽ എന്ന് അത്രമേൽ ആഗ്രഹിച്ചു പോവുന്നു. ദിവസങ്ങളോളമായി ഇവിടെ ആധി തിന്ന് ജീവിക്കുകയാണ് . ലോകമെങ്ങും കൊവിഡ് പടര്‍ന്നു കയറിയിട്ടും ആയിരങ്ങള് മരിച്ചു വീണിട്ടും യാതൊരു നിയന്ത്രണങ്ങളുമില്ലാതെ പഴയപടി തുടരുന്ന സ്വീഡനില് നിന്ന് ആശങ്കകള് പങ്കുവെയ്കുകയാണ് മലയാളിയുവതി . എഴുത്തുകാരിയും ആക്ടിവിസ്റ്റുമായ ജലീഷ ഉസ്മാനാണ് തന്‍രെ ആശങ്കകള് ഫേസബുക്ക് വഴി പങ്കുവെച്ചിരിക്കുന്നത്.\nജലീഷയുടെ ഫേസ്ബുക് കുറിപ്പ് ഇങ്ങനെ,\nസ്വീഡന്റെ നയങ്ങൾ മറ്റു ലോക രാഷ്ട്രങ്ങളിൽ നിന്ന് വ്യത്യസ്തമാണ്. മറ്റു സ്‌കാന്റിനേവിയൻ രാജ്യങ്ങളൊക്കെ ബോഡറുകളും തെരുവുകളും അടച്ചു പൂട്ടിയിട്ടും ഇവിടത്തെ ജനങ്ങളൾ ലോക്ക്ടൗണ് വേണ്ട എന്നും, ജന ജീവിതം എന്നത്തേയും പോലെ മുന്നോട്ട് പോവട്ടെ എന്നുമാണ് തീരുമാനിച്ചിരിക്കുന്നത്.\nഎല്ലായിടത്തും ആളുകളുണ്ട്.കൊറോണ സാമൂഹിക വ്യാപനമായി പ്രഖ്യാപിച്ചിട്ടുണ്ട്. മരണ സംഖ്യ എക്‌സ്സ്‌പൊണൻഷ്യലായാണ് കൂടുന്നത്. എന്നിട്ടും തെരുവുകളിൽ ഇപ്പോഴും ജനം പുഴപോലെ ഒഴുകുന്നു. റസ്റ്റോറന്റുകളും ബാറുകളും പഴയപോലെ തന്നെ നിറഞ്ഞിരിക്കുന്നു. പൊതു സ്ഥാപനങ്ങളിൽ ഒരുപാട് ആളുകൾ ഹോം ഓഫീസിൽ പോയിട്ടുണ്ട്. പക്ഷെ അത്രയും ആളുകൾ തെരുവിൽ എണ്ണം കൂടിയിട്ടുണ്ടെന്നാണ് തോന്നുന്നത്. കിന്റർ ഗാർഡൻ തൊട്ട് യൂണിവേഴ്സിറ്റികൾ വരെ ഇപ്പോഴും പ്രവർത്തിച്ചുകൊണ്ടിരിക്കുന്നു. ഒരാൾ പോലും മാസ്‌ക്ക് വയ്ക്കുന്നത് ഞാൻ കണ്ടിട്ടില്ല. സോഷ്യൽ ഡിസ്റ്റൻസ് പാലിക്കപ്പെടുന്നില്ല, പോട്ടെ, കൈ സാനിട്ടയ്‌സ് ചെയ്യുന്നത് പോലും കാണാൻ കഴിയില്ല.!\nനന്നേ പ്രായം ചെന്ന ഒരു പഴയകാല സ്വീഡിഷ് പോപ്പ് ഗായകന്റെ വീട്ടിലാണ് ഞാൻ. അയാളാണെങ്കിൽ ഏത് സമയവും കറക്കം. ഇപ്പൊ കൊറോണ വന്നപ്പോ പ്രത്യേകിച്ചും. മൂപ്പരുടെ പഴയകാല സുഹൃത്തുക്കൾ എൻപത് പിന്നിട്ട പലരും ഐസൊലേഷനിൽ ആണ് എല്ലാവരെയും കണ്ട് സുഖവിവരം അന്വേഷിക്കലാണ് ഇപ്പോഴത്തെ പണി. "നല്ല ചെയിൻ സ്മോക്കർ അല്ലെ, ശ്വാസകോശം പിഴിഞ്ഞാൽ കരിഓയിൽ വരുന്ന അവസ്‌ഥ ആയിരിക്കില്ലേ, പെട്ടന്ന് ബാധിക്കാൻ സാധ്യത ഇല്ലേ" എന്നൊക്കെ പറഞ്ഞു വിരട്ടി നോക്കി. നടക്കുന്നില്ല. ഒരാഴ്ചയായി അയാൾക്ക് ചെറിയ ബുദ്ധിമുട്ടുകൾ ഉണ്ടെന്നു തോന്നുന്നു. കാഴ്ചയ്ക്ക് വിളറിയിരിക്കുന്ന പോലെ തോന്നി. ചുമയ്ക്കുന്നതും കേട്ടിരുന്നു.\nനമ്മൾ ഉല്ലാതെല്ലാം ഇട്ടെറിഞ്ഞു പോരാടുമ്പോൾ ഇവർ ഇതിൽ നിന്ന് എങ്ങനെ ലാഭം ഉണ്ടാക്കാം എന്ന് ചിന്തിക്കുന്നു. പ്രായമായ ആളുകളും, ആദ്യമേ അസുഖം ഉള്ള, സമൂഹത്തിന് വലിയ ആശുപത്രി ചിലവുകൾ വരുത്തി വയ്ക്കുന്നവരും കൂട്ടത്തോടെ ചത്തൊടുങ്ങിയാൽ ഉണ്ടാവുന്ന പെൻഷൻ രംഗത്തെയും, ഇൻഷുറൻസ് രംഗത്തെയും, ലാഭത്തെ പറ്റി കണക്ക് കൂട്ടുന്നു. പ്രവാസികളായി ഇത്തരം രാജ്യങ്ങളിൽ (ഗൾഫ് നാടുകൾ അടക്കം) കഴിഞ്ഞു കൂടുന്നവർ അത്രമേൽ അരക്ഷിതാവസ്ഥ അനുഭവിക്കുന്നത് കൊണ്ടാണ് നാട്ടിലേക്ക് വരണമെന്ന് മുറവിളി കൂട്ടുന്നത്. എത്രയായാലും ഓരോ പ്രവാസിയും അന്യനാട്ടിൽ അന്യർ തന്നെയാണ്. മലയാളിക്ക് മനസ്സിലാവുന്ന ഭാഷയിൽ പറഞ്ഞാൽ കേരളത്തിലെ ബംഗാളികൾ, അതെത്ര പൈസക്കാരനായാലും, എത്ര വലിയ ടെക്കി ആയാലും ശെരി. ഇതിന്റെ ഒക്കെ അവസ്സാനം എന്താവും എന്ന് കണ്ടു തന്നെ അറിയേണ്ടി ഇരിക്കുന്നു..!


floating bed in mumbai rains: കോരിച്ചൊരിയുന്ന മഴ! എങ്കിലും 'ചിൽ' ചെയ്യാൻ മുംബൈക്കാർക്കറിയാം - these boys know how to chill during mumbai flood | Samayam Malayalam\nthese boys know how to chill during mumbai flood\nകോരിച്ചൊരിയുന്ന മഴ! എങ്കിലും 'ചിൽ' ചെയ്യാൻ മുംബൈക്കാർക്കറിയാം\nKen Sunny | Samayam Malayalam | Updated: 07 Aug 2020, 01:31:00 PM\nമുട്ടൊപ്പം കെട്ടി നിൽക്കുന്ന വെള്ളത്തിൽ ഒരു ബെഡിൽ കിടന്നു സവാരി, ആഹാ അതല്ലേ ഹീറോയിസം.\nഇന്ത്യയുടെ സാമ്പത്തീക തലസ്ഥാനം ആളായ മുംബൈയ്ക്ക് ഒരു പ്രത്യേകതയുണ്ട്. ആദ്യമായി ഒരാൾ ഈ നഗരത്തിലേക്ക് ചെന്നാൽ പെട്ടന്ന് മടുത്തുപോവും. നഗരത്തിന്റെ തിരക്കുതന്നെ കാരണം. എല്ലാവരും തിരക്കിലാണ് ഈ നഗരത്തിൽ. പക്ഷെ നിങ്ങൾ കുറച്ചു ദിവസം മുംബൈയിൽ താമസിച്ചാൽ പിന്നെ ഈ നഗരം വിട്ടുപോവാൻ തോന്നില്ല. പറഞ്ഞറിയിക്കാനാവാത്ത കാന്തിക ശക്തിയുണ്ട് പഴയ ബോംബെക്ക്. എന്നും കരുതി എപ്പോഴും തിരക്കിലല്ല മുംബൈക്കാർ. നന്നായി 'ചിൽ' ചെയ്യാനും മുംബൈക്കാർക്കറിയാം. അതും കോരിച്ചൊരിയുന്ന മഴ വെള്ളക്കെട്ട് സൃഷ്ടിച്ച് നാശം വിതയ്ക്കുന്ന ഈ സമയത് പോലും.\nസംശയമുണ്ടോ? ചെറി ഡിംപിൾ എന്ന ട്വിറ്റർ ഉപഭോക്താവ് പങ്കുവച്ചിരിക്കുന്ന ഈ വീഡിയോ കണ്ടുനോക്കൂ. കനത്ത മഴ മൂലം നഗരത്തിന്റെ പലയിടത്തും കഴിഞ്ഞ ദിവസങ്ങളിലായി വെള്ളക്കെട്ട് രൂപപ്പെട്ടിട്ടുണ്ട്. തെരുവുകളിൽ വെള്ളം മുട്ടൊപ്പം വെള്ളം കെട്ടി നില്കുന്നത് വീഡിയോ എടുക്കുകായായിരുന്നു ഒരു കക്ഷി. പെട്ടന്ന് അസ്വാഭികമായ ഒരു ദൃശ്യം കണ്ടു. തെരുവിൽ ഒഴുകിപ്പോകുന്ന വെള്ളത്തുൽ ഒരു ബെഡ്. മാത്രമല്ല അതിൽ രണ്ട് യുവാക്കൾ സുഖമായി കിടക്കുന്നു. വെള്ളം ഒഴുകുന്ന ദിശയിലേക്ക് വെള്ള നിറത്തിയുള്ള ബെഡിൽ കിടന്നുകൊണ്ട് സ്റ്റൈലിഷ് ആയി 'സഞ്ചരിക്കുന്ന' യുവാക്കളുടെ വീഡിയോ സമൂഹമാധ്യമങ്ങളിൽ ഹിറ്റ് ആണ്. അസ്വാഭാവികമായ ദൃശ്യം കണ്ട വഴിയാത്രക്കാർ വെള്ളക്കെട്ട് നൽകിയ ദുരിതം മറന്നു യുവാക്കളുടെ ഈ പ്രവർത്തി കണ്ട് ചിരിക്കുന്നതും ചിലർ ദൃശ്യം വിഡിയോയിൽ പകർത്തുന്നതും കാണാം.\nഹാർഡ് വർക്ക് അല്ല സ്മാർട്ട് വർക്ക്! വൈറലായി ഒരു പെയിന്റടി\nമഞ്ഞുമലയിൽ താറിനെ വേട്ടയാടുന്ന പുള്ളിപ്പുലി, ശ്വാസമടക്കിപ്പിടിച്ച് കാണേണ്ട വിഡിയോ\nചെറി ഡിംപിൾ എന്ന ട്വിറ്റർ പോസ്റ്റ് ചെയ്ത വീഡിയോയുടെ തലവാചകം തന്നെ രസകരമാണ്, ഹിന്ദിയിൽ 'തു ചിൽ മാർ, ടെൻഷൻ നാ ലെ' മുംബൈ സ്റ്റൈൽ. 'നീ സന്തോഷമായി ഇരിക്ക്, ടെൻഷൻ അടിക്കല്ലേ' എന്നതാണ് ഏകദേശ വിവർത്തനം. ഓഗസ്റ്റ് 6-ന് പോസ്റ്റ് ചെയ്ത വീഡിയോയ്ക്ക് ഇതിനകം 75.6K-യിൽ അധികം വ്യൂകളും, 1200-ൽ കൂടുതൽ റീട്വീറ്റും നാലായിരത്തിലേറെ ലൈക്കുകളും നേടി മുന്നേറുന്നുണ്ട്. കാണുന്നവരിൽ സന്തോഷം തീർച്ചയായും പകരുന്ന വീഡിയോയ്ക്ക് രസകമായ പ്രതികരണങ്ങളാണ് ലഭിക്കുന്നത്.\n"ഓഫീസിലേക്ക് ബെഡും കൊണ്ടുപോവാൻ പറ്റുമെങ്കിൽ പിന്നെ എന്തിനാ ഓല (ടാക്സി സർവീസ്)" എന്നാണ് കാചര സേഥ് എന്ന വ്യക്തിയുടെ കമന്റ്. "ഇത്രയേ ഉള്ളു, ഏത് പ്രതികൂല സാഹചര്യത്തിലും ഇങ്ങനെ പോസിറ്റിവിറ്റി കണ്ടെത്താം" സൗരഭ് എന്ന വ്യകതി കുറിച്ചു.\nപിതാവിന്റെ പിറന്നാൾ സമ്മാനം വിസ്കി, 'ഫിറ്റ്' ആവുന്നതിന്...\nഎക്സ് ആഷ് എ 12! സ്വന്തം കുട്ടിയുടെ പേര് മനസ്സിലാക്കാൻ ബ...\nഹാർഡ് വർക്ക് അല്ല സ്മാർട്ട് വർക്ക്! വൈറലായി ഒരു പെയിന്റടി ആര്‍ട്ടിക്കിള് ഷോ\nviral video of mumbai rains Mumbai flood Floating bed in rain floating bed in mumbai rains bed travel in flood\nWeb Title : these boys know how to chill during mumbai flood\nWorldകൊവിഡ് പ്രതിസന്ധി: ട‍ര്‍ക്കിഷ് കലാകാരന്മാ‍ര് ആത്മഹത്യ ചെയ്യുന്നു; ഇതുവരെ നൂറോളം മരണം\nKerala18 പ്രദേശങ്ങൾ കൂടി ഹോട്ട് സ്‌പോട്ട്; 12 ഇടങ്ങളെ ഒഴിവാക്കി, 3849 പേര്‍ക്ക് സമ്പര്‍ക്കത്തിലൂടെ രോഗബാധ


കോവിഡ് ബാധിച്ച് യുഎഇയില് ഒരു മലയാളി കൂടി മരിച്ചു; മരിച്ചത് മണ്ണാര്‍ക്കാട് നെല്ലിപ്പുഴ സ്വദേശി ജമീഷ് - Pravasishabdam\nHome News Kerala കോവിഡ് ബാധിച്ച് യുഎഇയില് ഒരു മലയാളി കൂടി മരിച്ചു; മരിച്ചത് മണ്ണാര്‍ക്കാട് നെല്ലിപ്പുഴ...\nഷാര്‍ജ: യുഎഇയില് കോവിഡ് ബാധിച്ച് ഒരു മലയാളി കൂടി മരിച്ചു. മണ്ണാര്‍ക്കാട് നെല്ലിപ്പുഴ സ്വദേശി ജമീഷ് അബ്ദുല് ഹമീദ് (26) ആണ് മരിച്ചത്.\nഉമ്മുല്‍ഖുവൈനിലെ മാള് ജീവനക്കാരനായിരുന്നു ജമീഷ്. രോഗം സ്ഥിരീകരിച്ചതിനെത്തുടര്‍ന്നു ഷാര്‍ജ കുവൈത്ത് ഹോസ്പിറ്റലില് ചികിത്സയിലായിരുന്നു. മണ്ണാര്‍ക്കാട് നെല്ലിപ്പുഴ തിട്ടുമ്മല് ചെറുവനങ്ങാട് വീട്ടില് പരേതനായ ഇബ്രാഹിമിന്‍റെ മകനാണ്. ഇതോടെ ഗള്‍ഫില് മരിച്ച മലയാളികളുടെ എണ്ണം 101 ആയി.\nഇരുപത്തിനാല് മണിക്കൂറിനിടെ 7,085 പേര്‍ക്ക് കൂടി ഗൾഫിൽ കൊവിഡ് സ്ഥിരീകരിച്ചു. ഇതോടെ ആകെ രോഗികളുടെ എണ്ണം 170,864 ആയി. 806 പേരാണ് കൊവിഡ് ബാധിച്ച് മരിച്ചത്. ഇതില് 100 പേര് മലയാളികളാണ്. സൗദി അറേബ്യയിലാണ് ഏറ്റവും കൂടുതല് മരണം റിപ്പോര്‍ട്ട് ചെയ്തത്. 364 പേരാണ് സൗദിയില് കൊവിഡ് ബാധിച്ച് മരിച്ചത്.\nഅതേസമയം ഗള്‍ഫില് നിന്ന് കേരളത്തിലേക്ക് ഇന്ന് അഞ്ച് വിമാനങ്ങള് സര്‍വീസ് നടത്തും. ആയിരത്തിലേറെ പേരാണ് നാട്ടിലെത്തുക. ദുബായില്‍നിന്ന് തിരുവനന്തപുരത്തേക്കും കോഴിക്കോട്ടേക്കും സര്‍വീസുണ്ട്. അബുദാബിയില് നിന്ന് കണ്ണൂരിലേക്കും. മസ്‌കറ്റില് നിന്ന് കൊച്ചിയിലേക്കും തിരുവനന്തപുരത്തേക്കും വന്ദേ ഭാരത് ദൗത്യത്തിന്റെ ഭാഗമായുള്ള വിമാനങ്ങള് ഇന്ന് സര്‍വീസ് നടത്തും.\nPrevious articleകൊവിഡ് പ്രതിരോധത്തില് സര്‍ക്കാരിനെ പ്രശംസിച്ചു;കോണ്‍ഗ്രസ് നേതാവിനെ സസ്‌പെന്റ് ചെയ്തു\nNext articleകോഴിക്കോട് അയല്‍വാസിയായ പന്ത്രണ്ട് വയസുകാരിയെ മൊബൈല് ഫോണില് അശ്ലീല ദൃശ്യങ്ങള് കാണിച്ചു പ്രലോഭിപ്പിച്ചു: പോക്‌സോ കേസില് അധ്യാപിക അറസ്റ്റില്


ഞാൻ ക്രിസ്ത്യാനോ – മെസിയെക്കാൾ മികച്ചതാണെന്നു സ്വയം കരുതുന്നു, തന്റെ വിജയരഹസ്യം വെളിപ്പെടുത്തി എംബാപ്പെ\nനിലവിൽ ലോകഫുട്ബോളിന്റെ നെറുകയിലെത്താൻ കഴിവുള്ള യുവപ്രതിഭകളിലൊരാളാണ് പിഎസ്‌ജി സൂപ്പർതാരം കിലിയൻ എംബാപ്പെ. പിഎസ്‌ജിക്കായി തകർപ്പൻ പ്രകടനം കാഴ്ച വെക്കുമ്പോഴും തന്നെ എപ്പോഴും ഉയരങ്ങളിലേക്ക് എത്താൻ സഹായിക്കുന്ന ഒരു രഹസ്യം വെളിപ്പെടുത്തിയിരിക്കുകയാണ് എംബാപ്പെ. താൻ എപ്പോഴും മനസ്സിൽ താലോലിച്ചുകൊണ്ടിരിക്കുന്ന അഹംഭാവമാണ് തന്നെ അതിനു സഹായിക്കുന്നതെന്നാണ് എംബാപ്പെയുടെ വെളിപ്പെടുത്തൽ.\nഅതു കൊണ്ടു തന്നെ എപ്പോഴും താൻ സൂപ്പർതാരങ്ങളായ ലയണൽ മെസിയെക്കാളും ക്രിസ്ത്യാനോ റൊണാൾഡോയെക്കാളും മികച്ചവനാണെന്നാണ് കരുതുന്നതെന്നും എംബാപ്പെ പറഞ്ഞു. ക്രിസ്ത്യാനോക്കും മെസിയും തങ്ങളുടെ കരിയറിന്റെ അവസാനത്തിലേക്കടുക്കുമ്പോൾ ഫുട്ബോളിന്റെ നെറുകയിലേക്കുയരുകയാണ് എംബാപ്പെ. ഫ്രഞ്ച് മാധ്യമമായ ആർഎംസി സ്പോർട്ടിനു നൽകിയ അഭിമുഖത്തിൽ സംസാരിക്കുകയായിരുന്നു താരം.\nKylian Mbappe says he has to believe he's better than Lionel Messi and Cristiano Ronaldo https://t.co/PkDuCj3HwU pic.twitter.com/oe80m7XdQP\n“അഹംഭാവം? തീർച്ചയായും. നിങ്ങൾ ഒരു വിഷമം പിടിച്ച അവസ്ഥയിലുള്ളപ്പോൾ അതല്ലാതെ ആരും മുന്നോട്ടു നയിക്കാനുള്ള ഊർജം നമുക്ക് തരുന്നില്ല. ഇനിയും വന്മലകൾ കടന്നു മുന്നേറാനുള്ളതാണെന്നു നിങ്ങൾ നിങ്ങളെ ബോധ്യപ്പെടുത്തേണ്ടതുണ്ട്. ആളുകൾ പലപ്പോഴും അഹംഭാവം എന്തെന്ന് മനസിലാക്കാറില്ല. നിങ്ങൾ മോശപ്പെട്ട അവസ്ഥയിലാകുമ്പോൾ ആരും നിങ്ങളുടെ വീട്ടിൽ വന്നു നിനക്കത് ചെയ്യാനാവും എന്നു ആത്മവിശ്വാസം നൽകാറില്ല. അത് നിങ്ങൾക്കും നിങ്ങളുടെ മനസ്ഥിതിക്കും മാത്രമേ സാധിക്കുകയുള്ളു. നിങ്ങൾക്ക് മാത്രം.”\n“മികവുറ്റ കാര്യങ്ങൾ ചെയ്യാനാവുമെന്ന് നിങ്ങൾ തന്നെ നിങ്ങളുടെ മനസിനെ ബോധ്യപ്പെടുത്തേണ്ടതുണ്ട്. എപ്പോഴും ഞാൻ കളിക്കാനിറങ്ങുമ്പോൾ ഞാനാണ് ഏറ്റവും മികച്ചതെന്നു സ്വയം മന്ത്രിക്കാറുണ്ട്. മെസിയും ക്രിസ്ത്യാനോയും കളിച്ച കളിക്കളങ്ങളിൽ ഞാനും കളിച്ചിട്ടുണ്ട്. അവർ എന്നേക്കാൾ മികച്ച താരങ്ങളാണ്. അവർ എന്നേക്കാൾ ബില്യൺകണക്കിന് കാര്യങ്ങൾ ചെയ്തിട്ടുണ്ടാവാം. എന്നാൽ എന്റെ മനസ്സിൽ ഞാനാണ് എപ്പോഴും മികച്ചതെന്ന ഭാവമാണുള്ളത്. കാരണം അങ്ങനെ കരുത്തുമ്പോൾ നമുക്ക് മുന്നിൽ ഒരു പരിധി ഇല്ലാതാവുകയും മികച്ച പ്രകടനം കാഴ്ചവെക്കാനും സാധിക്കും.”എംബാപ്പെ പറഞ്ഞു.


വാക്ക് പാലിച്ച് റെയില്‍വേ; ട്രെയിന് വൈകിയതിന് യാത്രക്കാര്‍ക്ക് നഷ്ടപരിഹാരവും സൗജന്യ ഭക്ഷണവും - BIGNEWSLIVE | Latest Malayalam News\nകഴിഞ്ഞ ഒക്ടോബര് അഞ്ചിന് ഡല്‍ഹി -ലഖ്‌നൗ റൂട്ടില് പുതുതായി സര്‍വീസ് ആരംഭിച്ച രാജ്യത്തെ ആദ്യ സ്വകാര്യ ട്രെയിനായ 'തേജസ്' വൈകി എത്തിയാല് യാത്രക്കാര്‍ക്ക് നഷ്ടപരിഹാരം നല്‍കുമെന്ന് റെയില്‍വേ പ്രഖ്യാപിച്ചിരുന്നു\nന്യൂഡല്‍ഹി: വൈകി എത്തുന്ന ട്രെയിന് എന്നും യാത്രക്കാര്‍ക്ക് തലവേദനയാണ്. ട്രെയിന് വൈകി എത്തിയാല് ഇതുവരെ യാത്രക്കാര്‍ക്ക് റെയില്‍വേ യാതൊരു നഷ്ട പരിഹാരവും നല്‍കിയിരുന്നില്ല. എന്നാല് അതിനൊരു മാറ്റം വരാന് പോവുകയാണ്. ട്രെയിന് വൈകിയാല് നഷ്ടപരിഹാരം നല്‍കുമെന്ന വാക്ക് പാലിക്കാന് ഒരുങ്ങിയിരിക്കുകയാണ് റെയില്‍വേ.\nകഴിഞ്ഞ ഒക്ടോബര് അഞ്ചിന് ഡല്‍ഹി -ലഖ്‌നൗ റൂട്ടില് പുതുതായി സര്‍വീസ് ആരംഭിച്ച രാജ്യത്തെ ആദ്യ സ്വകാര്യ ട്രെയിനായ ‘തേജസ്’ വൈകി എത്തിയാല് യാത്രക്കാര്‍ക്ക് നഷ്ടപരിഹാരം നല്‍കുമെന്ന് റെയില്‍വേ പ്രഖ്യാപിച്ചിരുന്നു. ഈ വാക്കാണ് റെയില്‍വേ ഇപ്പോള് പാലിക്കാന് പോവുന്നത്. കഴിഞ്ഞ ദിവസം തേജസ് ട്രെയിന് വൈകിയോടിയത് കാരണം യാത്രക്കാര്‍ക്ക് നഷ്ടപരിഹാരം നല്‍കാന് നടപടി തുടങ്ങിയിരിക്കുകയാണ് റെയില്‍വേ.\nരാവിലെ 6.10 നു ലഖ്‌നൗവില് നിന്നു യാത്ര തുടങ്ങേണ്ട വൈകി 8.55നാണ് യാത്ര ആരംഭിച്ചത്. അറ്റകുറ്റപ്പണി നീണ്ടുപോയത് കാരണമാണ് ട്രെയിന് ഇത്രയും വൈകിയത്. 12.25 ഡല്‍ഹിയില് എത്തിച്ചേരേണ്ട തേജസ് എക്‌സ്പ്രസ് അവിടെ എത്തിയപ്പോള് മൂന്നേകാല് മണിക്കൂര് വൈകി. ഡല്‍ഹിയിലേക്കുള്ള സര്‍വീസ് വൈകിയതോടെ തിരിച്ചുള്ള യാത്രയും വൈകി.\nലഖ്‌നൗ – ഡല്‍ഹി ട്രെയിനില് 451 ഉം, ഡല്‍ഹി -ലഖ്‌നൗ സര്‍വീസില് 500 ഉം യാത്രക്കാരാണ് ഉണ്ടായിരുന്നത്. 250 രൂപവെച്ചാണ് ഓരോ യാത്രക്കാരനും നഷ്ടപരിഹാരം നല്‍കുക. നഷ്ട പരിഹാരത്തിന് പുറമെ ട്രെയിന് വൈകിയത് കൊണ്ട് യാത്രക്കാര്‍ക്ക് ചായയും ഉച്ചഭക്ഷണവും സൗജന്യമായി നല്‍കിയിട്ടുണ്ട്. ഭക്ഷണ പാക്കറ്റുകളില് ട്രെയിന് വൈകിയതിലുളള ക്ഷമാപണവും പ്രിന്റ് ചെയ്താണ് റെയില്‍വേ വിതരണം ചെയ്തത്.\nTags: indian railwaythejastrain\nറെയിൽവേ സ്‌റ്റേഷനുകളിലും തീവണ്ടികളിലും ഭിക്ഷാടനം അനുവദിക്കാൻ തീരുമാനിച്ചിട്ടില്ല: ഇന്ത്യൻ റെയിൽവേ


സംശയകാലം - മലയാളനാട് വെബ്ബ് ജേർണൽ|Malayalanatu Web Journal\nപൂമുഖം ഓർമ്മ സംശയകാലം\nസുരേഷ് നെല്ലിക്കോട് Published: December 3, 2020 അവസാനം അപ്ഡേറ്റ് ചെയ്തത്. December 4, 2020\nപുരാണത്തിലെ കഥകൾ പറഞ്ഞുതരുമ്പോളെല്ലാം അമ്മയോട് ഞാന് ഒരുപാട് സംശയങ്ങളും ചോദ്യങ്ങളും ചോദിക്കാറുണ്ടായിരുന്നു.\nഒരിക്കല് അമ്മ പറഞ്ഞു: ‘ഇതൊക്കെ ദൈവത്തിന്‍റെ കഥകളാണ്. ഇത്തരം സംശയങ്ങൾ ഒന്നും പാടില്ല. നമ്മളിത് കേള്‍ക്കാനേ പാടുള്ളൂ. തിരിച്ച് ചോദ്യങ്ങൾ പാടില്ല. എന്നാലേ, ദൈവങ്ങൾക്ക് മുമ്പിൽ നമ്മൾ നല്ല കുട്ടികളായി തുടരുകയുള്ളൂ.’പിന്നെ ഞാൻ ചോദ്യങ്ങൾ ചോദിച്ചില്ല.\nഒരുമിച്ചു ഗൃഹപാഠംചെയ്യുകയും പുഴയില് നീന്താനും വന്ന സഹപാഠി കുര്യാക്കോ മരിച്ചപ്പോൾ ഞാൻ തകർന്നിരിക്കുന്നത് കണ്ടു അമ്മ സമാധാനിപ്പിച്ചു. ‘ഇതൊക്കെ ജീവിതത്തിൽ ഉണ്ടാകും. നമ്മൾ മറക്കാനും സമാധാനിക്കാനും പഠിക്കണം. ദൈവത്തിന് ഏറ്റവും ഇഷ്ടമുള്ളവരെയാണു ആദ്യം കൊണ്ടു പോകുന്നത്.’\nഅപ്പോൾ ഞാൻ വീണ്ടും സംശയാലുവായി. സംശയങ്ങൾ ഒഴിഞ്ഞ നേരം തന്നെയില്ലല്ലോ എനിക്ക്, എന്ന് ഞാൻ സ്വയം കുറ്റപ്പെടുത്തുകകൂടി ചെയ്തു. ‘നല്ല കുട്ടിയായി പ്രത്യക്ഷപ്പെടുന്നവരെ ദൈവം നേരത്തേ കൊണ്ടുപോകും ഇല്ലേ’, എന്നെനിക്ക്\nചോദിക്കണമെന്നുണ്ടായിരുന്നെങ്കിലും, വീണ്ടും വീണ്ടുമിങ്ങനെ ചോദ്യങ്ങൾ ചോദിച്ച് അമ്മയുടെ സ്വാസ്ഥ്യം നശിപ്പിക്കേണ്ടല്ലോ എന്ന് വിചാരിച്ചു ഞാൻ ഒന്നും ചോദിച്ചില്ല.\nഎന്‍റെ പിറന്നാൾ ദിനം ആയിരുന്നു. ‘ഓമനക്കുട്ടൻ – ചോതി’ എന്നെഴുതിയ ചീട്ടുമായി അമ്മ പുഷ്പാഞ്ജലിക്കു കൊടുത്തു. അത് തിരിച്ചുകിട്ടുമ്പോള് അമ്മ കണ്ണടച്ച് നടയ്ക്കുനേരേ നിന്ന് പ്രാര്‍ത്ഥിക്കാറുണ്ട്. അമ്മ എന്തായിരിക്കും എനിക്ക് വേണ്ടി പ്രാർത്ഥിക്കാറുള്ളത് എന്ന് എനിക്ക് ആകാംക്ഷയായി. ‘ദൈവമേ, എൻറെ മകനെ ഇഷ്ടപ്പെടണേ’ എന്നാവുമോ അമ്മ പ്രാര്‍ത്ഥിക്കുന്നത്? അങ്ങനെയാണെങ്കിൽ എന്നെ ദൈവം ഉടനെ വിളിക്കില്ലേ? എനിക്കിപ്പോള് മരിക്കേണ്ട. എന്‍റെ മനസ്സ് ആകെ കലുഷിതമായി.\nഅമ്മ പതിവുപോലെ പൂക്കളും ചന്ദനവും ഭസ്മവും അടങ്ങിയ ഇലച്ചീന്ത് കണ്ണുകളിൽ മൊത്തി പ്രാർത്ഥിക്കുന്നത് എന്തെന്ന് കേൾക്കാൻ ഞാന് അമ്മയെ തൊട്ടുനിന്ന് കൈകൂപ്പി കണ്ണടച്ചു.\nഇല്ല. എനിക്ക് സമാധാനമായി. അമ്മ പ്രാർഥിച്ചത് ഇങ്ങനെയായിരുന്നു. ‘എന്‍റെ മകനെ കാത്തുരക്ഷിക്കണേ, ഭഗവതീ….’ എന്നായിരുന്നു.


മകൻ്റെ സംസ്കാര ശുശ്രൂഷയ്ക്കിടെ മാതാവ് കുഴഞ്ഞു വീണു മരിച്ചു – Christian Live\nതൃശൂർ: മകൻ്റെ സംസ്കാര ശുശ്രൂഷയ്ക്കിടെ മാതാവും കുഴഞ്ഞു വീണു മരിച്ചു. പൂമലയ്ക്കടുത്ത് വട്ടായി ആലിലത്താഴത്ത് പാസ്റ്റർ എ.എച്ച് ജോണിയുടെ ഭാര്യ മറിയക്കുട്ടി (60), മകൻ ബിജു (45) എന്നിവരാണ് അടുത്തടുത്ത ദിവസങ്ങളിൽ നിര്യാതരായത്. ഐപിസി ഇരിങ്ങാലക്കുട സെൻ്ററിൽ ഉൾപ്പെട്ട വട്ടായി സഭാംഗങ്ങളാണ് ഇവർ.\nസെപ്.11 ന് ആര്യംപാടത്ത് നടന്ന ഒരു വിവാഹ ശുശ്രൂഷയ്ക്കിടയിലാണ് ബിജു കുഴഞ്ഞു വീണത്.\nഉടനെ തൃശൂർ മെഡിക്കൽ കോളേജിൽ എത്തിച്ചെങ്കിലും ജീവൻ രക്ഷിക്കാനായില്ല.\nബിജുവിൻ്റെ സംസ്കാര ശുശ്രൂഷ സെപ്.12 ന് ഞായറാഴ്ച സഭാഹോളിൽ നടക്കുന്നതിനിടയിലാണ് മാതാവ് മറിയക്കുട്ടി കുഴഞ്ഞു വീണത്. ഉടനെ ആശുപത്രിയിൽ എത്തിച്ചെങ്കിലും മരണം സംഭവിച്ചു.\nമറിയകുട്ടിയുടെ സംസ്കാരം സെപ്.13 ന് നടന്നു.\nപാസ്റ്റർമാരായ മോൻസി തോമസ്, ഏബ്രഹാം തോമസ്, പി.എസ്.ചാക്കോ, ഷിബു തോമസ്, സജി പോൾ, സണ്ണി പി ജോയി തുടങ്ങിയവർ പ്രസംഗിച്ചു. പാസ്റ്റർ തോമസ് ജോൺ ശുശ്രൂഷകൾക്ക് നേതൃത്വം നല്കി. എം.എൽ.എമാരായ സേവ്യർ ചിറ്റിലപ്പിള്ളി, എ.സി.മൊയ്തീൻ ,മറ്റു വിവിധ സാമൂഹ്യ പ്രവർത്തകരും സഭാ ജനങ്ങളും പങ്കെടുത്തു.\nസജിനിയാണ് ബിജുവിൻ്റെ ഭാര്യ. മക്കൾ: സോന, സിൽ ജു, സഞ്ജു.\nമറിയക്കുട്ടിയുടെ മറ്റുമക്കൾ: ബിജിമോൾ, ബിൻസി.\nമരുമക്കൾ: ബെന്നി, മനു\nലോകത്തിലെ ഏറ്റവും വലിയ സഭാസ്ഥാപകൻ ഡോ. ഡേവിഡ് യോംഗീചോ (85) അന്തരിച്ചു\nശാരോൻ ഫെല്ലോഷിപ് ചർച്ച് തിരുവനന്തപുരം റീജിയൻ സൺഡേ…\nകാണാതായ 76 കുട്ടികളെ കണ്ടെത്തി ഡൽഹി പൊലീസിലെ സീമ…


Aashiq Abu's facebook comment goes viral - Malayalam Filmibeat\nഅങ്ങനെ തട്ടണ കോട്ടം തട്ടട്ടെ എന്ന ആഷിക് അബു അങ്ങ് വിചാരിക്കും; കിടിലന് മറുപടി\n| Published: Friday, October 2, 2015, 11:30 [IST]\nപണ്ടത്തെ പോലെ ഇപ്പോള് സെലിബ്രിട്ടികളുടെ ഫേസ്ബുക്ക് പോസ്റ്റിനും മറ്റും കമന്റടിയ്ക്കുമ്പോള് സൂക്ഷിക്കണം. ഉരളയ്ക്കുപ്പേരി മറുപടി കിട്ടും. സുബിയും കൃഷ്ണ പ്രഭയുമൊക്കെ ഇതിനോടകം അത്തരത്തില് ഹിറ്റായി കഴിഞ്ഞു. ഇപ്പോള് ഹിറ്റാകുന്നത് ആഷിഖ് അബുവിന്റെ കിടിലന് മറുപടിയാണ്.\nറാണി പദ്മനി എന്ന തന്റെ പുതിയ ചിത്രത്തെ കുറിച്ച ആഷിഖ് ഫേസ്ബുക്കില് പോസ്റ്റിയപ്പോള് അതിന് കീഴെ ഒരു ആരാധകന് വന്ന് കളിയാക്കി പോസ്റ്റിട്ടു. അതിന് തക്ക മറുപടി ആഷിഖ് കൊടുക്കുകയും ചെയ്തു.\nരാഷ്ട്രീയത്തെ ബന്ധിപ്പിച്ചായിരുന്നു കമന്റ്. സഖാവിന്റെ കുപ്പായം കുറച്ച് ദിവസത്തേക്ക് മാറ്റി വച്ചേക്ക്, പടത്തിന് കോട്ടം തട്ടേണ്ട എന്നായിരുന്നു കമന്റ്.\nഅങ്ങനെ തട്ടണ കോട്ടം തട്ടട്ടെ എന്നു പറഞ്ഞ് ആഷിഖ് കമന്റിന് മറുപടി നല്‍കി. ഇതോടെ ആഷിഖിന് പിന്തുണയുമായി ആരാധകരുമെത്തി.\nഫേസ്ബുക്കില് സജീവമാണ് ആഷിഖ് അബു. കാലിക പ്രശ്‌നങ്ങളില് നിരന്തരം ഇടപെടുന്ന ആഷിഖ് തന്റെ അഭിപ്രായങ്ങളും മറ്റും ഫേസ്ബുക്കിലൂടെ പങ്കുവയ്ക്കാറുണ്ട്. എന്നാല് ഇത്തരത്തില് ഒരു മറുപടി ആദ്യമായിട്ടാണ്.\nമമ്മൂട്ടിയെ നായകനാക്കി ഗ്യാങ്സ്റ്റര് എന്ന ചിത്രം ചെയ്തതിന് ശേഷം ആഷിഖ് അബു ഒരുക്കുന്ന ചിത്രമാണ് റാണി പദ്മിനി. തിരിച്ചുവരവില് മഞ്ജു അഭിനയിക്കുന്ന മൂന്നാമത്തെ ചിത്രം, കല്യാണ ശേഷം റിമ അഭിനയിക്കുന്ന രണ്ടാമത്തെ ചിത്രം.\nറാണിയുടേയും പത്മിനിയുടേയും യാത്രയാണ് ചിത്രത്തിന്റെ ഇതിവൃത്തം. അപരിചിതരായ ഇവര് യാത്രയില് കണ്ടുമുട്ടുന്നു. രണ്ട് പേര്‍ക്കും രണ്ട് ലക്ഷ്യങ്ങളാണ്. ഒക്ടോബര് 23ന് ചിത്രം റിലീസ് ചെയ്യും\nഇതാണ് ആഷിഖ് അബുവിന്റെ പോസ്റ്റും അതിന് വന്ന കമന്റും മറുപടിയും\nRead more about: malayalam film facebook ashiq abu rani padmini മലയാളം സിനിമ ആഷിഖ് അബു റാണി പദ്മിനി ഫേസ്ബുക്ക്\nAashiq Abu's facebook comment goes viral\nStory first published: Friday, October 2, 2015, 11:30 [IST]


വയനാട് മിച്ചഭൂമി തട്ടിപ്പില് വിജിലന്‍സ് അന്വേഷണം പ്രഖ്യാപിച്ചു: വിജയന് ചെറുകരയെ ജില്ലാ സെക്രട്ടറി സ്ഥാനത്ത് നിന്ന് മാറ്റി നിര്‍ത്തുമെന്ന് സി.പി.ഐ • ഇ വാർത്ത | evartha\nവയനാട് മിച്ചഭൂമി തട്ടിപ്പില് വിജിലന്‍സ് അന്വേഷണം പ്രഖ്യാപിച്ചു: വിജയന് ചെറുകരയെ ജില്ലാ സെക്രട്ടറി സ്ഥാനത്ത് നിന്ന് മാറ്റി നിര്‍ത്തുമെന്ന് സി.പി.ഐ\nതിരുവനന്തപുരം: വയനാട് മിച്ചഭൂമി തട്ടിപ്പില് സര്‍ക്കാര് വിജിലന്‍സ് അന്വേഷണം പ്രഖ്യാപിച്ചു. മുഖ്യമന്ത്രി പിണറായി വിജയനാണ് നിയമസഭയില് അന്വേഷണം പ്രഖ്യാപിക്കുന്നതായി അറിയിച്ചത്. സര്‍ക്കാരിന് ഇക്കാര്യത്തില് ഒന്നും മറയ്ക്കാനില്ല. അഴിമതി സര്‍ക്കാര് വച്ചുപൊറുപ്പിക്കില്ല.\nസര്‍ക്കാര് തലത്തിലോ മന്ത്രി തലത്തിലോ അഴിമതി നടന്നിട്ടില്ല. സര്‍ക്കാരില് രണ്ടു തരം ഉദ്യോഗസ്ഥരുണ്ട്. അവരില് ചിലര് കൈക്കൂലിക്കാരാണ്. എന്നാല് ഭൂരിപക്ഷവും നല്ലരീതിയില് ജോലി ചെയ്യുന്നവരാണെന്നും മുഖ്യമന്ത്രി പറഞ്ഞു. ഇതേക്കുറിച്ച് സമഗ്രമായ അന്വേഷണം നടന്നുവരികയാണെന്ന് റവന്യൂ മന്ത്രി ഇ.ചന്ദ്രശേഖരനും സഭയില് അറിയിച്ചു.\nഅതേസമയം, മിച്ചഭൂമി വിഷയത്തില് ചാനല് ഒളിക്യാമറയില് കുടുങ്ങിയ വിജയന് ചെറുകരയെ സി.പി.ഐ വയനാട് ജില്ലാ സെക്രട്ടറി സ്ഥാനത്ത് നിന്ന് മാറ്റി നിര്‍ത്താന് തീരുമാനം. കെ.രാജന് എം.എല്.എക്ക് താത്കാലിക ചുമതല നല്‍കും. ഇന്ന് ചേരുന്ന ജില്ലാ എക്‌സിക്യൂട്ടീവില് തീരുമാനം പ്രഖ്യാപിക്കും.\nവയനാട് ഡെപ്യൂട്ടി കലക്ടര് ടി.സോമനാഥനും സി.പി.ഐ വയനാട് ജില്ലാ സെക്രട്ടറി വിജയന് ചെറുകരയും ഉള്‍പ്പെടുന്ന സംഘമാണ് തട്ടിപ്പിന് പിന്നിലെന്ന് മാധ്യമറിപ്പോര്‍ട്ടുണ്ടായിരുന്നു. ഇന്നലെ ഭൂമി തട്ടിപ്പ് വിവരം പുറത്തുവന്നയുടന് വയനാട് ഡെപ്യൂട്ടി കലക്ടറെ സസ്‌പെന്റു ചെയ്തിരുന്നു. സുല്‍ത്താന് ബത്തേരിയിലെ മിച്ചഭൂമി മറിച്ചുനില്‍ക്കാനുള്ള ഉദ്യോഗസ്ഥരാഷ്ട്രീയ ലോബിയുടെ നീക്കമാണ് പുറത്തുവന്നത്.


സ്പിരിറ്റ് കേസില് പ്രതിയായ സി.പി.ഐ.എം ലോക്കല് കമ്മിറ്റിയംഗത്തെ പാര്‍ട്ടിയില് നിന്നും പുറത്താക്കി | DoolNews\nപാലക്കാട്: പാലക്കാട് ചിറ്റൂരില് സ്പിരിറ്റ് കടത്തിയ കേസില് പ്രതിചേര്‍ക്കപ്പെട്ട പെരുമാട്ടി സി.പി.ഐ.എം ലോക്കല് കമ്മിറ്റി അംഗവും അത്തിമണി ബ്രാഞ്ച് സെക്രട്ടറിയുമായ അനിലിനെ പാര്‍ട്ടിയില് നിന്നും പുറത്താക്കി.\nപാര്‍ട്ടിയുടെ പ്രാഥമിക അംഗത്വത്തില് നിന്ന് പുറത്താക്കാനാണ് അടിയന്തര ലോക്കല് കമ്മിറ്റി യോഗത്തില് തീരുമാനിച്ചത്.\nമോദിക്ക് മറുപടിയുമായി കോണ്‍ഗ്രസ്: യു.പി.എ കാലത്ത് ആറ് സര്‍ജിക്കല് സ്‌ട്രൈക്കുകള് നടന്നിട്ടുണ്ട്; ഇതൊന്നും പ്രചാരണം നടത്താറില്ല\nകാറില് കടത്താന് ശ്രമിച്ച 525 ലിറ്റര് സ്പിരിറ്റ് തത്തമംഗലത്തിന് സമീപത്ത് നിന്ന് ബുധനാഴ്ച എക്‌സൈസ് ഇന്റലിജന്‍സ് സ്‌ക്വാഡ് പിടികൂടിയിരുന്നു. സ്പിരിറ്റുമായെത്തിയ കാര് ഓടിച്ചിരുന്നത് അനിലായിരുന്നു.\nഎക്സൈസിന്റെ പിടിയില്‍നിന്നു കുതറിയോടിയ അനില് അയാളുടെ തന്നെ ചുവപ്പ് നിറമുള്ള മറ്റൊരു കാറില്‍ക്കയറി രക്ഷപ്പെടുകയായിരുന്നു. അനിലിന് വേണ്ടിയുള്ള അന്വേഷണം ഊര്‍ജ്ജിതമാക്കിയതായി എക്‌സൈസ് സംഘം അറിയിച്ചിരുന്നു.\nഒട്ടേറെ പൊലീസ് കേസുകളില് പ്രതിയാണ് അനില്. വ്യാജകള്ള് തയ്യാറാക്കുന്നതിലും അനിലിനു പങ്കുണ്ടെന്നാണ് റിപ്പോര്‍ട്ട്. ജെ.ഡി.എസ് പ്രവര്‍ത്തകരെ വെട്ടിയതുള്‍പ്പെടെയുള്ള കേസുകളിലാണ് അനില് നേരത്തേ പ്രതിയായിട്ടുള്ളത്.


ഖുര്‍ആന് – ആമുഖം | Kerala Nadvathul Mujahideen\nഖുര്‍ആന് – ആമുഖം\n‘വേദഗ്രന്ഥം’ എന്നതുകൊണ്ടുള്ള വിവക്ഷയെന്താണ്?\n‘വേദം’ ഒരു സംസ്കൃത പദമാണ്. അറിവ്, വിദ്യ എന്നൊക്കെയാണ് ഈ പദത്തിനര്‍ഥം. വേദാന്തദര്‍ശന പ്രകാരം വേദം ശ്രുതിയാണ്. പടച്ചത മ്പുരാനില് നിന്ന് ഋഷിമാര് ശ്രവിച്ച വചനങ്ങളാണ് വേദത്തിന്റെ ഉള്ളടക്ക മെന്നാണ് വിശ്വാസം. ‘പരമപുരുഷനില്‍നിന്നാണ് വേദം ഉല്‍പന്നമായത്’ എന്നാണ് ഋഗ്വേദം (10:90:9) പറയുന്നത്. ഏതായിരുന്നാലും ദൈവികഗ്രന്ഥം എന്ന അര്‍ഥത്തിലാണ് ‘വേദം’ എന്ന പദം ഇന്ത്യയില് വ്യവഹരിക്കപ്പെട്ടു പോന്നിട്ടുള്ളത്. ഇന്ത്യയില് പ്രചരിപ്പിക്കപ്പെട്ട സെമിറ്റിക് മതങ്ങളുടെ അനുയായികളും കാലാന്തരത്തില് തങ്ങളുടെ മതഗ്രന്ഥങ്ങളെ വേദങ്ങള് എന്നു വിശേഷിപ്പിക്കുകയാണുണ്ടായത്.\nവേദഗ്രന്ഥം എന്ന അര്‍ഥത്തില് ഖുര്‍ആന് പ്രയോഗിക്കുന്നത് ‘അല് കിതാബ്’ എന്ന പദമാണ്. ഗ്രന്ഥം (the scripture) എന്നര്‍ഥം. പ്രവാചകന്മാ ര്‍ക്ക് പടച്ചതമ്പുരാന് അവതരിപ്പിച്ച ദിവ്യവെളിപാടുകളാണ് വേദഗ്രന്ഥത്തിന്റെ ഉള്ളടക്കമെന്നാണ് ഖുര്‍ആനിക വീക്ഷണം. ദിവ്യ വെളിപാടുകള്‍ക്കാണ് ‘വഹ്യ്’ എന്നു പറയുന്നത്. വേദഗ്രന്ഥത്തില് ‘വഹ്യ്’ മാത്രമേയുണ്ടാവൂ. എന്നാല്, ഒരു പ്രവാചകന് ലഭിക്കുന്ന എല്ലാ വഹ്യും വേദഗ്രന്ഥത്തില് ഉള്‍ക്കൊള്ളിക്കണമെന്നില്ല. വേദഗ്രന്ഥത്തില് ഉള്‍ക്കൊള്ളിക്കണമെന്ന നിര്‍ദേശത്തോടെ ലഭിക്കുന്ന ‘വഹ്യ്’ ആണ് അതില് ഉള്‍ക്കൊള്ളിക്കുന്നത്.\nഖുര്‍ആനിലെ വാക്യങ്ങള്, അധ്യായങ്ങള് എന്നിവയെപ്പറ്റി…?\nഖുര്‍ആനില് 114 അധ്യായങ്ങളാണുള്ളത്. അധ്യായത്തിന് ‘സൂറത്ത്’ എന്ന് പേര്. ഓരോ സൂറത്തുകള്‍ക്കും വ്യത്യസ്തങ്ങളായ പേരുകള് നല്‍കപ്പെട്ടിട്ടുണ്ട്. ചില അധ്യായങ്ങളുടെ പ്രാരംഭശബ്ദങ്ങള് അവയുടെ നാമ ങ്ങളായി നിശ്ചയിക്കപ്പെട്ടിരിക്കുന്നു. മറ്റു ചില സൂറത്തുകള്‍ക്ക് അവയുടെ മധ്യത്തില് പരാമര്‍ശിക്കപ്പെട്ട ഏതെങ്കിലും കാര്യങ്ങളാണ് പേരുകളായി നല്‍കപ്പെട്ടിരിക്കുന്നത്. പ്രതിപാദിക്കപ്പെട്ട പ്രധാന വിഷയങ്ങളെ സൂചിപ്പിക്കുന്ന നാമങ്ങള് നല്‍കപ്പെട്ട സൂറത്തുകളുമുണ്ട്. മറ്റു ചില സൂറത്തുകളുടെ പേരുകളാവട്ടെ അതില് പ്രതിപാദിക്കപ്പെട്ട അടിസ്ഥാന വിഷയങ്ങളെ ദ്യോതിപ്പിക്കുന്നവയാണ്.\nസൂറത്തുകളുടെ വലിപ്പത്തിലും വലിയ അന്തരമുണ്ട്. മൂന്നു വാചകങ്ങള് മാത്രമുള്ള ചെറിയ അധ്യായങ്ങള് മുതല് മുന്നൂറോളം വചനങ്ങളുള്ള ദീര് ഘമായ സൂറത്തുകള് വരെയുണ്ട്.\nസൂറത്തുകളിലെ ഓരോ വാക്യങ്ങള്‍ക്കാണ് ‘ആയത്തു’കളെന്ന് പറ യുക. ആയത്തുകളുടെ വലിപ്പത്തിലും ഗണ്യമായ അന്തരമുണ്ട്. ഏതാനും ശബ്ദങ്ങള് മാത്രം ചേര്‍ന്ന ആയത്തുകള് മുതല് ഒരുപാട് ദീര്‍ഘമായ ആയത്തുകള് വരെയുണ്ട്. പല ആയത്തുകളും സമ്പൂര്‍ണ വാക്യങ്ങളാണ്. എന്നാല്, ഏതാനും ആയത്തുകള് ചേര്‍ന്നാല് മാത്രം പൂര്‍ണവാക്യമായി ത്തീരുന്നവയുമുണ്ട്. അതുപോലെതന്നെ കുറേ പൂര്‍ണവാക്യങ്ങള് ചേര്‍ന്ന ആയത്തുകളുമുണ്ട്. ആയത്തുകളുടെ ഘടനയും ദൈര്‍ഘ്യവുമെല്ലാം നിശ്ചയിച്ചിരിക്കുന്നത് അല്ലാഹുവാണ്.\nKNM State Conference Pragyapana Sammelanam


വാട്‌സാപ്പിനേക്കാള് വേഗത്തിൽ വളര്‍ച്ച, കഞ്ചാവ് പോലെ ലഹരി; ടിക്ടോകിന് തിരശീല വീഴുമ്പോൾ | China's Tik Tok | Manorama News\nവാട്‌സാപ്പിനേക്കാള് വേഗത്തിൽ വളര്‍ച്ച, കഞ്ചാവ് പോലെ ലഹരി; ടിക്ടോകിന് തിരശീല വീഴുമ്പോൾ\nമനോരമ ലേഖകൻ April 17, 2019 05:50 PM IST\nകുട്ടികളുടെ വിഡിയോ ചില മാതാപിതാക്കള് തന്നെ ടിക്‌ടോകില് അപ്‌ലോഡു ചെയ്യുന്നു. ചിലപ്പോള് മുട്ടിലിഴയുന്ന കുട്ടികളുടെ ക്ലിപ്പുകള് പോലും. കുട്ടിക്കാലത്തു തന്നെ മക്കളെ ടിക്‌ടോകിനോട് അടുപ്പിക്കുന്നത് ഉചിതമോ? കുട്ടികളുടെ സുരക്ഷയ്ക്ക് ഭീഷണിയാണ് ടിക്‌ടോക് എന്നതുകൊണ്ടാണ് മദ്രാസ് ഹൈക്കോടതി ടിക് ടോക് വേഗം നിരോധിക്കാനും ഡൗണ്‍ലോഡ് തടയാനും കേന്ദ്രത്തോട് ആവശ്യപ്പെട്ടത്. കുട്ടികളെ ദുരുപയോഗം ചെയ്യാനും അശ്ലീല വിഡിയോ പ്രചരിക്കാനുമുള്ള സാധ്യതയുണ്ട്. ഇതൊക്കെ കുട്ടികളെയും ചിലപ്പോൾ ഒരു കുടുംബത്തെ തന്നെ ആത്മഹത്യയിലേക്കു പോലും നയിക്കാനുള്ള സാധ്യതയും ഉണ്ടെന്നു ചൂണ്ടിക്കാണിക്കപ്പെടുന്നു. ഓൺലൈനിൽ കുട്ടികളെ മയക്കുന്ന ‘ചൈനീസ് കഞ്ചാവ്’ എന്നാണ് ടിക് ടോക് ആപ്പിനെ ഒരു വിഭാഗം സോഷ്യൽമീഡിയക്കാർ വിശേഷിപ്പിക്കുന്നത്.\nവാട്‌സാപ്പിനേക്കാള് വേഗത്തിൽ വളര്‍ച്ച\nഇന്ത്യയില് വാട്‌സാപ്പിനോളം ഉപയോക്താക്കളെ ചൈനീസ് വിഡിയോ ഷെയറിങ് വെബ്‌സൈറ്റായ ടിക്‌ടോക് നേടിക്കഴിഞ്ഞുവെന്നു പറഞ്ഞാല് അതിന്റെ കുതിപ്പ് മനസ്സിലാക്കാമല്ലോ. വാട്‌സാപ്പിനേക്കാള് വേഗത്തിലാണ് വളര്‍ച്ച എന്നും പറയാം. ഇപ്പോള് തന്നെ ടിക്‌ടോകിന് ഏകദേശം 30 കോടി ഉപയോക്താക്കളുണ്ടെന്നാണ് വിശ്വസിക്കപ്പെടുന്നത്. (വാട്‌സാപ്പിന്റെ ഉപയോക്താക്കള് 20 കോടിയാണ് എന്നാണ് അവസാനം പുറത്തു വിട്ട കണക്കുകള്. പക്ഷേ, ഇത് 2017ല് ആയിരുന്നു.) ടിക്‌ടോകിന്റെ വളര്‍ച്ച ഉത്തരവാദിത്വങ്ങള് വര്‍ധിപ്പിക്കുന്നുവെന്നു കാണാം. സ്വകാര്യതയ്ക്ക് കാര്യമായ പ്രാധാന്യം നല്‍കാത്ത ആപ്പാണിത്. ടിക്‌ടോക് വിഡിയോ പ്രശസ്തര് വരെ ഉപയോഗിക്കുന്നു. കുട്ടിക്കളിയെന്നു തോന്നുന്ന അവ കണ്ടാല് എന്താണു പ്രശ്‌നമെന്നു കരുതിയാണ് പലരും സ്വന്തം കുട്ടികള്‍ക്കും ടിക്‌ടോക് തുറന്നു കൊടുക്കുന്നത്. എന്നാല് ഇതു സുരക്ഷിതമായിരിക്കില്ലെന്ന് വാദത്തിനു പിന്നില് എന്താണെന്നു നോക്കാം.\nഓണ്‍ലൈന് മര്യാദകൾ അറിയണം\nഇന്ന് കുട്ടികളെ ടിക്‌ടോക് പോലെയുള്ള ആപ്പുകളില് കൂടുതല് സമയം ചിലവഴിക്കാന് അനുവദിക്കുകയാണ് പല രക്ഷിതാക്കളും. എന്നാല്, ഓണ്‍ലൈന് ജീവിതത്തിന്റെ സാമാന്യമര്യാദകളെക്കുറിച്ച് ഇവര് ബോധമുള്ളവരാണോ എന്നതാണു ചോദ്യം. ഇന്ത്യ പോലൊരു രാജ്യത്ത് ഇന്റര്‍നെറ്റിലെ ചതിക്കുഴികളെക്കുറിച്ച് അവബോധമുള്ളവരുടെ എണ്ണം കുറയും. ഒരാള് തന്റെ പ്രൊഫൈലില് കൂടുതല് ഫോളോവേഴ്‌സ് വരട്ടെ എന്ന് ആഗ്രഹിച്ചു തുടങ്ങുന്നതെല്ലാം മറ്റൊരു ദിശയിലേക്കു നീങ്ങും. ടിക്‌ടോക് പോലെ ഇത്ര ആസക്തിയുണ്ടാക്കുന്ന മറ്റൊരു ആപ്പും ഇന്റര്‍നെറ്റില് കഴിഞ്ഞ ഏതാനും വര്‍ഷത്തിനുള്ളില് വന്നിട്ടില്ല. ലൈക്കുകളും ഫോളോവേഴ്‌സിനെയും വേണമെന്നുള്ളവര് ഇനി എന്തൊക്കെ കോപ്രായങ്ങളാണ് കാട്ടേണ്ടതെന്ന ചിന്തയിലേക്കു നീങ്ങും. കുട്ടികളും മണിക്കൂറുകളോളം ഇതെല്ലാം കണ്ടു മയങ്ങിയിരിക്കുകയല്ലാതെ പഠനത്തിലോ, കളിയിലൊ ശ്രദ്ധിയില്ലാത്തവരാകുന്നുവെന്നും സൈബര് ക്രൈം കണ്‍സള്‍ട്ടന്റ് പറഞ്ഞു.\nഇന്റര്‍നെറ്റിനെക്കുറിച്ചുള്ള യാതൊരു വിവരവുമില്ലാത്ത മാതാപിതാക്കളും കുട്ടികളും തങ്ങളെപ്പറ്റിയുള്ള യഥാര്‍ഥ വിവരങ്ങള് തന്നെ വെളിയില് വിട്ടുകൊണ്ടിരിക്കും. അവരുടെ ലൊക്കേഷനും ശരിയായ വിവരങ്ങളും യഥാസമയം പുറത്തുവിടും. ഒരിക്കല് ഈ വിവരങ്ങള് പുറത്തായാല് ക്രിമിനലുകള്‍ക്കു പോലും വേണമെന്നു വച്ചാല് അവരുടെയടുത്തേക്ക് എളുപ്പത്തില് എത്താം. ഡിജിറ്റല് ലോകത്തിന്റെ പ്രാഥമികമര്യാദകള് പോലും അറിയാത്തവരാണ് ഈ ചതിക്കുഴികളില് വീഴുന്നത്. ഒരിക്കല് ഒരു വിഡിയോ ക്ലിപ് ഇന്റര്‍നെറ്റില് എത്തിക്കഴിഞ്ഞാല് പിന്നെ അത് ഇല്ലായ്മ ചെയ്യുക എന്നത് അസാധ്യമാണെന്നു തന്നെ പറയാം. അപരിചിതരുടെ ഹാര്‍ഡ്‌ഡ്രൈവുകളിലും ക്ലൗഡുകളിലും ഒക്കെ ക്ലിപ് നിര്‍മിച്ചയാള്‍ക്കു യാതൊരു അധികാരവുമില്ലാതെ അതു പുതിയ ജീവിതം തുടങ്ങും. ഈ വിഡിയോയും ഫോട്ടോയും ഒക്കെ എഡിറ്റു ചെയ്ത് പോണ് വെബ്‌സൈറ്റുകളിലേക്കും അപ്‌ലോഡു ചെയ്യാം എന്നതും ഗുരുതരമായ പ്രശ്‌നമാണ്. ഒരോ ദിവസവും പുതിയ പുതിയ വെബ്‌സൈറ്റുകള് വരുന്നു. ഇവയിലൊക്കെ നിങ്ങള് അപ് ലോഡുചെയ്ത വിഡിയോ പുതിയ രൂപത്തിലും ഭാവത്തിലും എത്തുന്നുണ്ടോ എന്ന് ആര്‍ക്കും നോക്കിക്കൊണ്ടിരിക്കാനാവില്ല.\nമറ്റു ചിലര് എങ്ങനെ കൂടുതല് ലൈക്കുകളും ഫോളോവേഴ്‌സിനെയും കിട്ടാം എന്നതിനെക്കുറിച്ചാണ് ഗവേഷണം നടത്തുന്നത്. കിട്ടുന്ന മിക്ക നിര്‍ദ്ദേശങ്ങളും അനുസരിക്കാന് പോയാല് അയാളുടെ ഫോണിന്റെ സുരക്ഷ പോലും തകരാറിലുമായേക്കാം. ഇതാണ് മറ്റൊരു വന് ഭീഷണി. നിങ്ങളറിയാതെ നിങ്ങളുടെ ഫോണിന്റെ മുന്-പിന് ക്യാമറകള്, മൈക്, ഫോട്ടോഗ്യലറി, മറ്റു ഡേറ്റ തുടങ്ങിയവ തത്പരകക്ഷികളുടെ കൈയ്യിലെത്തുന്നു.\nസ്വതന്ത്ര ഇന്റര്‍നെറ്റ് എന്നത് ലോകത്തിനു സംഭവിച്ച ഏറ്റവും വലിയ കാര്യങ്ങളില് ഒന്നാണ്. സാമാന്യജനത്തിന് അതിന്റെ ഗുണം മതിയാവോളം ലഭിക്കുകയും ചെയ്തു. എന്നാല് അനുയോജ്യമായ നിയമങ്ങള് ഇല്ലാത്തതിനാല് ഇന്റര്‍നെറ്റ് കുത്തകക്കാരും മറ്റും ഈ സ്വാതന്ത്ര്യം ദുരുപയോഗം ചെയ്യുന്നതില് പുതിയ വഴികള് കണ്ടെത്തുകയും ചെയ്യുന്നു. സൈബര് ബുളളിയിങ്ങിന്റെ ഇരകള് മിക്കപ്പോഴും കുട്ടികളായിരിക്കും. സൈബര് കുറ്റകൃത്യങ്ങള് മാത്രമല്ല, കുട്ടികള്‍ക്ക് നിഷ്‌കളങ്കമല്ലാത്ത വിഡിയോകള് പോലും തുറന്നു കിട്ടുന്നു. ആരും സെന്‍സര് ചെയ്യാത്ത ശതകോടിക്കണക്കിനു വിഡിയോ ആണുള്ളത് എന്നോര്‍ക്കണം. ഇതെല്ലാം കുട്ടികളുടെ മാനസികാരോഗ്യത്തെ നശിപ്പിച്ചേക്കാം. ടിക്‌ടോകിലും മറ്റുമുള്ള ലൈക്കുകള്‍ക്കു പിന്നാലെയുള്ള പാച്ചിലില് തങ്ങള് പിന്തള്ളപ്പെട്ടു പോയി എന്നതു പോലും പിഞ്ചു കുട്ടികളുടെ മനസ്സില് പോറലുണ്ടാക്കാം. കുട്ടികളുടെ ഡേറ്റയും അവരുടെ സ്വകാര്യതയും തുറന്നിടപ്പെടുന്നു എന്നാണ് മദ്രാസ് ഹൈക്കോടതി ചൂണ്ടിക്കാണിച്ചത്. ഈ പ്രശ്‌നങ്ങള് യഥാര്‍ഥമാണെന്ന് ടിക്‌ടോക് അംഗീകരിക്കുകയും ചില നിര്‍ദ്ദേശങ്ങള് മുന്നോട്ടുവയ്ക്കുകയും ചെയ്തിട്ടുണ്ട്.\nകുട്ടികളുടെ ഇന്റര്‍നെറ്റ് ജീവിതത്തില് എങ്ങനെ ഒരു കണ്ണുവയ്ക്കാം?\nകുട്ടികളുടെ ഇന്റര്‍നെറ്റ് ജീവിതം മാതാപിതാക്കള് പരിശോധിക്കുക തന്നെ വേണമെന്ന കാര്യത്തില് അവരുടെ സുരക്ഷയ്ക്കു പ്രാധാന്യം നല്‍കുന്ന ആര്‍ക്കും സംശയമില്ല.\nഗൂഗിള് സേര്‍ച്ച് എൻജിന് ആയി ഉപയോഗിക്കുന്നവര് 'മൈ ആക്ടിവിറ്റി' പരിശോധിക്കുക എന്നതാണ് ഒരു നിര്‍ദ്ദേശം. (സ്വകാര്യതയുടെ കാര്യത്തില് ഗൂഗിള്, ടിക്‌ടോകിനെ പോലെ തന്നെ കുപ്രസിദ്ധമാണ് എന്നൊര്‍ക്കണം. അവര് കൊണ്ടുപോകുന്ന ഡേറ്റ അമേരിക്കയ്ക്കു പോകുന്നു. ടിക്‌ടോകിന്റേത് ചൈയ്ക്കുമെന്ന വ്യത്യാസം മാത്രമെയുള്ളു.)\nമാതാപിതാക്കള് ചെയ്യേണ്ട ചില കാര്യങ്ങള്\nലൊക്കേഷന് സര്‍വീസ് ഇത്തരം ആപ്പുകള്‍ക്ക് അനുവദിക്കാതിരിക്കുക. സൈബര് ഗുണ്ടകള്‍ക്ക് കുട്ടികളെക്കൊണ്ട് ചില തരം വിഡിയോ ഷൂട്ട് ചെയ്തിട്ട് ഇന്ന സ്ഥലത്തു വരാനും മറ്റും അവര്‍ക്ക് ആവശ്യപ്പെടാന് സാധിക്കും. സ്വകാര്യ വിവരങ്ങള് വളരെ കുറച്ചു മാത്രം പുറത്തുവിടുക.\nആപ്പിലെ ഫീച്ചറുകളിലാണ് ഉപയോക്താക്കള് ആകൃഷ്ടരാകുന്നത്. അതിന്റെ സുരക്ഷയെക്കുറിച്ച് ബോധമുള്ളവര് കുറയും. ഇത്തരം ആപ്പുകളിലെയും ഫോണിലെ തന്നെയും സെക്യൂരിറ്റി സെറ്റിങ്‌സ് കസ്റ്റമൈസ് ചെയ്യുക. ആപ്പിളിന്റെ ആപ്‌സ്റ്റോറിലൊ, ഗൂഗിളിന്റെ പ്ലേസ്റ്റോറിലൊ ഇല്ലാത്ത ആപ്പുകള് ഇന്‍സ്റ്റാള് ചെയ്യാതിരിക്കാന് ശ്രദ്ധിക്കുക.\nഓണ്‍ലൈന് സുരക്ഷയെക്കുറിച്ച് കുട്ടികളോടു തുറന്നു സംസാരിക്കുക. തന്നെ അന്യര് ഓണ്‍ലൈനായി ശല്യപ്പെടുത്തുന്നുവെന്നു തുറന്നു സമ്മതിക്കുന്ന കുട്ടികളെ കണ്ട അനുഭവം ചില മാതാപിതാക്കള് പങ്കുവയ്ക്കുന്നു. പല കുട്ടികളും ഇത് മാതാപിതാക്കളോട് പറയാന് പോലും സാധിക്കാതെ വീര്‍പ്പുമുട്ടിയ സംഭവങ്ങളും പുറത്തു വന്നിട്ടുണ്ട്. കുട്ടികളും മാതാപിതാക്കളും തമ്മില് വിഷമങ്ങള് പങ്കുവയ്ക്കാന് സാധിക്കുന്ന രീതിയില് മുന്നോട്ടു പോകണം. കുട്ടികള് ഇന്റര്‍നെറ്റ് കണക്ടഡായിട്ടുള്ള കംപ്യൂട്ടറോ ഫോണോ ഉപയോഗിക്കുമ്പോള് അവരുടെ ചെയ്തികളെല്ലാം നിഷ്‌കളങ്കമായിരിക്കുമെന്ന് അനുമാനിക്കരുത്. എല്ലാം ആവര്‍ത്തിച്ചു പരിശോധിക്കണം.\nബഹുഭൂരിപക്ഷം മാതാപിതാക്കള്‍ക്കും സൈബര് സുരക്ഷയെക്കുറിച്ച് ഒന്നും അറിയില്ല എന്നതാണ് ഏറ്റവും വലിയ ദുരന്തം. ഇതാണ് കുട്ടികള് വളരെ നേരത്തെ ഇന്റര്‍നെറ്റിലെത്തുന്നതിന്റെ കാരണങ്ങളിലൊന്ന്. സൈബര് സുരക്ഷയെക്കുറിച്ച് ഇവരാരും തങ്ങളുടെ പഠനസമയത്ത് അറിഞ്ഞിട്ടില്ല. ഒരു അശ്ലീല വിഡിയോ പങ്കുവച്ചാല് പോലും ജയില് ശിക്ഷ ലഭിക്കാം. ഇത്തരം നിയമങ്ങള് കര്‍ശനമാക്കിയിട്ടില്ല എന്നേയുളളു. കുട്ടികളുടെ സുരക്ഷയ്ക്ക് ആദ്യം വേണ്ടത് മാതാപിതാക്കള് ഇന്റര്‍നെറ്റ് സുരക്ഷയുടെ ബാലപാഠങ്ങള് അഭ്യസിക്കുക എന്നതു താന്നെയാണെന്നു പറയുന്നവരും ഉണ്ട്.\nചില മാതാപിതാക്കള് തന്നെ കുട്ടികളുടെ വിഡിയോ ഓണ്‍ലൈനിൽ പോസ്റ്റു ചെയ്യുന്നു. മാതാപിതാക്കളുടെ സര്‍ഗാത്മകതയ്ക്ക് ഇതു നല്ലാതയിരിക്കാം. പക്ഷേ, കുട്ടികളുടെ ഭാവിയെ ഇത് എങ്ങനെ ബാധിക്കുമെ‌ന്നു പറയാനാവില്ല. ടിക്‌ടോക് പോലെയുള്ള വെബ്‌സൈറ്റുകളില് കുട്ടികളുടെ വിഡിയോ അപ്‌ലോഡു ചെയ്തു സര്‍ഗാത്മാഗത വളര്‍ത്തുന്നതു നിർത്തി മറ്റു വഴി അന്വേഷിക്കുന്നതാണ് ഉചിതമെന്ന് ചൂണ്ടിക്കാണിക്കപ്പെടുന്നു. ആപ്പുകളില് അപ്‌ലോഡ് ചെയ്യാതെ നിര്‍മിക്കുന്നതില് തെറ്റു പറായാനാവില്ല. ആപ്പുകള് ഉപയോഗിക്കുമ്പോള് കുട്ടികള്‍ക്കും ആസക്തി പിടിപെടാനുളള സാധ്യതയാണുള്ളത്.


'ടാറ്റ ടിയാഗോ എന്‍ആര്‍ജി ക്രോസ്' നാളെ വിപണിയില്\nകൂടുതല് ബോള്‍ഡ് ആന്‍ഡ് അഗ്രസീവ് ലുക്കിലാണ് പുതിയ ടിയാഗോ എത്തുന്നത്. ക്യാബിനില് പുത്തന് ഡിസൈനുമായാണ് ടിയാഗോ വിപണിയിലെത്തുക.വിപണിയില് വിജയമായ ടിയാഗോ ഉല്‍സവ സീസണ് വിപണി പിടിക്കലെന്ന ലക്ഷ്യത്തോടെയാണ് എത്തുന്നത്.\nമാരുതി സുസുക്കി സെലേറിയോയുമായി മല്‍സരത്തിനെത്തുന്ന ടിയാഗോ എന്നാല് പൂര്‍ണ്ണമായും ക്രോസ് ഓവറല്ല. വലുപ്പത്തില് നേരിയ വ്യത്യാസങ്ങളുമായാണ് പുതിയ ടിയാഗോയുടെ വരവ്. 3793 മിമി നീളവും, 1665 മിമി വീതിയും, 1587 മിമി പൊക്കവും വാഹനത്തിനുണ്ട്.\nസൗന്ദര്യവല്‍ക്കരണത്തിനുള്ള പല ഘടകങ്ങളും വാഹനത്തിലുണ്ട്. ബമ്പറില് കറുത്ത ക്ലാഡിങ്ങും സൈഡ് സ്‌ക്കര്‍ട്ടിങ്ങും വാഹനത്തിനുണ്ട്. റിയര് ബമ്പറില് സ്‌ക്കിഡ് പ്ലേറ്റും റൂഫ് റെയില്‍സും ടിയാഗോയ്ക്ക് അഴകേറ്റുന്നു.3നിറങ്ങളിലാണ് ടിയാഗോ എന്‍ആര്‍ജി വിപണിയിലെത്തുന്നത്. മലബാര് സില്‍വര്, ക്യാന്യോണ് ഓറഞ്ച്, ഫ്യൂജി വൈറ്റ് നിറങ്ങളിലെത്തുന്ന ടിയാഗോയ്ക്ക് 14 ഇഞ്ച് ഫോര് സ്‌പോക്ക് അലോയ് വീലുകളാണുള്ളത്.\nഓറഞ്ച്, സില്‍വര് ഇന്‍സര്‍ട്ടുകളുമായി മനോഹരമാക്കിയ ഡാഷ്‌ബോര്‍ഡും വാഹനത്തിനുണ്ട്.5ഇഞ്ച് ഇന്‍ഫൊട്ടെയ്ന്‍മെന്റ് സിസ്റ്റം ടോപ് വേരിയന്റുകളില് ലഭിക്കും. നിലവിലെ വിലയില് നിന്ന് 15,000 മുതല് 20,000 വരെ കൂടിയ വിലയിലാകും ടിയാഗോ എത്തുക.\nRead more on: TATA Group | tata motors\nടാറ്റ ടിഗോര് തിരിച്ചു വിളിക്കുന്നു\nകടബാധ്യത; ടാറ്റ ടെലി സർവ്വീസ് പ്രവർത്തനം നിർത്തുന്നു\nടാറ്റാ മോട്ടോഴ്‌സ് ജീവനക്കാരെ കൂട്ടത്തോടെ പിരിച്ചുവിടുന്നു\nടാറ്റ ബോർഡിനെതിരെ മുൻ ചെയർമാൻ സൈറസ് മിസ്ത്രി


ചര്‍ച്ചകളില്ലാതെ ബില് പാസാക്കല് ഭരണഘടനാവിരുദ്ധം • Suprabhaatham\nചര്‍ച്ചകളില്ലാതെ ബില് പാസാക്കല് ഭരണഘടനാവിരുദ്ധം\nAugust 13, 2021 | 12:41 am IST\nഇന്നായിരുന്നു പാര്‍ലമെന്റിന്റെ ഇരുസഭകളും വര്‍ഷകാല സമ്മേളനം കഴിഞ്ഞു പിരിയേണ്ടിയിരുന്നത്. എന്നാല്, ബുധനാഴ്ച അനിശ്ചിതകാലത്തേക്ക് പിരിഞ്ഞു. ജൂലൈ 19 നു സമ്മേളനം ആരംഭിച്ചത് മുതല് പെഗാസസ് വിഷയം ചര്‍ച്ച ചെയ്യണമെന്ന ആവശ്യത്തില് പ്രതിപക്ഷം ഒറ്റക്കെട്ടായി ഉറച്ചുനില്‍ക്കുകയായിരുന്നു. സര്‍ക്കാരാകട്ടെ പ്രതിപക്ഷ പ്രതിഷേധം അതിശക്തമായി ഉയര്‍ന്നിട്ടും പെഗാസസ് ചര്‍ച്ച ചെയ്യാന് തയാറായതുമില്ല. പെഗാസസ് ഫോണ് ചോര്‍ത്തല്, കൃഷി നിയമങ്ങള്, കൊവിഡ് രണ്ടാംഘട്ടം കൈകാര്യം ചെയ്തതിലെ പാളിച്ചകള് എന്നിവ ചര്‍ച്ച ചെയ്യണമെന്നാവശ്യപ്പെട്ടാണ് പ്രതിപക്ഷം ഇരുസഭയിലും പ്രതിഷേധിച്ചത്. രണ്ടാം മോദി സര്‍ക്കാര് അധികാരമേറ്റതിന് ശേഷം പ്രതിപക്ഷത്തിന്റെ ഒറ്റക്കെട്ടായുള്ള പ്രതിഷേധങ്ങള്‍ക്ക് സര്‍ക്കാര് വിധേയമാകുന്നത് ഇതാദ്യമാണ്. പ്രതിപക്ഷാവശ്യങ്ങളോട് സര്‍ക്കാര് മുഖം തിരിഞ്ഞു നിന്നതിനാല് സഭാ നടപടികള് മുമ്പോട്ട് പോയില്ല.\nരാജ്യസഭയില് പ്രതിപക്ഷ പ്രതിഷേധങ്ങളോട് പ്രതികരിക്കവെ, രാജ്യസഭാ അധ്യക്ഷന് എം. വെങ്കയ്യ നായിഡു വിതുമ്പി. ഇതൊരു പതിവായിരിക്കുന്നു. പ്രധാനമന്ത്രി നരേന്ദ്ര മോദി രണ്ട് തവണയാണ് സഭയില് പ്രസംഗിച്ചുകൊണ്ടിരിക്കെ ഗദ്ഗദ കണ്ഠനായത്. ഗുലാം നബി ആസാദ് കാലവധി കഴിഞ്ഞു പോകുമ്പോള് രാജ്യസഭ നല്‍കിയ യാത്രയയപ്പിലാണ് പ്രധാനമന്ത്രി രണ്ടാം തവണ കരഞ്ഞത്. അവിടെയൊരു കരച്ചിലിന്റെ ആവശ്യം ഉണ്ടാവാത്തതിനാലാവാം, പ്രധാനമന്ത്രിയുടെ വിങ്ങിക്കരച്ചില് ഗുലാം നബി ആസാദിനെപ്പോലും അത്ഭുതപരതന്ത്രനാക്കി. ഇപ്പോഴിതാ രാജ്യസഭാ അധ്യക്ഷനും വിതുമ്പിയിരിക്കുന്നു. ജനാധിപത്യത്തിന്റെ ശ്രീകോവിലായ പാര്‍ലമെന്റ് നടപടികള് യഥാവണ്ണം നടത്തിക്കൊണ്ടുപോകാന് കഴിയാതെ വന്നതാണ് ആര്.എസ്.എസ് പശ്ചാത്തലത്തില്‍നിന്നു വന്ന എം. വെങ്കയ്യനായിഡുവിനെ കരയിപ്പിച്ചത്. ജനാധിപത്യത്തിന്റെ തൂണുകളെ തകര്‍ക്കാന് കേന്ദ്ര സര്‍ക്കാര് പെഗാസസ് എന്ന ചാര സോഫ്റ്റ്‌വെയറിനെ കൂട്ടുപിടിച്ചു എന്ന ആരോപണം ചര്‍ച്ച ചെയ്യണമെന്ന പ്രതിപക്ഷാവശ്യം നിരാകരിച്ചതിനാലാണ് സഭാ നടപടികള് സ്തംഭിച്ചതെന്ന് രാജ്യസഭാ അധ്യക്ഷന് ഓര്‍ക്കാതെ പോയി.\nഇന്ത്യന് ജനാധിപത്യം താങ്ങി നിര്‍ത്തുന്നതിന്റെ പ്രതിനിധികളായ ന്യായാധിപന്മാരുടെയും മാധ്യമപ്രവര്‍ത്തകരുടെയും രാഷ്ട്രീയ, മനുഷ്യാവകാശ പ്രവര്‍ത്തകരുടെയും ഫോണുകളിലേക്ക് നുഴഞ്ഞുകയറി രഹസ്യം ചോര്‍ത്തുകയും അവിടെ അവരറിയാതെ തീവ്രവാദ, വിധ്വംസക ആശയങ്ങള് അവരുടേതാക്കി കുത്തിക്കയറ്റി അതിന്റെ പേരില് ജഡ്ജിമാരെയും സമുന്നതരായ രാഷ്ട്രീയ, മാധ്യമപ്രവര്‍ത്തകരെയും യു.എ.പി.എ ചുമത്തി അറസ്റ്റ് ചെയ്ത് ജയിലിലടക്കാന് നടത്തിയ നിഗൂഢ പദ്ധതിയായിരുന്നില്ലേ പെഗാസസ് ഫോണ് ചോര്‍ത്തല്. ഇതിലൂടെ ഇന്ത്യന് ജനാധിപത്യ സംവിധാനം തന്നെ അട്ടിമറിക്കാമെന്ന സ്വപ്നമാണ് പൊലിഞ്ഞത്. ഈ സ്വപ്നസാക്ഷാത്ക്കാരത്തിന് വേണ്ടിയാണ് പെഗാസസ് ചാര സോഫ്റ്റ്‌വെയര് സര്‍ക്കാര് ഉപയോഗപ്പെടുത്തിയതെന്ന് പ്രതിപക്ഷം ആരോപിക്കുമ്പോള് എന്തുകൊണ്ട് സഭയില് അത് ചര്‍ച്ച ചെയ്യാന് സര്‍ക്കാര് അനുവദിക്കുന്നില്ല. പ്രതിപക്ഷം പറയുന്നതില് സത്യമില്ലെങ്കില് സത്യാവസ്ഥ പൊതുസമൂഹത്തെ ബോധ്യപ്പെടുത്താനെങ്കിലും സര്‍ക്കാര് ചര്‍ച്ചക്ക് തയാറാവുകയായിരുന്നില്ലേ വേണ്ടിയിരുന്നത്. ചര്‍ച്ചക്ക് സമ്മതിക്കാത്ത സര്‍ക്കാര് നിലപാടില് നിന്ന് പൊതുസമൂഹം എന്താണ് മനസിലാക്കേണ്ടത്.\nജനാധിപത്യം നിലനിന്നാലല്ലേ ജനാധിപത്യത്തിന്റെ ശ്രീകോവിലിന് പ്രസക്തിയുള്ളൂ. പെഗാസസ് സംബന്ധിച്ച് സഭയില് ചര്‍ച്ച ചെയ്യണമെന്ന് പ്രതിപക്ഷം സഭയില് ആവശ്യപ്പെട്ടത് ജനങ്ങള്‍ക്കുവേണ്ടിയാണ്. പെഗാസസിന്റ നുഴഞ്ഞുകയറ്റത്തിന് ഇരയായ ഫ്രാന്‍സ് അടക്കമുള്ള രാഷ്ട്രങ്ങള് ഇതിനകം അന്വേഷണത്തിന് ഉത്തരവിട്ടുകഴിഞ്ഞു. ഇന്ത്യന് പാര്‍ലമെന്റില് അതു സംബന്ധിച്ച ചര്‍ച്ച പോലും പാടില്ലെന്ന് സര്‍ക്കാര് ശഠിക്കുമ്പോള്, സര്‍ക്കാരിന് എന്തോ ഒളിക്കാനുണ്ടെന്ന സന്ദേശമാണ് പൊതുസമൂഹത്തിന് കിട്ടുന്നത്.\nചര്‍ച്ചകളോട് മുഖം തിരിച്ച സര്‍ക്കാര് പല ബില്ലുകളും ചര്‍ച്ച കൂടാതെയാണ് പാസാക്കിയത്. ഇത് സഭാചട്ടങ്ങളുടെ ലംഘനവും ഭരണഘടനാവിരുദ്ധവുമാണ്. ജനങ്ങളെ ബാധിക്കുന്ന പ്രശ്‌നങ്ങളാണല്ലോ സഭ ചര്‍ച്ച ചെയ്യുന്നത്. അത്തരം സംവാദങ്ങളെ അവഗണിച്ച്, ചര്‍ച്ച കൂടാതെ സര്‍ക്കാര് തന്നിഷ്ടപ്രകാരം ബില്ലുകള് പാസാക്കുന്നത് ഭരണഘടനയുടെ നൂറ്റി ഏഴാം അനുഛേദത്തിന് എതിരാണ്. അനുഛേദം 107 അനുസരിച്ച് ഒരു ബില് പാസാക്കുവാന് ഇരുസഭകളും അനുവാദം നല്‍കണം. അതിന്റെ വിശദാംശങ്ങള് മനസിലാക്കണം. അതിന് ചര്‍ച്ച നടക്കണം. ഇവിടെ അതില്ലാതെയാണ് ഒ.ബി.സി ബില് ഒഴികെയുള്ള ബില്ലുകളെല്ലാം പാസാക്കിയത്. അതിനാല് അവയൊക്കെയും ഭരണഘടനാവിരുദ്ധവുമാണ്. രാജ്യത്തെ സംബന്ധിക്കുന്ന, ജനങ്ങളെ ബാധിക്കുന്ന ഏതൊരു പ്രശ്‌നവും സഭയില് ചര്‍ച്ച ചെയ്‌തേ പറ്റൂ. സര്‍ക്കാരിന്റെ ഭാഗം ജനങ്ങളോട് വിശദീകരിക്കാനുള്ളതാണ് സഭ. ആ ബാധ്യതയില് നിന്നാണ് സര്‍ക്കാര് ഓടിയൊളിച്ചിരിക്കുന്നത്. പെഗാസസ് ഉപയോഗിച്ച് സര്‍ക്കാര് പ്രതിപക്ഷ നേതാക്കളുടെയും ന്യായാധിപന്മാരുടെയും ഫോണുകള് ചോര്‍ത്തിയിട്ടില്ലെങ്കില് സഭയില് അതു ചര്‍ച്ച ചെയ്യാന് എന്തിന് മടിക്കണം. ഇതൊക്കെ അറിയാനുള്ള അവകാശം ജനങ്ങള്‍ക്കുണ്ട്. ഈ അവകാശത്തിനുവേണ്ടിയാണ് പ്രതിപക്ഷം കഴിഞ്ഞ ദിവസങ്ങളില് ഇരുസഭകളിലും പോരാടിക്കൊണ്ടിരുന്നത്. ഇന്ത്യ, ജനാധിപത്യ രാഷ്ട്രമായി നിലകൊള്ളണമോ എന്ന ഗുരുതരമായ ചോദ്യമാണ് പെഗാസസ് ഉയര്‍ത്തുന്നത്. അത് സംബന്ധിച്ച് ചര്‍ച്ച ചെയ്‌തേ പറ്റൂ എന്ന പ്രതിപക്ഷാവശ്യത്തിനുമേല് സഭാനടപടികള് തടസപ്പെടുന്നുണ്ടെങ്കില്, അതില് യാതൊരു പ്രസക്തിയുമില്ല.\nഇന്ത്യ മതേതര ജനാധിപത്യ രാഷ്ട്രമായി തുടരണമെന്ന മഹത്തായ ദൗത്യത്തിലാണ് കഴിഞ്ഞ സമ്മേളനത്തില് പ്രതിപക്ഷം ഏര്‍പ്പെട്ടത്. ഈയൊരു കാഴ്ചപ്പാടിലൂടെ വേണം കഴിഞ്ഞ പാര്‍ലമെന്റ് സമ്മേളനത്തെ കാണാന്. ഈ സന്ദര്‍ഭം ചര്‍ച്ച കൂടാതെ ബില്ലുകള് പാസാക്കിയെടുക്കാനുള്ള അവസരങ്ങളായി ഭരണകൂടം തെരഞ്ഞെടുത്തത്, ജനാധിപത്യത്തിനെതിരായ വെല്ലുവിളിയാണ്.\nജനങ്ങള് അവരുടെ ആവശ്യങ്ങള്‍ക്കും ഉല്‍ക്കണ്ഠകള്‍ക്കും പരിഹാരം തേടുന്നത് പാര്‍ലമെന്റിലൂടെയാണ്. ഇത്തരം ആവശ്യങ്ങളും ഉല്‍ക്കണ്ഠകളും ജനങ്ങള് സഭയില് ഉയര്‍ത്തുന്നത് അവര് തെരഞ്ഞെടുത്തയച്ച പ്രതിനിധികളിലൂടെയാണ്. സര്‍ക്കാര് ഭാഗത്തുനിന്നും ഇത്തരം ആവശ്യങ്ങളിന്മേല് സഹകരണാത്മകമായ സമീപനമായിരുന്നില്ല കഴിഞ്ഞ സഭാസമ്മേളനത്തില് ഉണ്ടായിരുന്നത്. പാര്‍ലമെന്റിനെ നോക്കുകുത്തിയാക്കി അപ്പം ചുട്ടെടുക്കുന്ന ലാഘവത്തോടെ ബില്ലുകള് പാസാക്കിയതിനുശേഷം സഭാ അധ്യക്ഷന് വിതുമ്പുന്നതില് എന്തര്‍ഥം.


കെഎസ്‌ആര്‍ടിസി സാമ്ബത്തിക പ്രതിസന്ധി ; പകുതി ശമ്ബളത്തോടെ കൂടുതല് ജീവനക്കാര്‍ക്ക് ദീര്‍ഘാവധി - KeralaVoice\nHome Headline കെഎസ്‌ആര്‍ടിസി സാമ്ബത്തിക പ്രതിസന്ധി ; പകുതി ശമ്ബളത്തോടെ കൂടുതല് ജീവനക്കാര്‍ക്ക് ദീര്‍ഘാവധി\nകെഎസ്‌ആര്‍ടിസി സാമ്ബത്തിക പ്രതിസന്ധി ; പകുതി ശമ്ബളത്തോടെ കൂടുതല് ജീവനക്കാര്‍ക്ക് ദീര്‍ഘാവധി\nതിരുവനന്തപുരം : കെഎസ്‌ആര്‍ടിസിയിലെ സാമ്ബത്തിക പ്രതിസന്ധിയുടെ പശ്ചാത്തലത്തില് ‘ഫര്‍ലോ ലീവ്’ പദ്ധതി കൂടുതല് ജീവനക്കാരിലേക്ക്. പകുതി ശമ്ബളത്തോടെ കൂടുതല് ജീവനക്കാര്‍ക്ക് ദീര്‍ഘ അവധി നല്‍കാനാണ് തീരുമാനം. ഉന്നത ഉദ്യോഗസ്ഥര്‍ക്കും മിനി സ്‌റ്റീരിയില് സ്റ്റാഫുകള്‍ക്കുമാണ് അവധി അനുവദിച്ചത്. അവധി അനുവദിക്കുന്ന പ്രായപരിധി കുറച്ച് 40 ആക്കുകയും ചെയ്തിട്ടുണ്ട്. നിലവില് കണ്ടക്ടര്, മെക്കാനിക്ക് വിഭാഗത്തിന് മാത്രമാണ് ഫര്‍ലോ ലീവ് അനുവദിച്ചിരുന്നത്. ദീര്‍ഘകാല അവധിയെടുക്കുന്ന ജീവനക്കാര്‍ക്ക് പകുതി ശമ്ബളം നല്‍കുന്നതാണ് പദ്ധതി. വാര്‍ഷിക ഇന്‍ക്രിമെന്‍റ്, പെന്‍ഷന് എന്നിവയെ ഫര്‍ലോ ലീവ് ബാധിക്കില്ല. അധിക ജീവനക്കാരെ പകുതി ശമ്ബളം നല്‍കി വീട്ടിലിരുത്തുന്നതിലൂടെ സാമ്ബത്തിക ബാധ്യത കുറക്കാമെന്നാണ് കെഎസ്‌ആര്‍ടിസി മാനേജ്മെന്‍റിന്‍റെ പ്രതീക്ഷ. മാനദണ്ഡങ്ങളില് ഇളവ് വരുത്തി കൂടുതല് ജീവനക്കാരെ ദീര്‍ഘകാല അവധിയെടുപ്പിക്കാനുള്ള നീക്കത്തിലാണ് കെഎസ്‌ആര്‍ടിസി മാനേജ്മെന്‍റ്.\nPrevious articleജൂലൈ ഒന്ന് മുതല് ഉച്ചവിശ്രമ നിയമം ബഹ്റൈനില് പ്രാബല്യത്തില് വരും\nNext articleസെലിബ്രിറ്റികള്‍ക്ക് മാത്രമല്ല മിടുക്കരായ പിള്ളേര്‍ക്ക് വരെ കിട്ടും , കേരള സിലബസ് പിന്തുടരുന്ന സ്‌കൂളിലെ 49 വിദ്യാര്‍ത്ഥികള്‍ക്ക് ഗോള്‍ഡന് വിസ


ഇന്ത്യക്ക് നിര്‍ണായകം; മൂന്നാം ടെസ്റ്റ് നാളെ :: Janmabhumi Daily\nഎയര് ഇന്ത്യക്ക് ചരിത്ര നേട്ടം; ലോകത്തിലാദ്യമായി യാത്രക്കാരുള്‍പ്പടുന്ന എ 320 വിമാനത്തെ ടാക്‌സി ബോട്ടുപയോഗിച്ച് റണ്‍വേയിലേക്ക് എത്തിച്ചു | ഇനി യുദ്ധം ഉണ്ടായാല് ഇന്ത്യ ഉപയോഗിക്കുക തദ്ദേശീയ ആയുധങ്ങള്; വിജയം ഉറപ്പെന്നും കരസേനാ മേധാവി ബിപിന് റാവത്ത് | ആര്‍ട്ടിക്കിള് 370 റദ്ദാക്കിയത് തിരിച്ചടിയായത് ഇന്ത്യയില് ഭീകരവാദം വളര്‍ത്താനുള്ള പാക്കിസ്ഥാന്റെ നീക്കത്തിന്; ഭീകര പ്രവര്‍ത്തനങ്ങളോട് കേന്ദ്രം പൊറുക്കില്ലെന്നും അമിത് ഷാ | ശബരിമലയില് യുവതി പ്രവേശനം വിലക്കിയ വിജ്ഞാപനം ചോദിച്ചു വാങ്ങി ചീഫ് ജസ്റ്റിസ്; പുന:പരിശോധന ഹര്‍ജികളില് വിധി ഉടനെന്ന് സൂചന |\nഇന്ത്യക്ക് നിര്‍ണായകം; മൂന്നാം ടെസ്റ്റ് നാളെ\nFriday 17 August 2018 1:26 am IST\nനോട്ടിങ്ങാം: ഇന്ത്യക്ക് നിര്‍ണായകമായ മൂന്നാം ക്രക്കറ്റ് ടെസ്റ്റ് നാളെ ഇവിടെ ആരംഭിക്കും. ഇംഗ്ലണ്ടിനെതിരെ ആദ്യ രണ്ട് ടെസ്റ്റും തോറ്റ ഇന്ത്യക്ക് പരമ്പരയില് തിരിച്ചുവരാന് വിജയം അനിവാര്യമാണ്. നാട്ടിലൊക്കെ തകര്‍പ്പന് വിജയങ്ങള് നേടിയ കോഹ്‌ലി ക്യാപ്റ്റനെന്ന നിലയില് നാലു വര്‍ഷത്തിനുളളില് നേരിടുന്ന ആദ്യ അഗ്നി പരീക്ഷയാണിത്.\nലോര്‍ഡ്‌സില് ഇന്നിങ്ങ്‌സ് തോല്‍വി ഏറ്റുവാങ്ങിയതോടെ ഇന്ത്യ അഞ്ചു മത്സരങ്ങളുടെ പരമ്പരയില് 0-2 ന് പിന്നിലാണ്. മൂന്നാം ടെസ്റ്റില് തോറ്റാല് പരമ്പര നഷ്ടമാകും. അതിനാല് കടുത്ത പോരാട്ടത്തിനൊരുങ്ങുകയാണ് കോഹ്‌ലിപ്പട.\nആദ്യ ടെസ്റ്റുകളില് ബാറ്റിങ്ങ് നിര തകര്‍ന്നതാണ് ഇന്ത്യയുടെ തോല്‍വിക്ക് കാരണം. മുരളി വിജയ്, ധവാന്, കെ.എല്. രാഹുല് എന്നിവരെ ഓപ്പണര്‍മാരായി ഇറക്കിയെങ്കിലും ഇവര് പരാജയപ്പെട്ടു. ചേതേശ്വര് പൂജാരയ്ക്കും അജിങ്ക്യ രഹാനെയ്ക്കും പിടിച്ചു നില്‍ക്കാനായില്ല. ക്യാപ്റ്റന് കോഹ് ലിക്ക് മാത്രമാണ് അല്‍പ്പമെങ്കിലും പൊരുതിയത്്.\nടീം കോമ്പിനേഷന് ശരിയാകാത്താതാണ് ലോര്‍ഡ്‌സ് ടെസ്റ്റില് തോല്‍വിക്ക് കാരണമെന്ന് കോഹ്‌ലി മത്സരശേഷം പറഞ്ഞിരുന്നു. ഈ സാഹചര്യത്തില് മൂന്നാം ടെസ്റ്റിനുള്ള ടീമില് ഇന്ത്യ മാറ്റം വരുത്തിയേക്കും. കീപ്പര് ദിനേഷ് കാര്‍ത്തിക്കിന് പകരം പുതുമുഖം ഋഷഭ് പന്തിനെ അവസാന ഇലവനില് ഇറക്കിയേക്കും. രണ്ട് ടെസ്റ്റിലും കാര്‍ത്തിക്കിന് തിളങ്ങാനായില്ല.\nപരിക്കില് നിന്ന് മോചിതനായി ജസ്പ്രീത്് ബുംറ ടീമില് തിരിച്ചെത്തിയത് ആശ്വാസം പകരുന്നു. ബുംറയെ അവസാന ഇലവനില് ഉള്‍പ്പെടുത്തുമെന്നാണ് സൂചന. ദക്ഷിണാഫ്രിക്കന് പര്യടനത്തില് തിളക്കമാര്‍ന്ന പ്രകടനം കാഴ്ചവച്ച താരമാണ് ബുംറ.\nരണ്ടാം ടെസ്്റ്റ് കളിച്ച സ്പിന്നര് കുല്‍ദീപ് യാദവിനെ ഒഴിവാക്കിയേക്കും. സ്പിന്നറായി ആര്.ആശ്വനിനെ മാത്രം നിലനിര്‍ത്തും. ലോര്‍ഡ്‌സ് ടെസ്റ്റില് നിന്ന് തഴയപ്പെട്ട പേസര് ഉമേഷ് യാദവിനെയും നോട്ടിങ്ങ് ഹാമില് കളിപ്പിച്ചേക്കും.\nനിര്‍ണായകം മൂന്നാം വിക്കറ്റ് കൂട്ടുകെട്ട്\nമൂന്നാം ടെസ്റ്റ്: ഇന്ത്യയ്ക്ക് ബാറ്റിംഗ്\nമൂന്നാം ടെസ്റ്റ്: പ്രശ്‌നങ്ങള്‍ക്ക് നടുവില് ശ്രീലങ്ക\nആദ്യ ടെസ്റ്റ് നാളെ\nകിങ്‌സ് കപ്പ്: ഇന്ത്യക്ക് മൂന്നാം സ്ഥാനം\nഇന്ത്യയുടെ 500-ാം ടെസ്റ്റ് നാളെ\nയൂത്ത് ഒളിമ്പിക്‌സ്: ഇന്ത്യക്ക് മൂന്നാം സ്വര്‍ണം\nഎയര് ഇന്ത്യക്ക് ചരിത്ര നേട്ടം; ലോകത്തിലാദ്യമായി യാത്രക്കാരുള്‍പ്പടുന്ന എ 320 വിമാനത്തെ ടാക്‌സി ബോട്ടുപയോഗിച്ച് റണ്‍വേയിലേക്ക് എത്തിച്ചു\nഇനി യുദ്ധം ഉണ്ടായാല് ഇന്ത്യ ഉപയോഗിക്കുക തദ്ദേശീയ ആയുധങ്ങള്; വിജയം ഉറപ്പെന്നും കരസേനാ മേധാവി ബിപിന് റാവത്ത്\nആര്‍ട്ടിക്കിള് 370 റദ്ദാക്കിയത് തിരിച്ചടിയായത് ഇന്ത്യയില് ഭീകരവാദം വളര്‍ത്താനുള്ള പാക്കിസ്ഥാന്റെ നീക്കത്തിന്; ഭീകര പ്രവര്‍ത്തനങ്ങളോട് കേന്ദ്രം പൊറുക്കില്ലെന്നും അമിത് ഷാ\nശബരിമലയില് യുവതി പ്രവേശനം വിലക്കിയ വിജ്ഞാപനം ചോദിച്ചു വാങ്ങി ചീഫ് ജസ്റ്റിസ്; പുന:പരിശോധന ഹര്‍ജികളില് വിധി ഉടനെന്ന് സൂചന